കളിഭ്രാന്ത് : വൈലോപ്പിള്ളി സംസ്ക്യതിഭവനിലെ കഥകളി\nവൈലോപ്പിള്ളി സംസ്ക്യതിഭവനിലെ കഥകളി\nതിരുവനന്തപുരത്ത് വൈലോപ്പിള്ളി സംസ്ക്യതിഭവനില് 21/06/08ന് വൈകിട്ട് 6:30ന് കഥകളി\nഅവതരിപ്പിക്കപ്പെട്ടു. അന്വലപ്പുഴ സന്ദര്‍ശന് കഥകളിവിദ്യാലയത്തിന്റെ ആഭിമുഖ്യത്തിലാണ് കളി നടന്നത്. ബകവധം കഥയിലെ ചിലരംഗങ്ങളാണ് ഇവിടെ അവതരിപ്പിക്കപ്പെട്ടത്.\nകോട്ടയത്ത് തന്വുരാന്റെ ചിട്ടപ്രധാനങ്ങളായ നാല് ആട്ടക്കഥകളില് ഒന്നാണ് ബകവധം. കഥകളിയുടെ തനിമയും സൌന്ദര്യവും ദ്യശ്യവല്‍ക്കരിക്കുന്നരീതിയിലുള്ള, ഇരട്ടികളും തോങ്കാരങ്ങളും ചുഴിപ്പുകളുമൊക്കെ ഉള്‍പ്പെടുത്തി ചിട്ടചെയ്തിരിക്കുന്ന പതിഞ്ഞപദങ്ങളാണ് കോട്ടയംകഥകളിലെ പ്രധാനഭാഗങ്ങള്. ഇവയൊക്കെത്തന്നെ ഒരുനടന്റെ രസാവിഷ്ക്കരണപാടവവും അഭ്യാസബലവും മാറ്റുരക്കപ്പെടുന്ന തരത്തിലുള്ളവയാണ്.\nപാണ്ഡവരോട് ധ്യതരാഷ്ട്രര് അരക്കില്ലത്തില് പോയിതാമസിക്കുവാന് നിര്‍ദ്ദേശിക്കുന്നതുമുതല് ഭീമന്\nബകനെ വധിക്കുന്നതുവരേയുള്ള ഭാരതകഥാഭാഗമാണ് ബകവധംആട്ടക്കഥ. ഭീമസേനനെ\nനായകനാക്കിക്കൊണ്ടണാണ് ഈ ആട്ടകഥ കോട്ടയത്തുതന്വുരാന് രചിച്ചിരിക്കുന്നത്.\nദുര്യോധനന്റെ ആവശ്യപ്രകാരം ധ്യതരാഷ്ട്രമഹാരാജാവ് പാണ്ഡവരോട് മതാവിനൊപ്പം അരക്കില്ലത്തില് പോയി വസിക്കുവാന് നിര്‍ദ്ദേശിക്കുന്നു. അരക്കില്ലത്തിലെത്തിയ അവരെ, അരക്കില്ലത്തിന്റെ നിര്‍മ്മാതാവായ പുരോചനന് സ്വീകരിക്കുന്നു. ദുര്യോധനന്റെ ചതിയില് നിന്നും പാണ്ഡവരെ രക്ഷിക്കാനായി വിദുരനിര്‍ദ്ദേശാനുസരണം വരുന്ന ഘനകന്(ആശാരി) പാണ്ഡവരെ കണ്ട് വിവരങ്ങള് ധരിപ്പിക്കുന്നു. തുടര്‍ന്ന് ആശാരി, അരക്കില്ലത്തില് നിന്നും പാണ്ഡവര്‍ക്ക് രക്ഷപ്പെടുവാനായി ഒരു രഹസ്യതുരംഗം നിര്‍മ്മിക്കുന്നു. പാണ്ഡവര് ആശാരിയെ പാരിദോഷികങ്ങള് നല്‍കി യാത്രയാക്കുന്നു. അരക്കില്ലത്തിന് തീയിട്ട് പാണ്ഡവരും കുന്തിയും തുരംഗമാര്‍ഗ്ഗം ഹിഡുബവനത്തില് എത്തുന്നു. ആ വനത്തില് വസിക്കുന്ന ഹിഡുബന് എന്ന രാക്ഷസന് മനുഷ്യരുടെഗന്ധം അറികയാല്, അന്യൂഷിച്ച് മാനുഷരെ പിടിച്ചുകൊണ്ടുവരുവാന് സഹോദരിയായ ഹിഡുബിയേ നിയോഗിക്കുന്നു. മാനവരെ അന്യൂഷിച്ചുനടന്ന ഹിഡുബി പാണ്ഡവരെ കാണുന്നു. ശക്തിമാനായ ദ്വതീയപാണ്ഡവനില് അനുരുക്തയായിതീര്‍ന്ന ഹിഡുബി മനോഹരിയായ ഒരു സ്ത്രീരൂപത്തെധരിച്ച്(ലളിത) ഭീമസമിപമെത്തി തന്റെ ഇംഗിതമറിയിക്കുന്നു. ‘ജേഷ്ടനായ യുധിഷ്ഠിരന്റെ വിവാഹംകഴിഞ്ഞിട്ടില്ല, അതിനാല് എനിക്ക് നിന്നെ സ്വികരിക്കാനാവില്ല.‘ എന്ന് മരുത്സുതന് ഹിഡുബിയോട് പറയുന്നു. ഭീമനും ഹിടുബിയും ഇപ്രകാരം സംസാരിച്ചുകൊണ്ടിരിക്കെ ഹിഡുബന് അവിടെക്കെത്തി ഇരുവരോടും കയര്‍ക്കുന്നു. തുടര്‍ന്നുണ്ടായ ഘോരമായ ദ്വന്ദയുധാവസാനം ഭീമസേനന് ഹിഡുബനെ കാലപുരിക്കയക്കുന്നു. ഇത്രയും ഭാഗമാണ് ബകവധമാട്ടക്കഥയുടെ ഒന്നാം ഘണ്ഡം.\nഹിഡുബനെ വധിച്ച ഭീമന്റെ സമീപത്തേക്ക് വേദവ്യാസമഹര്‍ഷി എത്തുന്ന ഭാഗത്തോടെയാ‍ണ്\nരണ്ഡാംഘണ്ഡം ആരംഭിക്കുന്നത്. ഭീമനില് നിന്നുംവ്യത്താന്തങ്ങള് കേട്ട വ്യാസഭഗവാന് ‘വാസുദേവന് നിങ്ങളുടെ ബന്ധുവായിഉള്ളപ്പോള് നിങ്ങള് സന്താപിക്കേണ്ട’ എന്നു സാന്ത്വനിപ്പിക്കുന്നു. തുടര്‍ന്ന് നിന്നേ കാമിക്കുന്ന നിശാചരിയായ ഈ ഹിഡുബിയെ സ്വീകരിക്കാനും,അവളില് ഒരു പുത്രനുണ്ടാവോളം കൂടെ വസിക്കുവാനും ഭീമസേനനോട് നിര്‍ദ്ദേശിക്കുന്നു. ഭീമസേനന് നിര്‍ദ്ദേശം ശിരസാവഹിച്ച് ഹിഡുബിയുമായിചേര്‍ന്ന് വസിക്കുന്നു. അങ്ങിനെ ഹിഡുബിക്ക് ഘടോല്‍കചന് എന്ന പുത്രന് ജനിക്കുന്നു. ആരാക്ഷസശിശു ജനിച്ച‌ഉടന്‍തന്നെ വളര്‍ന്ന് വലുതാകുന്നു. ഘടോല്‍ക്കചന് പിതാവിനെവണങ്ങി ‘അങ്ങ് എപ്പോള് സ്മരിച്ചാലും ഉടന് സമീപത്തെത്തിക്കൊള്ളാം‘ എന്ന് വാഗ്ദാനം നല്‍കിയിട്ട് ഹിടുബിയോടോപ്പം ഭീമനെ പിരിഞ്ഞപോകുന്നു. തുടര്‍ന്ന് പാണ്ഡവര് ബ്രാഹ്മണവേഷധാരികളായി വനംവിട്ട് ഏകചക്ര എന്ന ഗ്രാമത്തില് പോയ് വസിക്കുന്നു. ബകന് എന്ന രാക്ഷസന്റെ ക്രൂരതകള് ബ്രാഹ്മണരില് നിന്നുംകേട്ട കുന്തീദേവി ബ്രാഹ്മണരെ രക്ഷിക്കാന് ഭീമനെ നിയോഗിക്കുന്നു.ബ്രാഹ്മണര് നല്‍കിയ ബകനുള്ളഭക്ഷണപദാര്‍ധങ്ങളുമായി ഭീമന് ബകസമീപം ചെല്ലുന്നു. ഭീമന് ബകനെ പോരിനുവിളിച്ച്, യുദ്ധത്തില് അവനെ വധിക്കുന്നു. ബകവധം ചെയ്ത് തങ്ങളുടെ ആപത്ത് അകറ്റിയ ഭീമനെ ബ്രാഹ്മണര് സ്തുതിക്കുന്ന ഭാഗത്തോടെ ബകവധം ആട്ടകഥ സമ്പൂര്‍ണ്ണമാകുന്നു.\nഇതില് ലളിതയായി മാറി ഭീമസമീപമെത്തുന്ന ഹിഡുബിയുടെ സാരിമുതലാണ് ഇവിടെ\nഅവതരിപ്പിക്കപ്പെട്ടത്. കഥകളിയില് ലളിത,മോഹിനി തുടങ്ങിയ സ്ത്രീവേഷങ്ങള് ആദ്യമായി\nഅരങ്ങിലേക്കെത്തുന്നവേളയില് ചെയ്യുന്ന ന്യത്തവിശേഷമാണ് ‘സാരി’. ഇതിനുപാടുന്ന സാരിപ്പദങ്ങള്, ശ്ലോകങ്ങളേപ്പോലെ തന്നെ കവിവാക്യങ്ങളാണ്. ഈ സ്ത്രീ ആരാണ്, ഇവള് ആരുടെ സമീപത്തേക്കാണ് വരുന്നത്, എന്താണിവളുടെ ഇംഗിതം എന്നിവയൊക്കെയായിരിക്കും ഈ പദത്തിന്റെ ആശയം. എന്നാല് സാരിപ്പദം പാടുന്നതിനുമുന്‍പ് ആദ്യരണ്ടുതാളവട്ടം ഗായകര് രാഗം പാടണമെന്നാണ് ചിട്ട. എന്നാല് കുറച്ചുകാലങ്ങളായി ഈ ചിട്ട കളിയരങ്ങില്‍നിന്നും അപ്രത്യക്ഷമായികൊണ്ടിരിക്കുന്നതായാണ് കാണുന്നത്. ഇപ്രകാരമുള്ള കഥകളിയുടെ തനിമയാര്‍ന്ന സബ്രദായങ്ങള് അരങ്ങില്‍നിന്നും ഒഴിവാക്കപ്പെടുന്നത് എന്തുകാരണത്താലായാലും ശരിയെന്നുതോന്നുന്നില്ല. ഇവിടെ ഈ രാഗം‌പാടല് ഉണ്ടായി എന്നു മാത്രമല്ല വളരേ മനോഹരമായിതന്നെ ലളിതാവേഷധാരിയായ ശ്രീ കലാ:വിജയന് സാരിന്യത്തം അവതരിപ്പിക്കുകയും ചെയ്തു.\nസ്തായിയായ ശ്യഗാരരസംവിടാതെ മറ്റു സഞ്ചാരീഭാവങ്ങള് വരുത്തികൊണ്ടുള്ള വിജയന്റെ അഭിനയം അഭിനന്ദനാര്‍ഹമായിതോന്നി. എന്നാല് വിജയന് ചിലഭാഗങ്ങളിലൊക്കെ മുദ്രക്ക് തപ്പല് അനുഭവപ്പെടുന്നതായികണ്ടു.\nകളരിയില് ചൊല്ലിയാടി ഉറപ്പിച്ച്, അഭ്യാസബലമുള്ള ഒരു നടനുമാത്രം വിജയിപ്പിക്കാനാവുന്ന\nബകവധത്തിലെ ഭീമസേനനെ ശ്രീ കലാ:ഷണ്മുഖന് വളരേ നന്നായി അവതരിപ്പിച്ചു.\nലളിത ഭീമസേനനെ കാണുന്ന ഈ രംഗത്തിന്റെ തുടര്‍ഭാഗങ്ങള്(ഹിടുബന് ഇവരുടെസമീപത്തേക്കു\nവരുന്നതുമുതല്) ഇവിടെ ഉണ്ടായില്ല. എന്തോവലിയ ശംബ്ദം കേള്‍ക്കുന്നു. എന്ന് കാണിക്കുന്നതോടെ\nതിരശീലപിടിച്ച് ഈ രംഗം അവസാനിപ്പിക്കുകയാണുണ്ടായത്.\nതുടര്‍ന്ന് രണ്ടാം ഘണ്ഡത്തിലെ ആദ്യരംഗം അവതരിപ്പിക്കപ്പെട്ടു. ഈ രംഗത്തിലെ ഭീമന്റെ വ്യാസനോടുള്ള പദമായ ‘താപസകുലമൌലേ’ ആണ് ഈ ആട്ടക്കഥയിലേതന്നെ ഏറ്റവും ചിട്ടപ്രധാനമായ പതിഞ്ഞപദം. സാധാരണ പതിഞ്ഞപദങ്ങള്‍ക്ക് ഇരട്ടി എടുക്കാറുണ്ടല്ലൊ. ഏതെങ്കിലും ഒരു ചരണത്തിനൊ പല്ലവിക്കൊ ആണല്ലൊ ഇരട്ടി എടുക്കുക. എന്നാല് ഈ പദത്തിന്റെ നാലുചരണങ്ങള്‍ക്കൊരോന്നിനൊടുവിലും ഇരട്ടി ഏടുക്കണം.\nവ്യാസവേഷമിട്ട് അരങ്ങിലെത്തിയത് ശ്രീ മാര്‍ഗ്ഗി രവീന്ദ്രന് ആയിരുന്നു. പദങ്ങളൊ അതിനുകാട്ടേണ്ട\nമുദ്രകളോ ചിട്ടകളൊ ഒന്നും വേണ്ടത്ര മനസ്സിലാക്കാതെയാണിദ്ദേഹം അരങ്ങീലെത്തിയതെന്നു തോന്നുന്നു. മുദ്രകള് കാട്ടാതെയിരുന്നത് സഹിക്കാം എന്നാല്, ‘ഭീമവൈരികുലകാലാ’ എന്നതിന് ‘ഭീമവൈരിശ്രേഷ്ടാ’ എന്നാണിദ്ദേഹം മുദ്രകാട്ടിയത്!\nതുടര്‍ന്നുള്ള ചിട്ടപ്രധാനമായ ശ്ര്യഗാരപ്പദങ്ങള് ഉള്‍ക്കൊള്ളുന്ന അടുത്തരംഗവും ഷണ്മുഖനും വിജയനും ചേര്‍ന്ന് ഭംഗിയായിതന്നെ അവതരിപ്പിച്ചു.\nആ രംഗത്തിനുശേഷം ഘടോല്‍ക്കചന്റെ(കത്തിവേഷം) തിരനോക്ക്(ഇടമട്ടില്).\nശേഷം ഘടോല്‍കചന് ഹിടുബിയോടുകൂടി ഭീമനോട് യാത്രപറഞ്ഞുപിരിയുന്ന ഭാഗം വരേയാണ് ഇവിടെ അവതരിപ്പിക്കപ്പെട്ടത്. ശ്രീ കലാ: അരുണ്‍വാര്യരാണ് ഘടോല്‍ക്കചവേഷമിട്ടത്.\nശ്രീ പത്തിയൂര് ശങ്കരന്‍കുട്ടിയും ശ്രീ കലാ:രാജേഷ് മേനോനും ചേര്‍ന്നായിരുന്നു പാട്ട്. തരക്കേടില്ലാതെ പാടിയെങ്കിലും പദങ്ങള് മനപ്പാഠമല്ലാത്തതിനാല് പുസ്തകം നോക്കിയാണ് പാടിയിരുന്നത്. പുസ്തകം\nനോക്കലും നടന്റെ മുദ്രനോക്കലും താളം പിടിക്കലും എല്ലാകൂടി ചെയ്യുക പ്രയാസംതന്നെ.\nഅതിനാല് തന്നെ പലഭാഗത്തും മുദ്രയോട് ചേന്ന് പോകാതിരുന്നു പാട്ട്. ചിലപ്പോള് പാട്ടുവരാനായി നടന് കാത്തുനില്‍ക്കണ്ടതായും മറ്റുചിലപ്പോള് മുദ്രവേഗത്തില് കഴിക്കേണ്ടതായുമൊക്കെ വന്നിരുന്നു.\nഇങ്ങിനെ പുസ്തകം നോക്കിപാടിയിട്ടും ‘കുന്തീസുതന്മാരേ‘ ഇന്ന വ്യാസന്റെ പദത്തിന്റെ മൂന്നാംചരണം\n‘തന്നേ കാമിച്ചീടാത്തൊരു തന്വഗിയെ കാമിപ്പോരും\nതന്നെ കാമിച്ചീടുന്നവളെ താന് ഉപേക്ഷിപ്പവരും’\nഎന്നു പാടി കലാശത്തിനു തട്ടുകയാണുണ്ടായത്. അടുത്തവരിയായ\n‘മൂഠരെന്നു പാരിലെല്ലാം രൂഢമെന്നു അറിഞ്ഞീടേണം’ എന്നത് വിട്ടുകളഞ്ഞു.\nശ്രീ കലാ:ക്യഷ്ണദാസ്,ശ്രീ കലാനിലയം ക്യഷ്ണകുമാര്(ഘടോല്‍കചന്റെ തിരനോക്ക് മുതല്)\nമദ്ദളം കൈകാര്യംചെയ്ത ശ്രീ കലാനിലയം മനോജ് അഭിനന്ദനാര്‍ഹമായ പ്രകടനമാണ് കാഴ്ച്ചവെയ്ച്ചത്. സ്ത്രീവേഷത്തിനുമാത്രമല്ല പുരുഷവേഷത്തിനും നന്നായി കൈക്കുക്കൂടുന്നുണ്ടായിരുന്നു ഇദ്ദേഹം.\nശ്രീ മാര്‍ഗ്ഗി രവീന്ദ്രനാണ് കളിക്ക് ചുട്ടികുത്തിയത്. സന്ദര്‍ശന് കഥകളിവിദ്യാലയത്തിന്റെ കോപ്പുകള്\nഉപയോഗിച്ച് ശ്രീ പള്ളിപ്പുറം ഉണ്ണിക്യഷ്ണനാണ് അണിയറ കൈകാര്യം ചെയ്തത്.\nഎഴുതിയത് മണി,വാതുക്കോടം ല് 6/23/2008\nതിരുവനന്തപുരത്ത് വൈലോപ്പിള്ളി സംസ്ക്യതിഭവനില് 21/06/08ന് വൈകിട്ട് 6:30ന് കഥകളി അവതരിപ്പിക്കപ്പെട്ടു. അന്വലപ്പുഴ സന്ദര്‍ശന് കഥകളിവിദ്യാലയത്തിന്റെ ആഭിമുഖ്യത്തിലാണ് കളി നടന്നത്.ബകവധം കഥയിലെ ചിലരംഗങ്ങളാണ് ഇവിടെ അവതരിപ്പിക്കപ്പെട്ടത്.\nപാണ്ഡവരോട് ധ്യതരാഷ്ട്രര് അരക്കില്ലത്തില് പോയിതാമസിക്കുവാന് നിര്‍ദ്ദേശിക്കുന്നതുമുതല് ഭീമന് ബകനെ വധിക്കുന്നതുവരേയുള്ള ഭാരതകഥാഭാഗമാണ് ബകവധംആട്ടക്കഥ. ഭീമസേനനെ നായകനാക്കിക്കൊണ്ടണാണ് ഈ ആട്ടകഥ കോട്ടയത്തുതന്വുരാന് രചിച്ചിരിക്കുന്നത്.വളരേ മനോഹരമായിതന്നെ ലളിതാവേഷധാരിയായ ശ്രീ കലാ:വിജയന് സാരിന്യത്തം\nഅവതരിപ്പിക്കുകയും ചെയ്തു.കളരിയില് ചൊല്ലിയാടി ഉറപ്പിച്ച്, അഭ്യാസബലമുള്ള ഒരു നടനുമാത്രം വിജയിപ്പിക്കാനാവുന്ന ബകവധത്തിലെ ഭീമസേനനെ ശ്രീ കലാ:ഷണ്മുഖന് വളരേ നന്നായി അവതരിപ്പിച്ചു.വ്യാസവേഷമിട്ട് അരങ്ങിലെത്തിയത് ശ്രീ മാര്‍ഗ്ഗി രവീന്ദ്രന് ആയിരുന്നു. . ശ്രീ കലാ: അരുണ്‍വാര്യരാണ് ഘടോല്‍ക്കചവേഷമിട്ടത്. ശ്രീ പത്തിയൂര് ശങ്കരന്‍കുട്ടിയും ശ്രീ കലാ:രാജേഷ് മേനോനും ചേര്‍ന്നായിരുന്നു പാട്ട്. ശ്രീ കലാ:ക്യഷ്ണദാസ്,ശ്രീ കലാനിലയം ക്യഷ്ണകുമാര്(ഘടോല്‍കചന്റെ തിരനോക്ക് മുതല്) എന്നിവരായിരുന്നു ചെണ്ടക്ക്.മദ്ദളം കൈകാര്യംചെയ്ത ശ്രീ കലാനിലയം മനോജ് അഭിനന്ദനാര്‍ഹമായ പ്രകടനമാണ് കാഴ്ച്ചവെയ്ച്ചത്.ശ്രീ മാര്‍ഗ്ഗി രവീന്ദ്രനാണ് കളിക്ക് ചുട്ടികുത്തിയത്. സന്ദര്‍ശന് കഥകളിവിദ്യാലയത്തിന്റെ കോപ്പുകള് ഉപയോഗിച്ച് ശ്രീ പള്ളിപ്പുറം ഉണ്ണിക്യഷ്ണനാണ് അണിയറ കൈകാര്യം ചെയ്തത്.\nനല്ല നിരൂപണം. ഹിഡുംബനും ബകനും വധിക്കപ്പെടാതെയുള്ള ബകവധം കാണുന്നതും പതിവായിരിക്കുന്നു\n6/23/2008 11:54:00 PM\nകഥ നന്നായി പറഞ്ഞിട്ടുണ്ടല്ലോ, ചുരുക്കി എന്നാല് ഒന്നും വിട്ടുപോവാതെ... :)\n• സാരി രാഗാലാപനം ആവശ്യമില്ലാത്ത ഒരു സാരിപ്പദം, നളചരിതത്തിലെ ദമയന്തിയുടെ സാരിപദമാണ്. അവിടെ സാരി ഉപയോഗിച്ചിരിക്കുന്നത്; സ്ത്രീയുടെ വര്‍ണ്ണനയായോ, ഇംഗിതമായോ ഒന്നുമല്ല എന്നതും ശ്രദ്ധിക്കേണ്ടതാണ്.\n• ഷണ്മുഖദാസ്, പദങ്ങള്‍ക്കിടയില് അനങ്ങാതിരുന്നതല്ലാതെ, ഹിംഡുംബി പറയുന്നത് ശ്രദ്ധിക്കുന്നതായി പോലും ആടുകയുണ്ടായില്ല. ഇനി അതാണോ ചിട്ട!\n• കലാമണ്ഡലം വിജയകുമാര്, കലാമണ്ഡലം ഷണ്മുഖദാസ് എന്നിങ്ങനെ കലാകാരന്മാരുടെ പേരുകള് ഒരിടത്തെങ്കിലും (ആദ്യം ഉപയോഗിക്കുമ്പോളായാല് കൂടുതല് നന്ന്) പൂര്‍ണ്ണമായും, ശരിയായും നല്‍കുവാന് ശ്രദ്ധിക്കുന്നത് നന്നായിരിക്കുമെന്നു തോന്നുന്നു. കലാമണ്ഡലം ഷണ്മുഖദാസ് എന്നാരെങ്കിലും സേര്‍ച്ച് ചെയ്താല്, ഈ പോസ്റ്റൊക്കെ ലിസ്റ്റ് ചെയ്യപ്പെടുവാനും അത് അത്യാവശ്യമാണ്.\n• ‘ഭീമവൈരികുലകാലാ!’ എന്നതിന്റെ അര്‍ത്ഥമെന്താണ്?\n• എല്ലാം പതിഞ്ഞ മട്ടിലുള്ള പദമാകയാല്, പുസ്തകം നോക്കിപ്പാടുന്നത് അത്ര ബുദ്ധിമുട്ടായില്ല എന്നു വേണം പറയുവാന്. ചിട്ടപ്രധാനമായ പദങ്ങള് പാടുമ്പോള്, നടന്റെ ധര്‍മ്മമാണ് പാട്ടിനനുസരിച്ച് മുദ്രകളെ വിന്യസിക്കുക എന്നത്. അല്പമൊക്കെ ‘അഡ്‌ജസ്റ്റ്മെന്റ്’ ചെയ്യാമെന്നാല്ലാതെ, പൂര്‍ണ്ണമായും മുദ്രയ്ക്കനുസരിച്ച് പാടുക നടപ്പുള്ള കാര്യമല്ല. എന്നാല്, നടന് അത് സാധിക്കുകയും ചെയ്യും. ഒരു നടനറിയാമല്ലോ, പദം എവിടെയാണ് ആവര്‍ത്തിക്കുക എന്നത്, ആ സമയത്തേക്ക് ആ പദഭാഗത്തിന്റെ മുദ്ര വിന്യസിക്കുവാന് തയ്യാറാവുകയാണ് വേണ്ടത്.\nവളരെ നന്നായിട്ടുണ്ട് എഴുതിയത്. :)\nഓഫ്: മനോരമയില് വാര്‍ത്ത വന്നിരുന്നു. സുദര്‍ശന് കഥകളി വിദ്യാലയം നടത്തി എന്നായിരുന്നു വാര്‍ത്ത എന്നുമാത്രം! അതുപോലും ശ്രദ്ധിക്കുവാന് ആ ലേഖകനു കഴിഞ്ഞില്ല. കഷ്ടം തന്നെ!\n6/25/2008 07:31:00 AM\n@ Nattumavinchottil, നന്ദി. ഇപ്പോള് കളിയെല്ലാം 20-20 അല്ലെ:)\n*മറ്റുള്ള സാരി രംഗങ്ങളില് നായിക നായകസമീപത്തെക്കു പോകുന്ന ഭാഗമാണല്ലൊ,നളചരിതത്തില് ഇങ്ങനെ അല്ലല്ലൊ.\n*മറ്റു പദങ്ങള്Lഇലേപ്പോലെ പതിഞ്ഞപദങ്ങള് ക്കിടയില് സാധാരണ മറ്റേകഥാപാത്രം പ്രതികരിക്കാറില്ലല്ലൊ.അതിനു അവിടെ പ്രാധാന്യവുമില്ലല്ലൊ.പിന്നെ വേണമെങ്കില് കാണിക്കാ എന്നെ ഉള്ളു. കാണിക്കണമെന്നു ചിട്ടയില്ല.കാണിക്കണമെന്നും ഇല്ല.\n*കലാകാരന്മാരുടെ പേരു മുഴുവനായി ചേര്‍ക്കാന് ശ്രദ്ധിക്കാം.\n*ഭീമവൈരികുലകാലാ= ഭീമാകാരന്മാരായ വൈരികളുടെ കൂട്ടത്തിന് അന്തകനായിട്ടുള്ളവനേ.\n*ഒരിക്kഅലും പാട്ടിനനുസ്സരിച്ച് നടന് കാണിക്കകയല്ലാ വേണ്ടത്.നടന് കാണിക്കുന്നതിനനുസ്സരിച്ച് ഗായകന് പാടുകയാണ് വേണ്ടത്.കാരണം ‘പാട്ടിന് കളി’ അല്ലല്ലൊ.‘കളിക്ക് പാടുക’യല്ലെ വേണ്ടത്.\n*“പൂര്‍ണ്ണമായും മുദ്രയ്ക്കനുസരിച്ച് പാടുക നടപ്പുള്ള കാര്യമല്ല.” എന്നു ഹരി പറഞ്ഞത് കാലം കേറിയുള്ള പദങ്ങളേസംബന്ധിച്ച് ശരിയാണ് എന്നാല് പതിഞ്ഞപദങ്ങള്‍ക്ക് ഇത് പൂര്‍ണ്ണമായും സാധിക്കും.പക്ഷെ പാട്ടുകാരന് സാഹിത്യവും അതിന്റെ അര്‍ത്ഥവും അതിനുപാകത്തിനുകാണിക്കുന്ന മുദ്രകളും നന്നായി മനസ്സിലാക്കിയിരിക്കണമെന്നു മാത്രം.അതിന് കളരിയില് ചൊല്ലിയാടിച്ച് നല്ല പരിചയവും വേണം.കാരണം കച്ചേരിയല്ലല്ലൊ അരങ്ങുപാട്ട്.\nനീലകണ്ഠന് നന്വിശന്,ഉണ്ണിക്യഷ്ണക്കുറുപ്പ് എന്നീ മഹാഗായകരൊക്കെ ഇങ്ങിനെയായിരുന്നു.ഈ കാലത്ത് മാടന്വി സുബ്രഹ്മണ്യന് നന്വൂതിരി,കോട്ടക്കല് നാരായണന് എന്നിവരൊക്കെ ഈ രീതിയില് നന്നായി പാടുന്നവരാണ്.\n6/25/2008 05:19:00 PM\nകളിക്കു വേണ്ടിയുള്ള പാട്ടു തന്നെ. പക്ഷെ, പദത്തിലെ ഒരുവാക്ക് നീട്ടിപ്പാടി വരുന്നു, നടന് മുദ്ര കാണിക്കുന്നില്ല, താളത്തിനുള്ളില് നില്‍ക്കുവാന് പാട്ടുകാരന് അടുത്ത വാക്കിലേക്ക് നീ‍ങ്ങിയേ പറ്റൂ; അതിനു ശേഷം, അടുത്തയാവര്‍ത്തി ആ വാക്കു വരുന്നതുവരെ നടന് ആദ്യവാക്കിനു മുദ്രകാട്ടി നിന്നില്ലെങ്കില്, രണ്ടും കൂടി ‘സിങ്ക്’ ആവില്ല. താളത്തിനൊപ്പിച്ചു പാടുകയേ പറ്റുകയുള്ളൂ, അല്പസ്വല്പം നീട്ടിയും കുറുക്കിയും അഡ്‌ജസ്റ്റ് ചെയ്യാമെന്നു മാത്രം. താളബോധമുള്ള നടന്, പദം ശ്രവിച്ച്, അടുത്ത വാക്ക് ഏത് താളവട്ടത്തില് വരുമെന്നു ശ്രദ്ധിച്ച് മുദ്രകള് വിന്യസിക്കുകയാണ് വേണ്ടത്. ഞാനെന്റെ സൌകര്യത്തിനു മുദ്ര കാണിക്കും, പാട്ടുകാരന് വേണമെങ്കില്, പറ്റുന്നതുപോലെ ഒപ്പിച്ചു പാടിക്കോണം എന്നാണെങ്കില്, രണ്ടും ചേര്‍ന്നു പോവുകയില്ല തന്നെ.\n6/25/2008 08:53:00 PM\n7/01/2008 12:03:00 PM\n7/11/2008 10:20:00 AM\nപൂണ്ണത്രയീശക്ഷേത്രത്തിലെ വഴിപാട് കളി.\nകഥകളി ആസ്വാദനസദസിലെ ‘മൂന്നാംദിവസം‘


ഫ്ലിപ്കാര്‍ട്ടിൽ നിന്ന് വാങ്ങിയത് 13000 രൂപയുടെ ഫോൺ; കിട്ടിയത് 10 രൂപയുടെ രണ്ട് വിം സോപ്പ്\nHomeNewsഫ്ലിപ്കാര്‍ട്ടിൽ നിന്ന് വാങ്ങിയത് 13000 രൂപയുടെ ഫോൺ; കിട്ടിയത് 10 രൂപയുടെ രണ്ട് വിം സോപ്പ്\nwebdesk January 11, 2022\nഅങ്കമാലി: ഓണ്‍ലൈന് ഷോപ്പിങ് സൈറ്റ് വഴി മൊബൈല് ഫോണ് ഓര്‍ഡര് ചെയ്ത അങ്കമാലിയിലെ ഹോട്ടല് ജീവനക്കാരന് ലഭിച്ചത് 10 രൂപയുടെ രണ്ട് വിം സോപ്പ്. അങ്കമാലി ടെല്‍ക്ക് കവലയിലെ ബദരിയ ഹോട്ടലിലെ ജീവനക്കാരന് കൊല്ലം സ്വദേശി ശിഹാബാണ് ഓണ്‍ലൈന് വ്യാപാര തട്ടിപ്പിനിരയായത്.[www.malabarflash.com]\nകഴിഞ്ഞ മാസം 28ന് ഓണ്‍ലൈന് ഷോപ്പിങ് സൈറ്റായ 'ഫ്ലിപ് കാര്‍ട്' വഴി ക്യാഷ് ഓണ് ഡെലിവറിയായാണ് ശിഹാബ് 13,000 രൂപ വില വരുന്ന ഓപ്പോ ഫോണ് ഓര്‍ഡര് ചെയ്തത്. പറഞ്ഞ തീയതിക്ക് ഫോണ് ഹോട്ടലില് എത്തുകയും ഡെലിവെറി ബോയ്ക്ക് പണം നല്‍കിയതോടെ മടങ്ങുകയും ചെയ്തു.\nഎന്നാല്, ഹോട്ടലില് വച്ച് തുറന്ന് നോക്കിയപ്പോഴാണ് ശിഹാബ് തട്ടിപ്പിനിരയായകാര്യം അറിയുന്നത്. ഓപ്പോ ഫോണ് ഒറിജിനല് പായ്ക്കിനകത്ത് 'വിം ഡിഷ് വാഷിന്റെ രണ്ട് ബാറുകളാണ് ലഭിച്ചത്. ഫോണിന് നല്‍കിയ ക്യാഷ് ബില്ലും പായ്ക്കില് ഉണ്ടായിരുന്നു.\nതട്ടിപ്പു മനസ്സിലായ ഉടനെ ഷോപ്പിങ് ഡെലിവറി ബോയിയെ ശിഹാബ് വിളിച്ചു വരുത്തുകയും പാക്ക് തുറക്കുന്നതിന്റെ സി.സി.ടി.വി ദൃശ്യങ്ങള് കാണിച്ചു കൊടുക്കുകയും ചെയ്തു. ഷോപ്പിങ് സൈറ്റിന്റെ കസ്റ്റമര് കെയര് നമ്പറില് ബന്ധപ്പെടാൻ ആവശ്യപ്പെട്ട് ഡെലിവറി ബോയി മടങ്ങി.\nകസ്റ്റമര് കെയറില് ബന്ധപ്പെട്ടപ്പോള് ആധാര് കാര്‍ഡ് കോപ്പിയും പായ്ക്കിന്റെ ചിത്രവും അയച്ചു കൊടുക്കാനായിരുന്നു മറുപടി. അപ്രകാരം അയച്ചുകൊടുത്തെങ്കിലും വീണ്ടും ആധാര് കാര്‍ഡും മറ്റ് രേഖകളും അയച്ചു കൊടുക്കാന് നിരന്തരം ആവശ്യപ്പെട്ട് കൊണ്ടേയിരുന്നു. പലതവണ അയച്ചുകൊടുത്തിട്ടും പരിഹാരമുണ്ടായില്ല. ഡെലിവറി ബോയിയുടെ ഫോണ് സ്വിച്ച് ഓഫുമാണ്. അതോടെ സൈബര് സെല് വഴി പരിഹാരമുണ്ടാകുമെന്ന പ്രതീക്ഷയില് അങ്കമാലി പോലീസില് പരാതി നല്‍കി കാത്തിരിക്കുകയാണ് ശിഹാബ്.\ncheating Kerala kollam News


മഹീന്ദ്ര XUV300 ഇനി ഓട്ടോമാറ്റിക്ക് ഗിയറിലും | Mahindra XUV300 Will Launch In AMT\nMumbai, First Published Jan 7, 2021, 12:20 PM IST\nഇപ്പോള് 1.2 ലിറ്റര് ടര്‍ബോചാര്‍ജ്ഡ് പെട്രോള് എഞ്ചിനു വേണ്ടി ഒരു ഓപ്ഷണല് ഓട്ടോമാറ്റിക് ഗിയര്‍ബോക്‌സ് അവതരിപ്പിക്കാന് കമ്പനി തയ്യാറെടുക്കുന്നുവെന്നാണ് പുതിയ റിപ്പോര്‍ട്ടുകള്.\nമഹീന്ദ്ര ആൻഡ് മഹീന്ദ്രയുടെ കോംപാക്ട് എസ്‍യുവിയായ എക്‌സ്‌യുവി 300 വിപണിയിലെത്തി അധികം വൈകാതെ തന്നെ ജനപ്രിയമായി മാറിയ വാഹനമാണ്. ഇപ്പോള് 1.2 ലിറ്റര് ടര്‍ബോചാര്‍ജ്ഡ് പെട്രോള് എഞ്ചിനു വേണ്ടി ഒരു ഓപ്ഷണല് ഓട്ടോമാറ്റിക് ഗിയര്‍ബോക്‌സ് അവതരിപ്പിക്കാന് കമ്പനി തയ്യാറെടുക്കുന്നുവെന്നാണ് പുതിയ റിപ്പോര്‍ട്ടുകള്. ഗിയര്‍ബോക്സ്6സ്പീഡ് ടോര്‍ക്ക് കണ്‍വെര്‍ട്ടര് യൂണിറ്റായിരിക്കുമെന്ന് പ്രതീക്ഷിക്കുന്നതായി ഗാഡിവാഡി ഡോട്ട് കോം റിപ്പോര്‍ട്ട് ചെയ്യുന്നു.\nസബ് കോംപാക്ട് എസ്‍യുവി വിഭാഗത്തില് തങ്ങളുടെ ഓഫറുകള്‍ക്കൊപ്പം കൂടുതല് കൂടുതല് ഗിയര്‍ബോക്സ് ഓപ്ഷനുകള് എതിരാളികള് വാഗ്ദാനം ചെയ്യുന്നതിനാല്, മഹീന്ദ്രയും പിന്നോട്ട് പോകാന് ആഗ്രഹിക്കുന്നില്ല എന്നാണ് റിപ്പോര്‍ട്ടുകള്. 1.5 ലിറ്റര് ഓയില് ബര്‍ണറും 117 bhp കരുത്ത് ഇതിനുണ്ട്. രണ്ട് എഞ്ചിനുകള്‍ക്കും ഇതുവരെ6സ്പീഡ് മാനുവല് ഗിയര്‍ബോക്സാണ് വാഗ്ദാനം ചെയ്തിട്ടുള്ളത്. അതേസമയം ഓയില് ബര്‍ണറിന്6സ്പീഡ് ഓട്ടോയും നിലവില് ലഭിക്കുന്നുണ്ട്.\nഎക്‌സ്‌യുവി 300ന്‍റെ പെട്രോൾ ബി എസ്6പതിപ്പ് 2020മാര്‍ച്ചിലാണ് വിപണിയില് എത്തിയത്. നിലവിലുള്ള വാഹനത്തിലെ അതെ 1.2 ലിറ്റർ ടർബോ പെട്രോൾ എൻജിനാണ് ഈ വാഹനത്തിലും കമ്പനി ഉപയോഗിച്ചിരിക്കുന്നത്. എന്നാൽ ബി എസ്6നിലവാരത്തിലേക്ക് ഉയർത്തി എന്ന് മാത്രം. 110bhp കരുത്തും 200Nm ടോർക്കും ഈ എഞ്ചിൻ ഉല്പാദിപ്പിക്കും.6സ്പീഡ് മാന്വൽ ആണ് ഗിയർ ബോക്സ് .\nഗ്ലോബൽ NCAP ക്രാഷ് ടെസ്റ്റിൽ5സ്റ്റാർ റേറ്റിംഗ് ലഭിച്ച വാഹനം കൂടെയാണ് എക്സ് യു വി 300. നിലവിലുള്ള സുരക്ഷ സന്നാഹങ്ങളും ഫീച്ചേഴ്സും അതേപടി ഈ മോഡലിലും കമ്പനി നിലനിർത്തിയിട്ടുണ്ട്. അടുത്തിടെ നടന്ന ഇടിപരീക്ഷയില് 37.44 പോയന്റാണ് എക്‌സ്‌യുവി 300-ന് ലഭിച്ചിരിക്കുന്നത്. മുതിര്‍ന്നവരുടെ സുരക്ഷയില് 17-ല് 16.42 പോയന്‍റും എക്‌സ്‌യുവിക്ക് ലഭിച്ചു. യാത്രക്കാരുടെ തല, കഴുത്ത്, കാല്‍മുട്ട് എന്നിവയ്ക്ക് ഈ വാഹനം മികച്ച സുരക്ഷ ഒരുക്കുന്നുണ്ടെന്നാണ് ക്രാഷ് ടെസ്റ്റില് തെളിയിച്ചിരിക്കുന്നത്. യാത്രക്കാര്‍ക്ക് മികച്ച സുരക്ഷയും ഡ്രൈവറിന് പര്യാപ്‍തമായ സുരക്ഷയും നല്‍കുന്നതിനൊപ്പം ഫുട്ട്‌വെല് ഏരിയ കൂടുതല് ദൃഢമാണെന്നും ക്രാഷ് ടെസ്റ്റ് സാക്ഷ്യപ്പെടുത്തുന്നു. ഇന്ത്യന് വാഹനങ്ങളില് ക്രാഷ് ടെസ്റ്റില് അഞ്ച് സ്റ്റാര് സുരക്ഷ സ്വന്തമാക്കുന്ന മൂന്നാമത്തെ വാഹനമാണ് മഹീന്ദ്ര എക്‌സ്‌യുവി300.\nLast Updated Jan 7, 2021, 12:20 PM IST\nമഹീന്ദ്ര എക്സ്‍യുവി300 ഓട്ടോമാറ്റിക്ക്


arinjo..kaaryam? അറിഞ്ഞോ കാര്യം?: 2009\nഇവിടെ ഇവര് ആത്മമിത്രങ്ങള്...\nഅറ്റ്ലാന്റ (യു.എസ്.എ): കാട്ടിലെ വീരന്‍മാരായ സിംഹവും കരടിയും കടുവയും ഒരു കൂട്ടില് ഒരുമിച്ചു കഴിയുന്നു. കഥയല്ല, ഇത് കാര്യമാണ്. ജോര്‍ജിയയിലെ ലൊക്കസ്റ്റ് ഗ്രോവ് മൃഗ സംരക്ഷണ കേന്ദ്രത്തിലാണ് ഈ അപൂര്‍വ ചങ്ങാത്തം രൂപപ്പെട്ടത്.\nബാലൂ എന്ന കരടിയും ലിയോ എന്ന സിംഹവും ഷേര്‍ഖാനെന്ന കടുവയും പരസ്പരം സ്നേഹിച്ചു കഴിയുകയാണിവിടെ.\nമയക്കുമരുന്നു മാഫിയകളെ തുരത്തുവാനുള്ള ശ്രമത്തിനിടയിലാണ് ജോര്‍ജിയയിലെ പൊലീസ് ഉദ്യോഗസ്ഥര് കുഞ്ഞുപ്രായത്തില് ഇവരെ കണ്ടെടുക്കുന്നത്. മയക്കുമരുന്ന് സംഘം പോറ്റുകയായിരുന്നു ഈ ചങ്ങാതികളെ. തുടര്‍ന്നാണ് ഇവര് മൃഗ സംരക്ഷണ കേന്ദ്രത്തിലെത്തുന്നത്. വന്യ സ്വഭാവം നഷ്ടമായ അവര്‍ക്കായി പ്രത്യേക ആവാസ സ്ഥലം നിര്‍മിച്ച് അവിടെ പാര്‍പ്പിച്ചു. 'ബാലുക്കരടിയും ഷേര്‍ഖാന് കടുവയുമാണ് ആത്മമിത്രങ്ങള്. അവര് നേരത്തേ എഴുന്നേറ്റ് കൂട്ടുകൂടാന് തുടങ്ങും. ലിയോ സിംഹം മിക്ക സമയവും നല്ല ഉറക്കിലായിരിക്കും' ^ മൃഗ സംരക്ഷണ കേന്ദ്രത്തിന്റെ അസിസ്റ്റന്റ് ഡയറക്ടര് ഡയാനെ സ്മിത് പറയുന്നു. ഇവര് ഒന്നിച്ചു കഴിയുന്നതു കാണാന് പൊതുജനങ്ങള്‍ക്കും അവസരമൊരുക്കിയിട്ടുണ്ട്\nPosted by nidheesh nadery at 11:38 PM No comments:\nയൂറോപ്പില് പാട്ടിന് ശബ്ദം കുറയും\nലണ്ടന്: യൂറോപ്യന് യൂനിയന് എം.പി.ത്രീ പ്ലേയറുകള്‍ക്ക് ശബ്ദപരിധിയേര്‍പ്പെടുത്താനൊരുങ്ങുന്നു. ഒരു കോടിയിലേറെ പേര്‍ക്ക് യൂറോപ്പില് കേള്‍വി ശക്തി എന്നെന്നേക്കുമായി നഷ്ടമായെന്ന പഠനമാണ് യൂറോപ്യന് യൂനിയനെ ഈ വഴിക്ക് നീങ്ങാന് പ്രേരിപ്പിച്ചതെന്ന് റിപ്പോര്‍ട്ടുകള് പറയുന്നു. വിപണിയിലെത്തുന്ന എം.പി.ത്രീ പ്ലേയറുകള് യൂറോപ്യന് കമീഷന് നിഷ്കര്‍ഷിക്കുന്ന നിശ്ചിത ശബ്ദപരിധി പാലിക്കേണ്ടിവരും. ഐപോഡുകള് അടക്കമുള്ള ഉപകരണങ്ങള് ഇതില്‍പെടും. ഇപ്പോള് വിപണിയിലുള്ള കൈയില് കൊണ്ടുനടക്കാവുന്ന ചെറിയ മ്യൂസിക് പ്ലേയറുകള്‍ക്ക് 120 ഡെസി ബെല്ലിനു മുകളില് ശബ്ദ പരിധിയുണ്ട്.\nഇത് ഒരു ജെറ്റ് വിമാനം പറന്നുയരുമ്പോഴുള്ളത്ര ശബ്ദ മര്‍ദം സൃഷ്ടിക്കും. ഉയര്‍ന്ന ശബ്ദപരിധി 85 ഡെസി ബെല്ലായി നിജപ്പെടുത്താനാണ് വിദഗ്ധര് നിര്‍ദേശിച്ചിരിക്കുന്നത്.\nPosted by nidheesh nadery at 11:31 PM No comments:\nPosted by nidheesh nadery at 11:13 PM No comments:\nPosted by nidheesh nadery at 3:50 AM No comments:\nഈ മുതലകളുടെ പ്രിയഭക്ഷണം ദിനോസര്\nലണ്ടന്: ദിനോസറുകളെ കൊന്നു കഴിഞ്ഞ ഭീമന് മുതലകളുടെ ഫോസില് കണ്ടെത്തി. 10 കോടി വര്‍ഷങ്ങള്‍ക്കുമുമ്പ് വടക്കേ അമേരിക്കയിലെ പുഴകളില് നീന്തിയും കരയിലൂടെ കുതിച്ചുചാടിയും കഴിഞ്ഞ മൂന്നു പുതിയ വര്‍ഗം മുതലകളെയാണ് കണ്ടെത്തിയത്. ന്യൂ മൊറോക്കോയിലും നൈഗറിലും സഹാറാ മരുപ്രദേശങ്ങളിലും നടത്തിയ ഖനന പരമ്പരകളിലാണ് ഫോസിലുകള് കണ്ടെത്തിയത്.\nഇവ സമര്‍ഥരായ നീന്തല്‍ക്കാരായിരുന്നുവെന്ന് എല്ലുകളുടെ ഘടനയില്‍നിന്ന് വ്യക്തമായതായി ഗവേഷകര് അഭിപ്രായപ്പെട്ടു. സമതലപ്രദേശങ്ങളിലൂടെ കുതിച്ചുചാടാനുള്ള ശേഷി ഇവക്കുണ്ടായിരുന്നു. 6.5 മീറ്റര് നീളവുമുള്ള കപ്രാസാക്കസ് സഹാരിക്കസ് എന്ന വര്‍ഗത്തിന് കഠാരപോലുള്ള മൂന്നു വലിയ കൊമ്പുകളും ഇരപിടിക്കാനുള്ള തുമ്പിക്കൈക്ക് സമാനമായ അവയവവും ഉണ്ടായിരുന്നതായി പഠനം വ്യക്തമാക്കുന്നു.\nലഗാനോസക്കസ് തുമാ സ്റ്റോസ് എന്ന വര്‍ഗത്തിനും അതേ നീളമുണ്ട്. പരന്ന തലയുള്ള ഇവ വായ തുറന്നുവെച്ച് പുഴയില് മുങ്ങിക്കിടന്ന് ഇരപിടിച്ചിരുന്നു.\nഅരാരി പെസക്കസ് രാട്ടോയിഡ്സ് എന്ന മൂന്നാമത്തെ ഇനത്തിന് ഒരു മീറ്റര് നീളമേയുള്ളൂ. കീഴ്ത്താടിയിലെ വലിയ പല്ലുകള് ഉപയോഗിച്ച് ഇവ ഇരക്കായി കുഴി തീര്‍ക്കുമായിരുന്നു. കരയില് നിവര്‍ന്നുനില്‍ക്കാന് സഹായിക്കുന്ന ഉറച്ച കാലുകളും വെള്ളത്തില് തുഴയാന് ശേഷിയുള്ള വലിയ വാലുമുള്ളവയായിരുന്നു ഈ മുതലകളെന്ന് ഷിക്കാഗോ യൂനിവേഴ്സിറ്റിയിലെ പോള് സെറിനോ വ്യക്തമാക്കി.\nPosted by nidheesh nadery at 11:22 PM No comments:\nജനീവ: ലോകത്തെ ഏറ്റവും വലിയ കണികാത്വരകമായ ലാര്‍ജ് ഹാഡ്രോണ് കൊളൈഡര് പ്രവര്‍ത്തനക്ഷമമായി. പ്രപഞ്ചോല്‍പത്തിക്കു കാരണമായ ബിഗ് ബാങ് സ്ഫോടനത്തെക്കുറിച്ച് കൂടുതല് വിശദാംശങ്ങള് ആരായാനുള്ള ഈ ഉദ്യമം യന്ത്രത്തകരാര് മൂലം ഒരുവര്‍ഷമായി നിര്‍ത്തിവെച്ചിരിക്കുകയായിരുന്നു. കഴിഞ്ഞ സെപ്റ്റംബറില് പരീക്ഷണമാരംഭിച്ച് ഒമ്പതുദിവസങ്ങള്‍ക്കകം കൊളൈഡറിലെ വലിയ അതിചാലക കാന്തങ്ങള്‍ക്കിടയിലെ വൈദ്യുത സര്‍ക്യൂട്ടിലുണ്ടായ തകരാറുമൂലം പരീക്ഷണം തുടരാന് കഴിഞ്ഞിരുന്നില്ല.\nഒരുവര്‍ഷത്തെ പ്രയത്നത്തിനുശേഷമാണ് പത്ത് ബില്യണ് ഡോളറിന്റെ (46,630 കോടി രൂപ) പദ്ധതി പുനരാരംഭിച്ചത്. ഫ്രഞ്ച്^സ്വിറ്റ്സര്‍ലന്റ് അതിര്‍ത്തിയില് 100 മീറ്റര് താഴ്ചയില് 27 കിലോമീറ്ററോളം വൃത്താകൃതിയില് വ്യാപിച്ചുകിടക്കുന്ന ടണലിനുള്ളിലാണ് പരീക്ഷണം നടക്കുന്നത്. പ്രോട്ടോണ് കണികകളുടെ കൂട്ടങ്ങളെ പ്രകാശത്തിനോടടുത്ത വേഗതയില് വിപരീത ദിശകളില് ടണലിലൂടെ പ്രവഹിപ്പിക്കും. ഇവ കൂട്ടിമുട്ടുമ്പോഴുണ്ടാവുന്ന ഭീമമായ ഊര്‍ജപ്രവാഹത്തെ ടണലില് പലയിടങ്ങളിലായി സ്ഥാപിച്ച ഡിറ്റക്റ്ററുകള് പരിശോധിക്കും.\nഇതില്‍നിന്ന് ശാസ്ത്രകാരന്‍മാര് പ്രവചിച്ച ദൈവകണമെന്ന ഹിഗ്സ് ബോസോണ് കണികയുടെ സാന്നിധ്യം സ്ഥിരീകരിക്കാനാവും. തകരാര് പരിഹരിച്ചശേഷം വെള്ളിയാഴ്ചയും ശനിയാഴ്ചയും പ്രോട്ടോണ് പ്രവാഹം വിജയകരമായി പുനരാരംഭിക്കാന് കഴിഞ്ഞതായി ഗവേഷകര് അറിയിച്ചു.\nPosted by nidheesh nadery at 11:15 PM No comments:\nവര്‍ഷങ്ങള്‍ക്കുശേഷം ഗലീലിയോയുടെ വിരലുകള് കണ്ടെത്തി\nലണ്ടന്: മഹാനായ ശാസ്ത്രകാരന് ഗലീലിയോ ഗലീലിയുടെ മൃതദേഹത്തില്‍നിന്ന് ആരാധകര് മുറിച്ചുമാറ്റിയ വിരലുകളും പല്ലും കണ്ടെത്തി. ഇറ്റലിയിലെ ഫേ്‌ളാറന്‍സ് ശാസ്ത്രചരിത്ര മ്യൂസിയം അധികൃതരാണ് ഇക്കാര്യം വെളിപ്പെടുത്തിയത്. മരിച്ച് 95 വര്‍ഷത്തിനുശേഷം മൃതദേഹം സാന്റാക്രോസ് ബസിലിക്കയിലെ ശവകുടീരത്തിലേക്ക് മാറ്റിയപ്പോള് ആരാധകര് മൂന്നു വിരലുകളും നട്ടെല്ലും പല്ലും കൈവശപ്പെടുത്തിയിരുന്നു. അതില് ഒരു വിരലും നട്ടെല്ലും പിന്നീട് കണ്ടെത്തി. ഇവ ഫേ്‌ളാറന്‍സ് മ്യൂസിയത്തിലും ഗലീലിയോ അധ്യാപകനായി പ്രവര്‍ത്തിച്ച പഡുവ യൂനിവേഴ്‌സിറ്റിയിലുമുണ്ട്. മറ്റുരണ്ട് വിരലുകളും പല്ലും എവിടെയാണെന്ന് കണ്ടെത്താന് കഴിഞ്ഞിരുന്നില്ല. അതാണ് ഇപ്പോള് കണ്ടെത്തിയത്. മ്യൂസിയം ഡയറക്ടര് പൗലോ ഗല്ലൂസി പറഞ്ഞു. ഇപ്പോള് കണ്ടെത്തിയ പെരുവിരലും നടുവിരലും പല്ലും കാലങ്ങളായി ഒരു ആരാധകന്റെ കുടുംബം കൈമാറിവരികയായിരുന്നു. പിന്നീടുവന്ന തലമുറക്ക് അതിന്റെ പ്രാധാന്യം തിരിച്ചറിയാനാവാതെ അവ വില്‍ക്കുകയായിരുന്നു. ഈയിടെ ഒരു ലേലത്തില് ഇവ പ്രത്യക്ഷപ്പെടുകയായിരുന്നു. ഇവ സ്വന്തമാക്കിയ സ്വകാര്യ വ്യക്തി മ്യൂസിയം അധികൃതരെ വിവരമറിയിച്ചു. തുടര്‍ന്ന് അത് മുമ്പ് കൈവശംവെച്ച കുടുംബക്കാരുടെ രേഖകള് പരിശോധിച്ച് ഗലീലിയോയുടെ വിരലുകളാണെന്ന് ഉറപ്പാക്കുകയായിരുന്നു.\nPosted by nidheesh nadery at 11:11 PM No comments:\nദക്ഷിണ ധ്രുവം തേടി ഇന്ത്യന് വനിത ഹിമയാത്ര തുടങ്ങി\nവെല്ലിംഗ്ടണ് (ന്യൂസിലാന്റ്): ചരിത്രം കുറിക്കാന് ഇന്ത്യന് വനിത റീന കൌശല് ദക്ഷിണ ധ്രുവത്തിലേക്ക് ഹിമപാളികളിലൂടെ തെന്നിനീങ്ങുന്ന സ്കീയിങ് തുടങ്ങി. ബ്രിട്ടീഷ് കോളനികളായിരുന്ന രാജ്യങ്ങളുടെ കൂട്ടായ്മയായ കോമണ്‍വെല്‍ത്തിന്റെ 60ാം വാര്‍ഷികത്തിന്റെ ഭാഗമായാണ് റീനയും എട്ടു രാജ്യങ്ങളിലെ സ്ത്രീയാത്രികരും സാഹസികമായ ഹിമയാത്ര തുടങ്ങിയത്. തിങ്കളാഴ്ച അന്റാര്‍ട്ടിക്കയിലെ ബേയ്സ് ക്യാമ്പില്‍നിന്നു യാത്ര തുടങ്ങിയ ഇവര്, 800 കിലോമീറ്റര് ഹിമപാളികളിലൂടെ സഞ്ചരിച്ച് 40 ദിവസം കൊണ്ട് ദക്ഷിണ ധ്രുവത്തിലെത്താമെന്നാണ് പ്രതീക്ഷിക്കുന്നത്.\nഒരു ദിവസം 10 മണിക്കൂര് ഇവര് മഞ്ഞുകട്ടകള്‍ക്കു മീതെ തെന്നിപ്പായും. ഭക്ഷണവും അവശ്യ വസ്തുക്കളുമായി 80 കിലോഗ്രാം ഭാരമുള്ള ഹിമവണ്ടികളും യാത്രയില് ഒപ്പമുണ്ട്. കോമണ്‍വെല്‍ത്ത് ദിനമായ ജനുവരി ഒന്നിന് ദക്ഷിണ ധ്രുവത്തിലെത്തുകയാണ് സംഘത്തിന്റെ ലക്ഷ്യം.\nമണിക്കൂറില് 130 കിലോമീറ്റര് വേഗതയുള്ള ശീതക്കാറ്റും ഹിമപാളികളിലെ ഒളിഞ്ഞിരിക്കുന്ന വിള്ളലുകളും മൈനസ് 42 ഡിഗ്രി സെല്‍ഷ്യസ് വരെ താഴുന്ന ഊഷ്മാവുമെല്ലാം യാത്രയില് വെല്ലുവിളിയാണ്. ഇന്ത്യയെ കൂടാതെ ബ്രൂണെ, സൈപ്രസ്, ഘാന, ജമൈക്ക, ന്യൂസിലന്‍ഡ്, സിംഗപ്പൂര്, ബ്രിട്ടന് എന്നീ രാജ്യങ്ങളിലെ വനിതകളാണ് സംഘത്തിലുള്ളത്.\nമഞ്ഞുപാളികളിലൂടെയുള്ള യാത്രയില് അവര്‍ക്ക് 24 മണിക്കൂറും പകല്‍വെളിച്ചം ലഭിക്കും.\nഒരു ജീവജാലത്തെയും യാത്രയില് കാണാനാവില്ല. കനത്ത ഏകാന്തത മാത്രമായിരിക്കും ചുറ്റും. എവിടെയും മഞ്ഞുപാളികളും ഹിമപര്‍വതങ്ങളും ആകാശവും മാത്രമേ കാണാനാവൂ. ^അന്റാര്‍ട്ടിക് പര്യവേക്ഷണ വെബ്സൈറ്റ് വ്യക്തമാക്കി. ഇന്ത്യയെ പ്രതിനിധാനം ചെയ്യുന്ന 38കാരിയായ റീന ഡാര്‍ജിലിങിലെ സ്കീയിങ് പരിശീലകയാണ്. ദല്‍ഹിയാണ് സ്വദേശം.\nPosted by nidheesh nadery at 11:07 PM No comments:\nചാന്ദ്രഗര്‍ത്തത്തിലെ ഇരട്ട സ്ഫോടനങ്ങള്. തുടര്‍ന്നുണ്ടായ ഉല്‍ക്കണ്ഠകള്, വിവാദങ്ങള്. ഒടുവില്, നാസ തീര്‍പ്പാക്കിയിരിക്കുന്നു: ചന്ദ്രനില് ജലമുണ്ട്. ഉറഞ്ഞ രൂപത്തിലും നീരാവിയായും.\n'ഞങ്ങള് വെള്ളം കണ്ടെത്തിയിരിക്കുന്നു. കുറച്ചൊന്നുമല്ല, കാര്യമായി തന്നെ' ^നാസയുടെ ചാന്ദ്ര സ്ഫോടന ദൌത്യത്തിന് നേതൃത്വം നല്‍കിയ ശാസ്ത്രജ്ഞന് ആന്റണി കോള്‍പ്രീറ്റ് മാധ്യമപ്രവര്‍ത്തകരോട് പറഞ്ഞു.\nകഴിഞ്ഞ മാസം ഒമ്പതിന് ചന്ദ്രനില് സെന്റാനര് റോക്കറ്റും എല്‍ക്രോസ് പേടകവും നടത്തിയ ഇരട്ട സ്ഫോടനത്തില് ഉയര്‍ന്ന പൊടിപടലങ്ങളെ വിശകലനം ചെയ്താണ് നാസ ചന്ദ്രനിലെ ഗര്‍ത്തത്തില് ഉറഞ്ഞ രൂപത്തില് ജലമുണ്ടെന്ന് തീര്‍പ്പാക്കിയത്. 25 ഗാലണ് (ഏകദേശം 100 ലിറ്റര്) ജലമാണ് ഈ പൊടിപടലങ്ങളില് ഉണ്ടായിരുന്നതെന്ന് ഗവേഷകര് വ്യക്തമാക്കി.\nചന്ദ്രനില് ജലസാന്നിധ്യം സൂചിപ്പിക്കുന്ന 'ഹൈഡ്രോക്സില്' ഉണ്ടെന്ന ഇന്ത്യയുടെ ചാന്ദ്രയാന്^ഒന്നിന്റെ വെളിപ്പെടുത്തലിന് ജലതന്മാത്രകളുടെ തന്നെ വലിയ ശേഖരമുണ്ടെന്ന നാസയുടെ കണ്ടെത്തല് പൂര്‍ണത നല്‍കിയിരിക്കുന്നു. 'പുതിയ തെളിവ് സന്ദര്‍ശനത്തിനുള്ള മികച്ച സ്ഥലമായി ചന്ദ്രനെ മാറ്റാനുള്ള ശ്രമത്തിന്റെ പ്രധാന ചുവടുവെപ്പാണ്' ^ബഹിരാകാശ വിദഗ്ധന് ജോണ് ലോഗ്സ്ഡണ് പറയുന്നു.\nചന്ദ്രനില് ഇടത്താവളമൊരുക്കുകയെന്ന ശാസ്ത്രസ്വപ്നത്തിലേക്ക് ഈകണ്ടെത്തല് നമ്മെ അടുപ്പിക്കുന്നു. ബഹിരാകാശ യാത്രികര്‍ക്ക് വേണ്ട ഓക്സിജന് ഉല്‍പാദിപ്പിക്കാനും ദാഹശമനത്തിനും ഇന്ധനങ്ങള്‍ക്കുമെല്ലാം ഈ ജലശേഖരത്തെ ആശ്രയിക്കാം. ചൊവ്വയിലേക്കും മറ്റും യാത്രികരെ അയക്കാനുള്ള ഭാവി പദ്ധതികളില് ചന്ദ്രനെന്ന ഇടത്താവളം ഗുണം ചെയ്യും. ഇവര്‍ക്കുള്ള സര്‍വീസ് സ്റ്റേഷനായും ചന്ദ്രന് മാറും.\nനാസയുടെ സ്ഫോടന പരീക്ഷണത്തില് പത്ത് കിലോമീറ്ററോളം ഉയരത്തില് പൊടിപടലങ്ങള് പ്രവഹിക്കുമെന്നായിരുന്നു പ്രതീക്ഷ. പക്ഷേ, ഏകദേശം രണ്ട് കിലോമീറ്റര് ഉയരത്തില് ചെറിയ പ്രവാഹമേ ഉണ്ടായുള്ളൂ.\nപൊടിപടലങ്ങളില്‍നിന്ന് പകര്‍ത്തിയയച്ച സ്പെക്ട്രല് രേഖകളും മറ്റു സിഗ്നലുകളും ഒരു മാസം അപഗ്രഥിച്ച ശേഷമാണ് നാസ ഈ നിഗമനത്തിലെത്തിയത്. 'വെള്ളമുണ്ടെന്ന സൂചനയായിരുന്നു നേരത്തെ.\nരുചിച്ചു നോക്കുന്നപോലെയാണ്' ^ദൌത്യത്തില് പങ്കാളിയായ പീറ്റര് ഷല്‍ട്സ് പറയുന്നു.\nജലം കൂടാതെ അസാധാരണമായ നിരവധി രാസവസ്തുക്കളുടെ സാന്നിധ്യത്തെ കുറിച്ചും ഇത് പുതുവിവരങ്ങള് നല്‍കിയിട്ടുണ്ട്. ഓര്‍ഗാനിക് ഹൈഡ്രോകാര്‍ബണുകള് മുതല് മെര്‍ക്കുറി വരെനിരവധി തന്മാത്രകളുടെ സാന്നിധ്യം ചന്ദ്രനിലെ മണ്ണിലുണ്ടെന്ന് വ്യക്തമായി. കോടിക്കണക്കിന് വര്‍ഷങ്ങളായി പ്രകാശത്തിന്റെ ചെറു കണികപോലും പതിക്കാത്ത ചന്ദ്രനിലെ സെബിയസ് ഗര്‍ത്തത്തിലെ അസാധാരണ പദാര്‍ഥങ്ങളും ജലസാന്നിധ്യംപോലെ വലിയ ആശ്ചര്യമുണര്‍ത്തുന്ന കാര്യമാണെന്ന് കോള്‍പ്രീറ്റ് പറയുന്നു. ഇരുട്ടും തണുപ്പും ഈ ഗര്‍ത്തങ്ങളെ വന്നുവീഴുന്ന എല്ലാ പദാര്‍ഥങ്ങളെയും പിടിച്ചുനിറുത്തുന്ന കെണികളാക്കുന്നു. കോടിക്കണക്കിന് വര്‍ഷമായി സൌരയൂഥത്തിനുള്ളിലെ പൊടിപടലങ്ങളെ ഇവ തുടച്ചെടുത്തിരിക്കും ^അദ്ദേഹം പറഞ്ഞു.\nഎങ്ങനെ ജലതന്മാത്രകള് ചന്ദ്രനില് പ്രത്യക്ഷപ്പെടുന്നുവെന്നതാണ് ഇനി പഠിക്കേണ്ടത്. രണ്ട് സിദ്ധാന്തങ്ങള് ഇപ്പോള്‍തന്നെ വന്നു കഴിഞ്ഞു. സൂര്യനില്‍നിന്നുള്ള സൌരപ്രവാഹത്തിലൂടെ ചന്ദ്രനിലെത്തുന്ന ഹൈഡ്രജന് ചന്ദ്രോപരിതലത്തിലെ ഓക്സിജന് സംയുക്തങ്ങളുമായി ചേര്‍ന്നാണ് ജലമുണ്ടാവുന്നതെന്ന് കരുതപ്പെടുന്നു. ചന്ദ്രോപരിതലത്തില് ഉല്‍ക്കകളും വാല്‍നക്ഷത്രങ്ങളും ഇടിക്കുമ്പോള് പുറത്തുവരുന്ന ബാഷ്പങ്ങളില്‍നിന്നാണ് ജലം രൂപംകൊള്ളുന്നതെന്നും വിശദീകരണമുണ്ട്.\nPosted by nidheesh nadery at 12:17 AM No comments:\nതീവണ്ടിക്ക് ചാടുന്നവരെ തടയാന് നീല വെളിച്ചം\nതീവണ്ടിക്കു മുന്നില് ജീവിതമൊടുക്കാനെത്തുന്നവരെ പിന്തിരിപ്പിക്കാന് ജപ്പാനിലെ റെയില്‍വേ സ്റ്റേഷനുകളില് ഇനി നീലവിളക്കുകള്! ജപ്പാനിലെ മനഃശാസ്ത്ര വിദഗ്ധരുടെ ഉപദേശത്തിന്റെ അടിസ്ഥാനത്തിലാണ് വര്‍ധിച്ചുവരുന്ന ആത്മഹത്യാ പ്രവണത കുറക്കാന് ഇത്തരമൊരു പദ്ധതി ആവിഷ്കരിച്ചത്. നീലപ്രകാശത്തിന് ആത്മഹത്യാ ചിന്തയുള്ളവരെ ശാന്തരാക്കാന് കഴിയുമെന്നാണ് ഇവരുടെ കണ്ടെത്തല്.\nഏതെങ്കിലും കാര്യത്തില് മാനസിക സമ്മര്‍ദമനുഭവിക്കുന്നവര്‍ക്ക് ആശ്വാസം നല്‍കാനും ഇതിന് കഴിയും ^ജപ്പാന് കളര് സൈകോളജി ഇന്‍സ്റ്റിറ്റ്യൂട്ടിലെ തെറാപ്പിസ്റ്റായ മിസുക്കി തകാഷായി പറയുന്നു. സാമ്പത്തികമാന്ദ്യത്തെ തുടര്‍ന്ന് ജപ്പാനില് തീവണ്ടിക്കു തലവെച്ച് ജീവനൊടുക്കുന്നവരുടെ എണ്ണം വര്‍ധിച്ചിരിക്കുകയാണ്. കഴിഞ്ഞവര്‍ഷം തന്നെ 2000 പേര് ഇത്തരത്തില് ആത്മഹത്യ ചെയ്തിരുന്നു.\nടോക്യോവിലെ 29 സ്റ്റേഷനുകളിലാണ് ഇപ്പോള് നീലപ്രകാശം പുറപ്പെടുവിക്കുന്ന പ്രത്യേക എല്.ഇ.ഡി വിളക്കുകള് സ്ഥാപിച്ചിരിക്കുന്നത്.\nPosted by nidheesh nadery at 12:01 AM No comments:\nനൂറ്റാണ്ടറുതിയില് ലോകത്തിന് ചൂടേറും\nവാഷിങ്ടണ്: കാര്‍ബണ് പുറന്തള്ളല് ഇതുപോലെ തുടര്‍ന്നാല് നൂറ്റാണ്ടിന്റെ അവസാനത്തോടെ ശരാശരി ആഗോളതാപനില ആറ് ഡിഗ്രി സെന്റിഗ്രേഡ് വരെ ഉയരുമെന്ന് മുന്നറിയിപ്പ്.\nആഗോള കാര്‍ബണ് പ്രോജക്റ്റിലെ മുന്‍നിര ശാസ്ത്രജ്ഞരാണ് ഇക്കാര്യം വ്യക്തമാക്കിയത്. ലോകം പതിയെ വലിയൊരു ദുരന്തത്തിലേക്കാണ് നീങ്ങുന്നത്. ആഗോള താപനിലയില് ആറ് ഡിഗ്രി വ്യതിയാനം വലിയ ആഘാതങ്ങള് സൃഷ്ടിക്കും. ഭൂമിയുടെ വലിയൊരു ഭാഗം ആവാസയോഗ്യമല്ലാതാവും ^ പഠനം വ്യക്തമാക്കുന്നു. കോപന്‍ഹേഗനില് ഡിസംബറില് നടക്കുന്ന കാലാവസ്ഥ ഉച്ചകോടിക്ക് മുന്നോടിയായാണ് ഏഴ് രാജ്യങ്ങളിലെ 31 മുന്‍നിര ഗവേഷകര് ഉള്‍പ്പെട്ട പഠനം പുറത്തുവന്നത്\nPosted by nidheesh nadery at 11:51 PM No comments:\nപുകവലി നിര്‍ത്താന് വാക്സിന്\nലണ്ടന്: പുകവലി ശീലത്തില് നിന്ന് രക്ഷനേടാന് സഹായിക്കുന്ന വാക്സിന് വിപണിയിലെത്താന് പോകുന്നു. പുകയിലയിലെ നിക്കോട്ടിന് മസ്തിഷ്കത്തിലെത്തുന്നത് തടയുകയാണ് ഈ വാക്സിന്റെ ധര്‍മം. വാക്സിനെടുക്കുന്നതോടെ നിക്കോട്ടിന് മസ്തിഷ്കത്തിലുണ്ടാക്കുന്ന പ്രത്യേകതരം ഉത്തേജനം പുകവലിക്കാരന് ലഭിക്കാതാവും. നിരവധി ആളുകളെ പുകവലിയില് നിന്ന് രക്ഷപ്പെടുത്താനാവുമെന്നാണ് വാക്സിന് പുറത്തിറക്കിയ അമേരിക്കന് കമ്പനി നാബി ഫാര്‍മസ്യൂട്ടിക്കല്‍സിലെ പ്രവര്‍ത്തകര് വിശ്വസിക്കുന്നത്. ബ്രിട്ടനിലെ ഗ്ലാക്സോ സിമ്ത് ക്ലിനുമായി ചേര്‍ന്നാണ് ഇത് വിപണിയിലെത്തിക്കുന്നത്്. ഇപ്പോള് വാക്സിന് സര്‍ക്കാറിന്റെ അംഗീകാരത്തിനായി സമര്‍പ്പിച്ചിരിക്കുകയാണ്. അംഗീകരിക്കപ്പെട്ടല് ഈ സങ്കേതം പുകവലിക്കാരെ രക്ഷിക്കാനുള്ള പുതിയ പരിഹാരമായിരിക്കും. ആഗ്രഹിച്ചിട്ടും നിര്‍ത്താന് കഴിയാതെ വിഷമിക്കുന്നവര്‍ക്ക് ഇത് അനുഗ്രഹമാകും. ഗ്ലാക്സോ സ്മിത് ക്ലിന് പ്രസിഡന്റ് ജീന് സ്റ്റീഫന് പറയുന്നു.\nPosted by nidheesh nadery at 11:24 PM No comments:\nലണ്ടന്: സ്പര്‍ശനാനുഭവം നല്‍കുന്ന കൃത്രിമക്കൈ വികസിപ്പിക്കാനുള്ള ഗവേഷണത്തില് പുരോഗതി. യൂറോപ്യന് യൂനിയന്റെ നേതൃത്വത്തിലുള്ള 'സ്മാര്‍ട്ട് ഹാന്‍ഡ്' പ്രോജക്ട് അഭൂതപൂര്‍വമായ സംവേദനശേഷി നല്‍കുന്ന കൃത്രിമക്കൈയുടെ ചെറുപതിപ്പ് നിര്‍മിച്ചുകഴിഞ്ഞു. കൈ നഷ്ടമായവര്‍ക്ക് അത് അവിടെയുണ്ടെന്ന് തോന്നുന്ന 'ഫാന്റം ഹാന്‍ഡ്' പ്രതിഭാസത്തിലൂന്നിയായിരുന്നു ഇവരുടെ ഗവേഷണം.\nകൃത്രിമക്കൈയിലെ സെന്‍സറുകള് കൈത്തണ്ടയിലേക്ക് സിഗ്നലുകള് അയക്കുന്നു. ഓരോ കൈവിരലുമായും ബന്ധപ്പെട്ട് മസ്തിഷ്ക പ്രദേശത്തെ ഉത്തേജിപ്പിക്കുന്ന കൈത്തണ്ടയിലെ മര്‍മസ്ഥാനങ്ങള് ലക്ഷ്യമാക്കിയാണ് ഈ സിഗ്നലുകള് അയക്കുന്നത്. അങ്ങനെ ഓരോ സ്പര്‍ശനത്തിന്റെയും അനുഭൂതി കൃത്രിമക്കൈയിലൂടെ ആളുകള്‍ക്ക് ലഭിക്കുന്നു. ശരിക്കും യഥാര്‍ഥ കൈ പോലെ. ^പദ്ധതിയുടെ പിന്നണിയില് പ്രവര്‍ത്തിക്കുന്ന സ്വീഡനിലെ ലണ്ട് യൂനിവേഴ്സിറ്റി പ്രതിനിധി പ്രെഡറിക് സെബെല്യസ് വ്യക്തമാക്കി.\nകൈ ചലിപ്പിക്കണമെന്ന് തോന്നുമ്പോഴുണ്ടാവുന്ന മസ്തിഷ്ക സിഗ്നലുകള് കൈത്തണ്ടയുമായി ബന്ധിപ്പിച്ച ഇലക്ട്രോഡുകള് പിടിച്ചെടുക്കുകയും കൃത്രിമക്കൈയിലെ മോട്ടോറുകളിലേക്ക് അയക്കുകയും ചെയ്യും. അങ്ങനെ വിരലുകള് ഇഷ്ടാനുസരണം ചലിപ്പിക്കാനുമാവും ^അദ്ദേഹം പറഞ്ഞു.\nPosted by nidheesh nadery at 3:22 AM No comments:\nബുധനില് ഇരുമ്പിന്റെയും ടൈറ്റാനിയത്തിന്റെയും കനത്ത സാന്നിധ്യം\nവാഷിങ്ടണ്: ഇരുമ്പിന്റെയും ടൈറ്റാനിയത്തിന്റെയും കനത്ത സാന്നിധ്യം ബുധനില് കണ്ടെത്തിയതായി നാസ. ഗ്രഹ പഠനത്തിനായി നാസ അയച്ച 'മെസെഞ്ചര്' പേടകമാണ് ഇവ കണ്ടെത്തിയത്. ബുധന്റെ ഉപരിതലത്തില് ടൈറ്റാനിയത്തിന്റെ ഓക്സൈഡുകള് നിറഞ്ഞിരിക്കുന്നതായി മെസെഞ്ചര് അയച്ച വിവരങ്ങള് വ്യക്തമാക്കി. ബുധന്റെ ഉള്‍ക്കാമ്പില് വ്യാപകമായി ഇരുമ്പിന്റെ സാന്നിധ്യമുണ്ടാവാനിടയുണ്ടെന്ന് ഉപരിതലത്തിലെ ഇരുമ്പിന്റെ കനത്ത സാന്നിധ്യത്തില്‍നിന്ന് ഗവേഷകര് അനുമാനിക്കുന്നുണ്ട്.\nബുധന് ചുറ്റിയുള്ള പേടകത്തിന്റെ അവസാന പര്യടനത്തിലാണ് പുതിയ വിവരങ്ങള് വെളിവായത്. മെസെഞ്ചറിലെ കാമറകള് ബുധോപരിതലത്തിന്റെ നിരവധി ഹൈ റെസല്യൂഷന് ചിത്രങ്ങള് എടുത്തിട്ടുണ്ട്.\nഗ്രഹത്തിന്റെ പിറവിയെ കുറിച്ചുള്ള പഠനത്തില് ഈ കണ്ടെത്തല് കൂടുതല് സഹായകരമാവും.\nPosted by nidheesh nadery at 6:29 AM No comments:\nമികച്ച കണ്ടുപിടിത്തo ' x 'ray\nWorlds First xray taken by rontjen.this is his wives palm.see her ring in this\nലണ്ടന്: കണ്ടുപിടിത്തങ്ങള് നിറഞ്ഞ ശാസ്ത്രലോകത്തെ ഏറ്റവും മികച്ച കണ്ടുപിടിത്തമേതെന്ന് തീരുമാനമായിരിക്കുന്നു. അത് 'എക്സ്റേ' മെഷീനാണ്.\nലണ്ടനിലെ സയന്‍സ് മ്യൂസിയത്തിന്റെ ശതാബ്ദിയാഘോഷത്തിന്റെ ഭാഗമായി നടത്തിയ വോട്ടെടുപ്പിലാണ് 'എക്സ്റേ' മുന്നിലെത്തിയത്. അമ്പതിനായിരത്തോളം പേര് പങ്കെടുത്ത വോട്ടിങില് അഞ്ചിലൊന്നു പേരും വൈദ്യചികില്‍സാരംഗത്ത് വിപ്ലവമായ ഈ കണ്ടുപിടിത്തത്തിനൊപ്പം നിന്നു.\nശാസ്ത്രം, എന്‍ജിനിയറിങ്, മെഡിസിന് മേഖലകളിലെ മികച്ച കണ്ടുപിടിത്തങ്ങളായിരുന്നു വോട്ടെടുപ്പില് 'മല്‍സരിച്ചത്'.\nപെന്‍സിലിന്റെ കണ്ടുപിടിത്തം രണ്ടാം സ്ഥാനം കൈയടക്കി.\nഡി.എന്aഇരട്ട ഗോവണി ഘടനയുടെ കണ്ടെത്തലാണ് മൂന്നാം സ്ഥാനത്തെത്തിയത്\nഅപ്പോളോ^10 ആകാശപേടകം, ആവിയന്ത്രമായ സ്റ്റെഫെന്‍സണ്‍സ് റോക്കറ്റ് തുടങ്ങിയവയെല്ലാം മല്‍സരത്തിനുണ്ടായിരുന്നു.\nശരീരം തുറന്നുനോക്കാതെ ആന്തരികാവയവങ്ങളെക്കുറിച്ച് വ്യക്തമായ വിവരങ്ങള് തരുന്ന എക്സ്റേ സങ്കേതം 1895ല് ഭൌതികശാസ്ത്രകാരന് വില്യം റോണ്‍ജനാണ് കണ്ടുപിടിച്ച\nPosted by nidheesh nadery at 1:50 AM No comments:\nമിഷേല് ഒബാമ റിയാലിറ്റി ഷോയില്\nലണ്ടന്: 'അയേണ് ഷെഫ് അമേരിക്ക' എന്ന പാചക റിയാലിറ്റി ഷോയില് പങ്കെടുത്ത് അമേരിക്കക്കാര്‍ക്കൊരു പുതുമ സമ്മാനിക്കുകയാണ് പ്രസിഡന്റ് ബറാക് ഒബാമയുടെ പത്നി മിഷേല് ഒബാമ. ഇതുവരെ അമേരിക്കന് പ്രസിഡന്റിന്റെ പത്നിമാരോ വൈറ്റ്ഹൌസുമായി ബന്ധപ്പെട്ടവരോ ടി.വി ഷോകളില് പങ്കെടുത്ത ചരിത്രമില്ല. ബ്രിട്ടീഷ് പാചകവിദഗ്ധയായ നിഗേല ലോഡണ് ജഡ്ജായെത്തുന്ന പാചകവിദഗ്ധരുടെ ഈ ഏറ്റുമുട്ടലില് അതിഥിയായെത്തി മിഷേല് ചരിത്രം മാറ്റിയെഴുതുകയാണ്. പുതുവര്‍ഷാഘോഷത്തിന്റെ ഭാഗമായി സംപ്രേഷണം ചെയ്യുന്ന എപ്പിസോഡിലാണ് മിഷേല് എത്തുന്നത്. വൈറ്റ്ഹൌസില് ഈയിടെ ഒരുക്കിയ തോട്ടത്തിലെ പച്ചക്കറികള് ഉപയോഗിച്ച് മല്‍സരാര്‍ഥികള് വിഭവമൊരുക്കും. വൈറ്റ്ഹൌസിലെ തോട്ടത്തില് ഇതിന്റെ ചിത്രീകരണം പൂര്‍ത്തിയായി.\nആരോഗ്യകരമായ ഭക്ഷണശീലത്തെക്കുറിച്ചുള്ള തന്റെ പ്രചാരണത്തിനുള്ള വേദിയായാണ് മിഷേല് ഈ അവസരത്തെ കാണുന്നത്. 15 ലക്ഷത്തോളം പ്രേക്ഷക പിന്തുണയുള്ള ഈ പരിപാടിയില് പാചക മല്‍സരാര്‍ഥികളോട് കുട്ടികളുടെ ഭക്ഷണത്തില് പച്ചക്കറികള് ഉള്‍പ്പെടുത്തേണ്ടതിന്റെ ആവശ്യകതയെപ്പറ്റി മിഷേല് സംസാരിക്കും. ഒബാമയുടെ സ്ഥാനാരോഹണത്തിനുശേഷം വൈറ്റ്ഹൌസും ഹോളിവുഡ് താരങ്ങളും തമ്മില് ബന്ധം കൂടിയതിനെപ്പറ്റി വിമര്‍ശമുയരുന്ന പശ്ചാത്തലത്തില് മിഷേലയുടെ 'ഷോയും' വിവാദമാകാനിടയുണ്ട്. ഒബാമ ഭരണത്തിലെ ആദ്യ ഒമ്പതു മാസങ്ങളില് വൈറ്റ്ഹൌസ് സന്ദര്‍ശിച്ചവരിലേറെയും ഹോളിവുഡ് പ്രവര്‍ത്തകരായിരുന്നു.\nPosted by nidheesh nadery at 1:46 AM No comments:\nഒബാമ പറഞ്ഞു മലിയ മിടുക്കിയായ കഥ\nവാഷിങ്ടണ്: മകള് മലിയക്ക് ശാസ്ത്രപരീക്ഷയില് ലഭിച്ച 73 മാര്‍ക്ക് പിന്നത്തെ പരീക്ഷയിലെങ്ങനെ 95 ആയെന്ന കഥ അമേരിക്കന് പ്രസിഡന്റ് ബറാക് ഒബാമ വിവരിച്ചു. തെരഞ്ഞെടുപ്പ് വിജയത്തിന്റെ ഒന്നാം വാര്‍ഷികാഘോഷങ്ങളുടെ ഭാഗമായി മാസിഡന് വിസ്കോന്‍സില് സ്കൂളിലെ ചടങ്ങിലാണ് തയാറാക്കിയ പ്രസംഗത്തില്‍നിന്ന് വിട്ടുമാറി ഒബാമയിലെ പിതാവ് സദസ്സിനെ ഉത്തേജിപ്പിച്ചത്.\nആറാം തരത്തിലെ ശാസ്ത്രപരീക്ഷക്ക് 73മാര്‍ക്ക് ലഭിച്ചതില് നിരാശയായ മലിയയോട് ഒബാമ കാരണമന്വേഷിച്ചു. ക്ലാസിലെ പഠനസഹായിയിലുള്ള കാര്യങ്ങളല്ല പരീക്ഷക്ക് വന്നതെന്നായിരുന്നു മറുപടി. തന്റെ പ്രേരണയിലൂടെ മലിയ മെച്ചപ്പെടാന് തീര്‍ച്ചയാക്കി. കഠിനപ്രയത്നത്തിലൂടെ അടുത്ത ശാസ്ത്രപരീക്ഷയില് മാര്‍ക്ക് 95 ആയി ഉയര്‍ത്തി ^ഒബാമ വിവരിച്ചു. എന്തു ചെയ്യണമെന്ന് കുട്ടികളെ ഉപദേശിക്കലല്ല മാതാപിതാക്കളുടെ ജോലി. അവര്‍ക്ക് ചെയ്യാവുന്നത് എന്തെന്ന് തിരിച്ചറിയാനുള്ള ശേഷി അവരില് വളര്‍ത്തിയെടുക്കുകയാണ് മാതാപിതാക്കള് ചെയ്യേണ്ടത്. പ്രസിഡന്റിന്റെ കുടുംബകാര്യങ്ങള് അതീവ രഹസ്യമായി സംരക്ഷിക്കുന്ന അമേരിക്കയില് ഒബാമയുടെ 'കുടുംബകഥ പറച്ചില്' ആശ്ചര്യമായി മാറിയിരിക്കുകയാണ്.\nPosted by nidheesh nadery at 3:08 AM No comments:


ക്ഷീരകർഷകൻ കോവിഡ് ബാധിച്ച് മരിച്ചു : Deepika.com Nattu Visesham\nThursday, September 24, 2020 10:09 PM IST\nകോതമംഗലം: ക്ഷീരകർഷകൻ കോവിഡ് ബാധിച്ച് മരിച്ചു. വെണ്ടുവഴി പാണ്ടിയാനിക്കൽ പുത്തൻപുര പി.എം. സെയ്ദ് (55) ആണ് കോവിഡ് ബാധിച്ച് മരിച്ചത്. ഹൃദ്രോഗിയായിരുന്ന സെയ്ദിനെ പനിയും ശ്വാസംമുട്ടലും മൂലമാണ് ഇന്നലെ കോതമംഗലത്തെ ആശുപത്രിയിലെത്തിച്ചത്. കോവിഡ് ടെസ്റ്റിൽ ഫലം പോസിറ്റീവായിരുന്നു. തുടർന്ന് കളമശേരി മെഡിക്കൽ കോളജിലേക്ക് സെയ്ദിനെ കൊണ്ടുപോകാൻ തയാറെടുപ്പ് നടത്തുന്നതിനിടെ ഉച്ചയോടെ മരണം സംഭവിച്ചു. മൃതദേഹം വൈകുന്നേരം വെണ്ടുവഴി ജുമാമസ്ജിദിൽ കോവിഡ് മാനദണ്ഡങ്ങൾ പാലിച്ച് സംസ്കരിച്ചു. ഭാര്യ : ജമീല. മക്കൾ : അൻസാർ, ആൻസി. മരുമക്കൾ ഫെമിൻ, ആമി.\nകോവിഡ് പിടിപെട്ടത് എവിടെനിന്നെന്ന് വ്യക്തമല്ല. മറ്റു രോഗികളുമായി സന്പർക്കമുണ്ടായതായും അറിവില്ല. കുടുംബാംഗങ്ങളോടും മറ്റു സന്പർക്കമുണ്ടായവരോടും സ്വയം നിരീക്ഷണത്തിൽ പോകാൻ ആരോഗ്യവകുപ്പ് നിർദേശിച്ചു. വെണ്ടുവഴി പ്രദേശത്ത് നേരത്തെ ഏതാനും പേർക്ക് കോവിഡ് പിടിപെട്ടിരുന്നു. എല്ലാവരും രോഗമുക്തി നേടുകയും ചെയ്തു. രണ്ടാഴ്ചയോളമായി പുതിയ പോസിറ്റീവ് കേസുകളുണ്ടാകാത്തതിന്‍റെ ആശ്വാസത്തിനിടെയാണ് സെയ്ദിന്‍റെ മരണം . കോതമംഗലം നഗരസഭയിൽ മാത്രം ഇതോടെ അഞ്ച് കോവിഡ് മരണമായി. താലൂക്കിൽ മറ്റൊരു മരണമുണ്ടായത് നെല്ലിക്കുഴിയിലാണ്.\nവൈപ്പിൻ: കാൻസർ, കിഡ്നി രോഗ ചികിത്സയ്ക്കിടെ കോവിഡ് സ്ഥിരീകരിച്ച മധ്യവയസ്കൻ മരിച്ചു. എടവനക്കാട് അണിയിൽ കിഴക്ക് തൊഴുത്തുംപറന്പിൽ ഡെന്നിസ് (51) ആണ് മരിച്ചത്. സൈക്കിളിൽനിന്ന് വീണു പരിക്കേറ്റതിനെ തുടർന്ന് മൂന്നു മാസം മുന്പ് ശസ്ത്രക്രിയയ്ക്ക് വിധേയനായിരുന്നു. ഇതുമായി ബന്ധപ്പെട്ട് ചികിത്സയ്ക്കിടെ പാൻക്രിയാസിൽ കാൻസർ ബാധ കണ്ടെത്തുകയും മുഴ നീക്കുകയും ചെയ്തു. പിന്നീട് വീട്ടിൽ മടങ്ങിയെത്തിയശേഷം അസ്വസ്ഥതകൾ അനുഭവപ്പെട്ടതിനെ തുടർന്ന് നടത്തിയ പരിശോധനയിൽ കിഡ്നി തകരാറും കണ്ടെത്തി. ഇതിനുള്ള ചികിത്സ നടത്തി വരുന്നതിനിടെയാണ് കോവിഡ് സ്ഥിരീകരിച്ചതും മരണം സംഭവിച്ചതും. കോവിഡ് പ്രോട്ടോക്കോൾ പ്രകാരം സംസ്കാരം നടത്തി. ഭാര്യ: മിനി. മക്കൾ: സ്റ്റെഫിൻ, ഷാരോണ്.\nപെരുന്പാവൂർ: കോവിഡ് പോസിറ്റീവായി എറണാകുളം ഗവ. മെഡിക്കൽ കോളജിൽ ചികിത്സയിലായിരുന്നയാൾ മരിച്ചു. ഒക്കൽ ചേലാമറ്റം കണ്ണാന്പിളളി മാലിൽ കെ.എ. കൃഷ്ണൻ (59) ആണ് മരിച്ചത്. സംസ്കാരം നടത്തി. കപ്പലണ്ടി വിൽപ്പനക്കാരനായ ഇദ്ദേഹം കുഴഞ്ഞുവീണതിനെ തുടർന്നാണ് കഴിഞ്ഞ ഏഴിന് ആശുപത്രിയിൽ പ്രവേശിപ്പിച്ചത്. ഭാര്യ: യമുന. മക്കൾ: യദു, വിഷ്ണു.


ആശയവിനിമയ സംവിധാനങ്ങൾ തകർന്നു; അഫ്ഗാനില് രക്ഷാപ്രവര്‍ത്തനം ദുഷ്കരം | afganistan earth quake 1000 people died\nആശയവിനിമയ സംവിധാനങ്ങൾ തകർന്നു; അഫ്ഗാനില് രക്ഷാപ്രവര്‍ത്തനം ദുഷ്കരം\n1000 പേര് മരിച്ചു എന്നാണ് ഏകദേശ കണക്ക്\n24 Jun 2022 2:25 AM GMT\nകാബൂള്: തെക്കു കിഴക്കന് അഫ്ഗാനിസ്ഥാനിലെ ഭൂകമ്പ ബാധിത പ്രദേശങ്ങളില് രക്ഷാപ്രവര്‍ത്തനം ദുഷ്കരം. മരണസംഖ്യ ഇനിയും വര്‍ധിക്കാനാണ് സാധ്യത. 1000 പേര് മരിച്ചു എന്നാണ് ഏകദേശ കണക്ക്. ടവറുകള് അടക്കമുള്ള ആശവിനിമയ സംവിധാനങ്ങള് തകര്‍ന്നത് രക്ഷാപ്രവര്‍ത്തനത്തെ ഗുരുതരമായി ബാധിച്ചിട്ടുണ്ട്.\nപല സ്ഥലങ്ങളിലും രക്ഷാപ്രവര്‍ത്തകര്‍ക്ക് ഇനിയും എത്തിച്ചേരാന് സാധിച്ചിട്ടില്ല. കെട്ടിട്ടാവശിഷ്ടങ്ങള്‍ക്കിടയില് എത്രപേര് കുടുങ്ങികിടക്കുന്നുണ്ട് എന്നതിലും വ്യക്തതയില്ല. മരണസംഖ്യ ഇനിയും ഉയരുമെന്നാണ് വിലയിരുത്തല്. പക്തിക പ്രവിശ്യയിലെ ഗയാര്, ബര്‍മാല് ജില്ലകളിലാണ് കൂടുതല് നാശനഷ്ടം ഉണ്ടായിരിക്കുന്നത്. ഇവിടങ്ങളിലെ ഒട്ടുമിക്ക ഗ്രാമങ്ങളും മണ്ണിനടിയിലാണ്. മണ്ണുകൊണ്ട് നിര്‍മിച്ച വീടുകള് പൂര്‍ണ്ണമായും ഇല്ലാതായി. ദുഷ്കരമായ ഭൂപ്രകൃതിയും കഴിഞ്ഞ ദിവസങ്ങളിലെ മഴയും മൂലം രക്ഷപ്രവര്‍ത്തകര്‍ക്ക് ദുരിതബാധിത പ്രദേശങ്ങളില് എത്താന് പോലും സാധിക്കുന്നില്ല. ആശയവിനിമയ സംവിധാനങ്ങള് നിലച്ചതും രക്ഷാപ്രവര്‍ത്തനം ദുഷ്കരമാക്കുന്നുണ്ട്.\nഇതുവരെ ആയിരത്തിലധികം പേരെ രക്ഷപ്പെടുത്തിയെന്നാണ് ഔദ്യോഗിക കണക്ക്. 1500ലധികം ആളുകള്‍ക്ക് പരിക്കേറ്റതായും സ്ഥിരീകരിച്ചിട്ടുണ്ട്. ദുരന്തനിവാരണത്തിനായി താലിബാന് ഭരണകൂടം അന്താരാഷ്ട്ര സമൂഹത്തിന്‍റെ സഹായം അഭ്യര്‍ത്ഥിച്ചിട്ടുണ്ട്. ഐക്യരാഷ്ട്ര സഭയും യൂറോപ്യൻ യൂണിയനും അഫ്ഗാനിസ്ഥാനെ സഹായിക്കാന് മുന്‍കയ്യെടുക്കുന്നുണ്ട്.\nറിക്ടര് സ്കെയിലില് 6.1 തീവ്രത രേഖപ്പെടുത്തിയ ഭൂചലനം 20 വര്‍ഷത്തിനിടെ അഫ്ഗാനിസ്ഥാനിലുണ്ടായ ഏറ്റവും ശക്തമായ ഭൂചലനമാണ്. പാകിസ്താന് അതിര്‍ത്തിക്ക് സമീപമുള്ള പക്തിക പ്രവിശ്യയാണ് പ്രഭവകേന്ദ്രം.\nTAGS :Earthquake Afghanistan


ഏരൂര് ചില്ലിംഗ് പ്ലാന്റ് ജംഗ്ഷന് സമീപം നിര്‍മ്മിച്ച കുഴല്‍ക്കിണര് സ്ലാബിട്ട് മൂടിയ നിലയില് \nഹോം Anchal ഏരൂര് ചില്ലിംഗ് പ്ലാന്റ് ജംഗ്ഷന് സമീപം നിര്‍മ്മിച്ച കുഴല്‍ക്കിണര് സ്ലാബിട്ട് മൂടിയ നിലയില്\nഏരൂര് ചില്ലിംഗ് പ്ലാന്റ് ജംഗ്ഷന് സമീപം നിര്‍മ്മിച്ച കുഴല്‍ക്കിണര് സ്ലാബിട്ട് മൂടിയ നിലയില്\nഏരൂര്: പ്രദേശവാസികളുടെ കുടിവെള്ളക്ഷാമം പരിഹരിക്കാന് ഏരൂര് ചില്ലിംഗ് പ്ളാന്റ് ജംഗ്ഷന് വടക്ക് ഭാഗത്ത് വര്‍ഷങ്ങള്‍ക്ക് മുമ്ബ് നിര്‍മ്മിച്ച കുഴല്‍ക്കിണര് ഉപയോഗിക്കാനാകാതെ നശിക്കുന്നു.\nഒരു സമയം ഒരു വാഹനത്തിന് മാത്രം കടന്നുപോകാന് മാത്രം വീതിയുള്ള പാതയോരത്ത് കിണര് നിര്‍മ്മിക്കുന്നതിനെതിരെ തുടക്കത്തില് തന്നെ പ്രദേശവാസികള് രംഗത്ത് വന്നിരുന്നു. ഗതാഗതത്തിന് കിണര് തടസമാകുമെന്ന് ചൂണ്ടിക്കാട്ടിയായിരുന്നു നാട്ടുകാരുടെ എതിര്‍പ്പ്. എന്നാല് കിണറിന് മുകളില് കൈകൊണ്ട് പ്രവര്‍ത്തിപ്പിക്കുന്ന പമ്ബിന് പകരം മോട്ടോര് സ്ഥാപിച്ച് വെള്ളമെടുക്കാന് സൗകര്യമൊരുക്കാമെന്ന് അധികൃര് വാഗ്ദാനം നല്‍കുകയായിരുന്നു. മോട്ടോര് സ്ഥാപിക്കാന് സ്ഥലം നല്‍കാമെന്ന് പരിസരവാസികളും അറിയിച്ചിരുന്നു. എന്നാല് കിണര് കുഴിച്ച ശേഷം മോട്ടോര് സ്ഥാപിക്കുന്നതിന് പകരം കൈപ്പമ്ബ് സ്ഥാപിക്കാനാണ് അധികൃതര് ശ്രമിച്ചത്. നാട്ടുകാര് എതിര്‍ത്തപ്പോള് അതില് നിന്ന് പിന്മാറിയെങ്കിലും പകരം സംവിധാനം ഏര്‍പ്പെടുത്തുന്നതിന് പകരം കിണര് സ്ളാബിട്ട് മൂടുകയാണ് ചെയ്തത്.\nവന് തുക ചെലവഴിച്ച് നാട്ടുകാര്‍ക്ക് കുടിവെള്ളം നല്‍കാന് വര്‍ഷങ്ങള്‍ക്ക് മുമ്പ്നിര്‍മ്മിച്ച കിണര് ഇപ്പോഴും സ്ളാബിന് അടിയില് തന്നെ.


OICC UAE: രഹസ്യ ധാരണയുണ്ടായത് തിരുവനന്തപുരത്ത്\nകണ്ണൂര്: ഇടതുഭരണകാലത്ത് തടവുകാര്‍ക്ക് ശിക്ഷാ ഇളവു നല്‍കാന് ആര് എസ് എസുമായി സി പി എം നേതാക്കള് ചര്‍ച്ച നടത്തിയത് തിരുവനന്തപുരത്ത് നടന്ന രഹസ്യയോഗത്തില്.\nജയകൃഷ്ണന് മാസ്റ്റര് കൊലക്കേസില് ജീവപര്യന്തം തടവിനു ശിക്ഷിക്കപ്പെട്ട ഒന്നാം പ്രതി സി പി എമ്മിന്റെ കൊടുംക്രിമിനലായ അച്ചാരമ്പത്ത് പ്രദീപന്റെ ശിക്ഷാ ഇളവ് നടപ്പിലാക്കാനാണ് സി പി എം നേതൃത്വം ആര് എസ് എസ്- ബി ജെ പി നേതാക്കളുമായി ചര്‍ച്ച നടത്തിയത്. തിരുവനന്തപുരത്ത് നടന്ന യോഗത്തില് അന്നത്തെ ആഭ്യന്തരമന്ത്രി കോടിയേരി ബാലകൃഷ്ണനടക്കം പങ്കെടുത്തിരുന്നതായി സൂചനയുണ്ട്. പ്രദീപനെ ശിക്ഷാ ഇളവു നല്‍കി വിട്ടയക്കുന്നതിനെ ബി ജെ പി എതിര്‍ക്കരുതെന്ന ആവശ്യമാണ് സി പി എം നേതാക്കള് മുന്നോട്ടു വെച്ചത്. ഇതിന് പ്രത്യുപകാരമായി ബി ജെ പി നേതൃത്വത്തിനു മുമ്പാകെ സി പി എം ഓഫറുകള് നിരത്തി. ജയിലില് കഴിയുന്ന ബി ജെ പി-ആര് എസ് എസ് പ്രവര്‍ത്തകര്‍ക്കും ശിക്ഷാ ഇളവു നല്‍കി വിട്ടയക്കാമെന്നായിരുന്നു ഓഫര്. പ്രദീപനെ വിട്ടയക്കുന്നതിനെതിരേ ജയകൃഷ്ണന് മാസ്റ്ററുടെ മാതാവ് ടി കെ കൗസല്യ നല്‍കിയ ഹരജി പിന്‍വലിക്കണമെന്ന് സി പി എം ആവശ്യപ്പെട്ടു. കൗസല്യ ഹരജി നല്‍കിയത് ബി ജെ പി നേതാവ് അഡ്വ പി എസ് ശ്രീധരന് പിള്ള മുഖേനയായിരുന്നു. സി പി എം - ആര് എസ് എസ് ധാരണ പ്രകാരം ശ്രീധരന്‍പിള്ള ഹരജിഭാഗത്തു നിന്ന് പിന്മാറി മറ്റൊരു അഭിഭാഷകനെ ഏല്‍പ്പിച്ച ശേഷം പരാതി പിന്‍വലിപ്പിച്ചു. ഇങ്ങനെയാണ് പ്രദീപന്റെ മോചനത്തിന് വഴിതെളിഞ്ഞത്.\nപ്രദീപന്റെ മോചനത്തിനു പകരം ശിക്ഷാ ഇളവു നല്‍കി വിട്ടയച്ച് ബി ജെ പി തടവുകാരില് കണ്ണൂര് ജയിലില് വെച്ച് 2004 ഏപ്രില് ആറിന് നാദാപുരം സ്വദേശിയായ സി പി എം തടവുകാരന് കെ പി രവീന്ദ്രനെ (40) കൊലപ്പെടുത്തിയ കേസിലെ പ്രതി ഫല്‍ഗുനനും ഉള്‍പ്പെട്ടിരുന്നു.\nജയകൃഷ്ണന് മാസ്റ്റര് കൊലക്കെസിലെ ഒന്നാം പ്രതി പ്രദീപന് ശിക്ഷാ ഇളവു നല്‍കി വിട്ടയച്ച സംഭവം ബി ജെ പി- ആര് എസ് എസ് അണികളെ ഏറെ ക്ഷുഭിതരാക്കിയതാണ്. ഇതിനു ബി ജെ പി നല്‍കിയ വിശദീകരണം വളരെ വിചിത്രമായിരുന്നു. ഒരു പ്രദീപനെ മോചിപ്പിച്ചതു കൊണ്ട് നമ്മുടെ അമ്പതു പേരുടെയെങ്കിലും മോചനം സാധ്യമായെന്നായിരുന്നു ബി ജെ പി-ആര് എസ് എസ് നേതാക്കളുടെ പ്രതികരണം. നമ്മുടെ അമ്പതു കുടുംബങ്ങള്‍ക്ക് സന്തോഷം പകരുന്ന തീരുമാനം ഇതിലൂടെയുണ്ടായെന്നും അണികളോട് വിശദീകരിച്ചു. പിന്നീട് പി എസ് ശ്രീധരന്‍പിള്ളയോട് ഇക്കാര്യം മാധ്യമപ്രവര്‍ത്തകര് അന്വേഷിച്ചപ്പോള് വ്യക്തിപരമായ കാരണങ്ങളാലാണ് ഹരജിയില് നിന്ന് താന് പിന്മാറിയതെന്നായിരുന്നു പിള്ളയുടെ പ്രതികരണം.\nഅച്ചാരമ്പത്ത് പ്രദീപന്റെ ശിക്ഷാ ഇളവുകാര്യവും അതിനു പിന്നില് നടന്ന സി പി എം- ബി ജെ പി ഒത്തുകളിയും സംബന്ധിച്ച് 'വീക്ഷണം' കഴിഞ്ഞ ദിവസം വാര്‍ത്ത പ്രസിദ്ധീകരിച്ചിരുന്നു. ഇന്നലെ നിയമസഭയില് മുഖ്യമന്ത്രി ഉമ്മന്‍ചാണ്ടി ഇക്കാര്യം പരാമര്‍ശിച്ചപ്പോള് തെളിവുണ്ടോയെന്നാണ് പ്രതിപക്ഷനേതാവ് കോടിയേരി ബാലകൃഷ്ണന് ചോദിച്ചത്. ജയകൃഷ്ണന്‍മാസ്റ്ററുടെ മാതാവിന്റെ ഹരജി പിന്‍വലിക്കാനിടയായ സാഹചര്യവും ഫല്‍ഗുനനടക്കമുള്ള ആര് എസ് എസ് തടവുകാരുടെ മോചനവും എങ്ങനെ സംഭവിച്ചെന്നതിന് ഒരു പക്ഷേ കോടിയേരിക്കു മുന്നില് പാര്‍ട്ടി രേഖകള് തന്നെ കാണും തെളിവായി. കണ്ണൂരിലെ സി പി എം- ആര് എസ് എസ് നേതാക്കള്‍ക്കെല്ലാം അറിയാവുന്ന ഈ വിഷയത്തില് കോടിയേരി നടിക്കുന്ന അജ്ഞത തികഞ്ഞ കാപട്യമാണെന്ന് പാര്‍ട്ടി അണികള്‍ക്കും നന്നായിട്ടറിയാം.\nPosted by sarjith kuttamparambath at Friday, November 04, 2011


ജയലളിതയെ കാണാന് അപ്രതീക്ഷിതമായി രാഹുല്‍ഗാന്ധിയെത്തി – Chandrika Daily\nBy Web Desk Friday October 7, 2016 09:03 am\nജയലളിതയെ കാണാന് അപ്രതീക്ഷിതമായി രാഹുല്‍ഗാന്ധിയെത്തി\nചെന്നൈ: ആശുപത്രിയില് ചികില്‍സയില് കഴിയുന്ന തമിഴ്‌നാട് മുഖ്യമന്ത്രി ജയലളിതയെ കാണാന് അപ്രതീക്ഷിതമായി കോണ്‍ഗ്രസ് ഉപാധ്യക്ഷന് രാഹുല്‍ഗാന്ധിയെത്തി. ചെന്നൈ അപ്പോളോ ആശുപത്രിയിലാണ് ഇന്ന് രാവിലെ രാഹുലെത്തിയത്. രാവിലെ 11.45ന്…\nചെന്നൈ: ആശുപത്രിയില് ചികില്‍സയില് കഴിയുന്ന തമിഴ്‌നാട് മുഖ്യമന്ത്രി ജയലളിതയെ കാണാന് അപ്രതീക്ഷിതമായി കോണ്‍ഗ്രസ് ഉപാധ്യക്ഷന് രാഹുല്‍ഗാന്ധിയെത്തി. ചെന്നൈ അപ്പോളോ ആശുപത്രിയിലാണ് ഇന്ന് രാവിലെ രാഹുലെത്തിയത്. രാവിലെ 11.45ന് എത്തിയ രാഹുല്‍ഗാന്ധി ഡോക്ടര്‍മാരുമായി സംസാരിച്ചു. ജയലളിത സുഖം പ്രാപിച്ചു വരികയാണെന്ന് രാഹുല് പറഞ്ഞു. രോഗവിമുക്തി ആശംസിക്കാനായാണ് എത്തിയത്. ജയലളിത വേഗം ജീവിതത്തിലേക്ക് മടങ്ങിയെത്തുമെന്നും അദ്ദേഹം കൂട്ടിച്ചേര്‍ത്തു.\nജയലളിതയെ കാണാന് ആശുപത്രിയിലെത്തിയ പഴയ ദത്തുപുത്രന് വിഎന് സുധാകറിനു പ്രവേശനാനുമതി നിഷേധിച്ചിരുന്നു. വൈകുന്നേരം ആറുമണിയോടെയെത്തിയ സുധാകര് 40മിനിറ്റോളം കാറില് കാത്തിരുന്നുവെങ്കിലും അനുമതിയില്ലെന്ന് അറിയിച്ചതോടെ മടങ്ങി.


അര്‍ണാബിന്റെ അധാര്‍മ്മിക മാധ്യമ പ്രവര്‍ത്തനത്തില് പ്രതിഷേധം;\nഅര്‍ണാബിന്റെ അധാര്‍മ്മിക മാധ്യമ പ്രവര്‍ത്തനത്തില് പ്രതിഷേധം; മാധ്യമ പ്രവര്‍ത്തക റിപബ്ലിക് ടിവിയില് നിന്ന് രാജി വെച്ചു\nMay 16, 2017, 6:24 pm\nറിപബ്ലിക് ടിവി ചാനല് ആരംഭിച്ച് ആഴ്ചകളാകും മുന്‍പേ ആദ്യ രാജി. ചാനല് റിപ്പോര്‍ട്ടര് ചൈയ്തി നരൂലയാണ് ചാനലില് നിന്ന് രാജി വെച്ചത്. അര്‍ണാബ് ഗോസ്വാമി നയിക്കുന്ന ചാനല് അധാര്‍മ്മിക മാധ്യമ പ്രവര്‍ത്തനം നടത്തുന്നുവെന്ന് ആരോപിച്ചാണ് നരൂലയുടെ രാജി.\nനെരൂല നേരത്തെ എകണോമിക് ടൈംസ് നൗ,സിഎന്‍എന്,വിയോണ് എന്നീ ചാനലുകളില് പ്രവര്‍ത്തിച്ചിരുന്നു. അര്‍ണാബിന്റെ പ്രവര്‍ത്തനങ്ങളില് പ്രതിഷേധിച്ച് മറ്റ് മാധ്യമ പ്രവര്‍ത്തകരും രാജിക്കൊരുങ്ങുന്നതായി റിപ്പോര്‍ട്ടുകളുണ്ട്.\nചാനല് തുടങ്ങി ആഴ്ചകളാവുന്നതിനു മുന്‍പേ തന്നെ നിരവധി ആരോപണങ്ങള് ഉയര്‍ന്നിരുന്നു. കോണ്‍ഗ്രസ് നേതാവ് ബ്രിജേഷ് കലാപ്പയെ പുഴുവായും ഗാന്ധി കുടൂംബത്തിന്റെ കാവല് നായയായും വിശേഷിപ്പിച്ചിരുന്നു. ചര്‍ച്ചയില് പങ്കെടുക്കാനെത്തിയ സമാജ് വാദി പാര്‍ട്ടി നേതാവ് അര്‍ണാബിനോട് എത്ര രൂപ ബിജെപിയില് നിന്ന് കൈപറ്റിയിട്ടുണ്ടെന്ന് പരസ്യമായി ചോദിച്ചിരുന്നു.


ആദ്യം വാഹനം, പണം പിന്നെ: കിടിലന് ഓഫറുമായി മഹീന്ദ്ര ആന്റ് മഹീന്ദ്ര\nഇഎംഐകളില് ക്യാഷ്ബാക്ക്, ആകര്‍ഷകമായ പലിശ നിരക്ക് തുടങ്ങിയ ഓഫറുകളും കമ്പനി വാഗ്ദാനം ചെയ്യുന്നുണ്ട്\n|3 Jun 2021 5:14 AM GMT\nനിങ്ങളുടെ കയ്യില് പണമില്ലെങ്കിലും മഹീന്ദ്രയുടെ ഏതെങ്കിലും വാഹനം സ്വന്തമാക്കണമെന്ന ആഗ്രഹമുണ്ടോ? എങ്കില് തീര്‍ച്ചയായും നടക്കും. ഇപ്പോള് കയ്യില് പണമില്ലാത്തവര്‍ക്ക് വാഹനം സ്വന്തമാക്കാനുള്ള ഒരു കിടിലന് ഓഫറാണ് മാഹീന്ദ്ര ആന്റ് മഹീന്ദ്ര അവതരിപ്പിച്ചിരിക്കുന്നത്. 'ഔണ് നൗ, പേ ലാറ്റര്' (Own now, Pay later) എന്ന പേരില് അവതരിപ്പിച്ച സ്‌കീമിലൂടെ തങ്ങളുടെ വില്‍പ്പനയെ ഉയര്‍ത്താനാണ് കമ്പനി ലക്ഷ്യമിടുന്നത്. ഈ പദ്ധതി അവതരിപ്പിച്ചതിലൂടെ കൂടുതല് ഉപഭോക്താക്കള് മഹീന്ദ്രയ്ക്കുണ്ടാകുമെന്നാണ് കമ്പനിയുടെ പ്രതീക്ഷ.\nകോവിഡ് രണ്ടാം തരംഗത്തിന്റെ പശ്ചാത്തലത്തില് മറ്റെല്ലാ കാര് നിര്‍മാതാക്കളെയും പോലെ മഹീന്ദ്രയുടെ വില്‍പ്പനയിലും വന് ഇടിവുണ്ടായിട്ടുണ്ട്. പാസഞ്ചര് വിഭാഗത്തില് മെയ് മാസം ആഭ്യന്തര വിപണിയില് കമ്പനി 8,004 യൂണിറ്റുകള് മാത്രമാണ് വിറ്റഴിച്ചത്. ഏപ്രിലിലെ 18,285 യൂണിറ്റുകളുമായി താരതമ്യം ചെയ്യുമ്പോള് 56 ശതമാനം ഇടിവാണ് രേഖപ്പെടുത്തിയത്. വാണിജ്യ വാഹന വിഭാഗത്തില് കഴിഞ്ഞ മാസം 7,508 യൂണിറ്റുകള് വിറ്റഴിച്ചപ്പോള് മൊത്തം 1,935 യൂണിറ്റുകള് കയറ്റുമതി ചെയ്തു. അതേസമയം പ്രതിസന്ധിഘട്ടത്തിലും മഹീന്ദ്ര എസ് യു വി വിഭാഗത്തില് അവതരിപ്പിച്ച താറിന്റെ ബുക്കിംഗ് 55,000 കടന്നു.\nmahindra and mahindra Auto Sales new offers buy now pay later offer


പഠനം ഒരു സ്‌കൂളില് തന്നെ വേണമെന്നില്ല: ഹൈക്കോടതി :: Janmabhumi Daily\nThursday 28 September 2017 10:30 pm IST\nകൊച്ചി: കുട്ടികള്‍ക്ക് ഒന്നു മുതല് അഞ്ചു വരെയോ ആറു മുതല് എട്ടു വരെയോ പഠിക്കാന് ഒരു സ്‌കൂളില് തന്നെ സൗകര്യമൊരുക്കണമെന്ന് വിദ്യാഭ്യാസാവകാശ നിയമത്തിലോ ചട്ടത്തിലോ പറയുന്നില്ലെന്ന് ഹൈക്കോടതി വ്യക്തമാക്കി. പ്രാഥമിക വിദ്യാഭ്യാസം പുനഃക്രമീകരിച്ച് എല്‍പി സ്‌കൂളുകളില് അഞ്ചാം ക്ലാസും യുപി സ്‌കൂളുകളില് എട്ടാം ക്ലാസും അനുവദിക്കണമെന്നാവശ്യപ്പെട്ട് സ്‌കൂള് മാനേജര്‍മാരടക്കമുള്ളവര് നല്‍കിയ ഒരുകൂട്ടം ഹര്‍ജികള് തീര്‍പ്പാക്കിയാണ് ഹൈക്കോടതിയുടെ നിലപാട്. വിദ്യാഭ്യാസം ലഭിക്കുന്നതിനു സമീപ പ്രദേശത്തു കുട്ടികള്‍ക്ക് സൗകര്യമൊരുക്കാനാണ് സര്‍ക്കാരിന് ബാദ്ധ്യതയുള്ളത്. ഒരു സ്‌കൂളില് തന്നെ ഇതു സാദ്ധ്യമാകണമെന്ന് നിയമത്തിലോ ചട്ടത്തിലോ പറയുന്നില്ല. കേന്ദ്ര സര്‍ക്കാര് കൊണ്ടുവന്ന വിദ്യാഭ്യാസാവകാശ നിയമത്തിന്റെ അടിസ്ഥാനത്തില് എല്‍പി, യുപി സ്‌കൂളുകള് പുനഃക്രമീകരിക്കാന് സര്‍ക്കാര് തയ്യാറാവുന്നില്ലെന്നായിരുന്നു ഹര്‍ജിക്കാരുടെ ആക്ഷേപം. ഇത്തരത്തില് പുനഃക്രമീകരിക്കാന് ഫണ്ടു വേണമെന്നും അദ്ധ്യാപകരെ പുനര്‍വിന്യസിക്കേണ്ടി വരുമെന്നും സര്‍ക്കാര് സത്യവാങ്മൂലത്തിലൂടെ വ്യക്തമാക്കി. കുട്ടികള്‍ക്ക് എത്താന് കഴിയുന്നത്ര സമീപത്ത് പ്രാഥമിക വിദ്യാഭ്യാസത്തിന് സൗകര്യം വേണമെന്നേയുള്ളൂ. ഒരു സ്‌കൂളില് തന്നെ ഒന്നു മുതല് എട്ടുവരെ പഠിക്കാന് സൗകര്യമൊരുക്കണമെന്ന് ചട്ടത്തിലോ നിയമത്തിലോ പറഞ്ഞിട്ടില്ല. ഒരു പ്രദേശത്ത് സ്‌കൂള് അനുവദിക്കുന്നതും അപ്‌ഗ്രേഡ് ചെയ്യുന്നതും ആ പ്രദേശത്തെ ആവശ്യം പരിഗണിച്ചാണ്. മാത്രമല്ല, വിദ്യാഭ്യാസാവകാശ നിയമത്തിലെ വ്യവസ്ഥകള് നടപ്പാക്കാന് സര്‍ക്കാര് എല്ലാ നടപടിയും എടുത്തിട്ടുണ്ടെന്നും അഡ്വക്കേറ്റ് ജനറല് ഹാജരായി ബോധിപ്പിച്ചു. ഈ സാഹചര്യത്തില് ഹര്‍ജിക്കാരുടെ ആവശ്യം നിലനില്‍ക്കില്ലെന്ന് സിംഗിള്‍ബെഞ്ച് വ്യക്തമാക്കി.\nസമാധിദിനത്തില് സ്‌കൂളില് പഠനം നടത്തിയതില് പ്രതിഷേധം\nതിരുവണ്ണൂര് സ്‌കൂളില് തന്നെ\nശബരിമലയില് ഒരു ആനയാകാം: ഹൈക്കോടതി


തന്‍റെ ദൗത്യം ഭരണഘടനയെ സംരക്ഷിക്കല്, അഭിപ്രായ ഭിന്നതകള് ചര്‍ച്ചയിലൂടെ പരിഹരിക്കണം: ഗവര്‍ണര് | issues should be solved through discussion says governor\nതന്‍റെ ദൗത്യം ഭരണഘടനയെ സംരക്ഷിക്കല്, അഭിപ്രായ ഭിന്നതകള് ചര്‍ച്ചയിലൂടെ പരിഹരിക്കണം: ഗവര്‍ണര്\nPalakkad KSRTC bus track, First Published 23, Jan 2020, 4:17 PM\nഞാന് കേന്ദ്രസര്‍ക്കാരിന്‍റെ പ്രതിനിധിയല്ല. ഇന്ത്യന് രാഷ്ട്രപതിയുടെ പ്രതിനിധിയാണ്. കേന്ദ്രവും സംസ്ഥാനവും തമ്മില് തര്‍ക്കമോ അഭിപ്രായ ഭിന്നതയോ ഉണ്ടാവുകയോ എന്തെങ്കിലും വിഷയത്തില് കോടതിയില് പോകുകയോ ചെയ്താല് അതു ഗവര്‍ണറെ അറിയിക്കണം\nപാലക്കാട്: ജനാധിപത്യസംവിധാനത്തില് അഭിപ്രായഭിന്നതകള് സ്വാഭാവികമാണെന്നും അതെല്ലാം ചര്‍ച്ചയിലൂടെ പരിഹരിക്കുകയാണ് വേണ്ടതെന്നും കേരള ഗവര്‍ണര് ആരിഫ് മൊഹമ്മദ് ഖാന്. കേന്ദ്രവും - സംസ്ഥാനവും തമ്മിലുള്ള ബന്ധം സംബന്ധിച്ചുള്ള എല്ലാ കേസുകളും തീരുമാനിക്കേണ്ടത് സുപ്രീംകോടതിയാണ്. അത് അന്തിമമായി സുപ്രീംകോടതി തീരുമാനിക്കും.\nപാർലമെന്‍റും സംസ്ഥാന നിയമസഭയും ചെയ്യേണ്ട കാര്യങ്ങൾ രണ്ടും രണ്ടാണ്. അതിരുകള് മാനിച്ച് ഇരുസഭകളും പരസ്പരം അധികാരപരിധി ലംഘിക്കാന് പാടില്ല. അതിൽ ഇരുസഭകളും തമ്മിൽ ഇടപെടാനും പാടില്ല. പൗരത്വവുമായി ബന്ധപ്പെട്ട കാര്യങ്ങളൊന്നും സംസ്ഥാന നിയമസഭയ്ക്ക് തീരുമാനിക്കാവതല്ല. അത് തീരുമാനിക്കേണ്ടത് കേന്ദ്രം മാത്രമാണ്. പൗരത്വ നിയമം സംസ്ഥാനത്ത് നടപ്പാക്കാൻ ഉദ്ദേശിക്കുന്നില്ല എന്നുണ്ടെങ്കിൽ, അതേക്കുറിച്ച് ഒരു പ്രമേയം പാസ്സാക്കാൻ ഉദ്ദേശിക്കുന്നു എന്നുണ്ടെങ്കിൽ, ഇപ്പോഴുള്ള നിയമം സസ്പെൻഡ് ചെയ്യണമായിരുന്നു. ആ നിയമം സംസ്ഥാനത്ത് സസ്പെൻഡ് ചെയ്ത ശേഷം പ്രമേയം പാസ്സാക്കണമായിരുന്നു. അതല്ലാതെ ചെയ്തത് ഭരണഘടനാ വിരുദ്ധമാണ് - ഗവര്‍ണര് വ്യക്തമാക്കി.\nഭരണഘടനയും നിയമങ്ങളും സംരക്ഷിക്കലാണ് എന്‍റെ ജോലി. അതു താന് നിര്‍വഹിക്കും. രാഷ്ട്രപതി ഒപ്പുവച്ച നിയമം സംരക്ഷിക്കേണ്ടത് തന്‍റെ കടമയാണ്. ജനാധിപത്യത്തില് എല്ലാവരും പരസ്പരം സഹകരിച്ച് മുന്നോട്ട് നീങ്ങണം. രാജ് ഭവന് മുന്നില് പ്രതിഷേധത്തിനെത്തിയവരെയെല്ലാം താന് ചര്‍ച്ചയ്ക്ക് ക്ഷണിച്ചിരുന്നു. എന്നാല് അവരാരും വന്നില്ല - ആരിഫ് മൊഹമ്മദ് ഖാന് പറഞ്ഞു.\nഞാന് കേന്ദ്രസര്‍ക്കാരിന്‍റെ പ്രതിനിധിയല്ല. ഇന്ത്യന് രാഷ്ട്രപതിയുടെ പ്രതിനിധിയാണ്. കേന്ദ്രവും സംസ്ഥാനവും തമ്മില് തര്‍ക്കമോ അഭിപ്രായ ഭിന്നതയോ ഉണ്ടാവുകയോ എന്തെങ്കിലും വിഷയത്തില് കോടതിയില് പോകുകയോ ചെയ്താല് അതു ഗവര്‍ണറെ അറിയിക്കണം. പല വിഷയത്തിലും വ്യത്യസ്ത അഭിപ്രായങ്ങളുണ്ടാവും. എന്ത് തര്‍ക്കങ്ങളുണ്ടായാലും ഭരണഘടനയുടെ ചട്ടക്കൂടിനകത്ത് നിന്ന് അതെല്ലാം പരിഹരിക്കണമെന്നും ഗവര്‍ണര് അഭിപ്രായപ്പെട്ടു.\nLast Updated 23, Jan 2020, 4:17 PM


സുരേന്ദ്രന്റെ മോദി പരസ്യത്തിന് താഴെ പൊങ്കാലയിട്ട് ജനങ്ങള് - Oneindia Malayalam\nസുരേന്ദ്രന്റെ മോദി പരസ്യത്തിന് താഴെ പൊങ്കാലയിട്ട് ജനങ്ങള്\nകേരളം മഴക്കെടുതിയുടെ ദുരിതം അനുഭവിക്കുകയാണ്. സോഷ്യല് മീഡിയകളും ദുരിതാശ്വാസ പ്രവര്‍ത്തനങ്ങളില് സജീവമാണ്. അപ്പോഴാണ് നമ്മുടെ ബി.ജെ.പി നേതാവ് കെ. സുരേന്ദ്രന് മോദിയുടെ ടെലിവിഷന് പരിപാടിയുടെ പരസ്യം ഫേസ്ബുക്കില് പോസ്റ്റ് ചെയ്തത്. മതിയല്ലോ...ഈ സമയത്താണോ ഇത്തരം പോസ്റ്റ് എന്ന് പറഞ്ഞ് പൊങ്കാലയാണ് സുരേന്ദ്രന്റെ പോസ്റ്റിന് താഴെ\nnarendra modi k surendran wayanad kerala rain kozhikode


ഹൂസ്റ്റണിൽ സംയുക്ത ക്രിസ്തുമസ് കരോൾ ഡിസംബർ 25 നു - Malayali Express\nഹൂസ്റ്റണിൽ സംയുക്ത ക്രിസ്തുമസ് കരോൾ ഡിസംബർ 25 നു\nഹൂസ്റ്റൺ: ഇന്ത്യൻ ക്രിസ്‌ത്യൻ എക്യൂമെനിക്കൽ കമ്മ്യൂണിറ്റി ഓഫ് ഹൂസ്റ്റണിൻറെ ആഭിമുഖ്യത്തിൽ എല്ലാ വർഷവും നടത്തി വരാറുള്ള ക്രിസ്തുമസ് ആഘോഷം ഈ വര്ഷം ഡിസംബർ 25 നു ബുധനാഴ്ച വൈകുന്നേരം5മണിക്ക് വിവിധ പരിപാടികളോടെ നടത്തപ്പെടും.\nസ്റ്റാഫോർഡിലുള്ള സെന്റ് ജോസഫ് ദേവാലയ ഹാളിൽ വച്ചാണ് (303,Present St, Missouri City, TX 77489) കരോൾ നടത്തപ്പെടുന്നത്.\nഹൂസ്റ്റണിലുള്ള 18 ദേവാലയങ്ങൾ ഉൾപ്പെടുന്ന ഐസിഇസിഎച്ച് (ICECH) സംഘടന ആഘോഷത്തിന്റെ വിജയകരമായ നടത്തിപ്പിനുവേണ്ടി വിപുലമായ കമ്മിറ്റികൾ രൂപികരിച്ചു പ്രവർത്തനമാരംഭിച്ചു. പങ്കെടുക്കുന്ന എല്ലാവരെയും ഉൾപ്പെടുത്തി ലക്കി ഡ്രോ യും നടത്തുന്നതാണ്. നറുക്കെടുപ്പിലൂടെ വിജയികളാകുന്ന ആദ്യത്തെ മൂന്നു സമ്മാനാർഹർക്ക് വിലയേറിയ സമ്മാനങ്ങളും നൽകും.\nവിശിഷ്ടാതിഥികളായി റവ. ഫാ. മാത്യൂസ് ജോർജ്, റവ. ഫാ. രാജീവ് വലിയവീട്ടിൽ എന്നിവർ ക്രിസ്തുമസ് സന്ദേശങ്ങൾ നൽകും. 18 ഇടവകകളിൽ നിന്നും ക്രിസ്തുമസ് സന്ദേശം ഉൾക്കൊള്ളുന്ന വിവിധ കലാപരിപാടികൾ അവതരിപ്പിക്കും. അതോടൊപ്പം തന്നെ എല്ലാ ഇടവകകളെയും പ്രതിനിധീകരിച്ച് 18 സാന്താക്ലോസുമാർ അണിനിരക്കുന്ന സ്റ്റേജ് ഷോയും ഉണ്ടായിരിക്കും.\nഹൂസ്റ്റണിലെ എല്ലാ മലയാളി സുഹൃത്തുകളെയും കുടുംബസമേതം ഈ ആഘോഷ പരിപാടിയിലേക്ക് സ്വാഗതം ചെയ്യുന്നുവെന്ന് പ്രസിഡണ്ട് ഫാ. ഐസക്.ബി. പ്രകാശ് , സെക്രട്ടറി എബി.കെ. മാത്യു, പ്രോഗ്രാം കോർഡിനേറ്റർ ഷാജി പുളിമൂട്ടിൽ, ട്രഷറർ രാജൻ തോമസ് , വോളന്റിയർ ക്യാപ്റ്റന്മാരായ ജോജോ തുണ്ടിയിൽ, ഷീജ വർഗീസ്, പബ്ലിക് റിലേഷൻസ് ഓഫീസർ റോബിൻ ഫിലിപ്പ് എന്നിവർ അറിയിച്ചു.\nകേരള ക്രിസ്ത്യന് അഡള്‍ട്ട് ഹോംസ് -നീതി നിർവഹിക്കപ്പെടണമെന്നു പ്രസിഡന്റ് കൂവള്ളൂർ


ബാലസാഹിത്യകാരന്, ചിത്രകാരന്.പാലക്കാട് ജില്ലയിലെ ഒറ്റപ്പാലത്ത് ജനനം.ബാലസാഹിത്യരംഗത്ത് അറിയപ്പെടുന്നചിത്രകാരനാണ്. നിരവധി കൃതികള്‍ക്ക്ചിത്രീകരണവും പെയിന്റിങ്ങും കാര്‍ട്ടുണുകളുംനിര്‍വഹിച്ചിട്ടുണ്ട്. ഇപ്പോള് കുവൈറ്റില് ആര്‍ട്ടിസ്റ്റായി ജോലി ചെയ്യുന്നു.\nഭാര്യ: നിവേദിത. മക്കള്: നീരജ, അനഘ\nവിലാസം: വട്ടപ്പറമ്പില് ഹൗസ്, കണിയാംപുരം,\nഫോണ്: 965 60340557, 965 94957650, 9447836546\nഇ-മെയില് : artist_vg@yahoo.com, vgrajan1958@gmail.com\nBook by V.G.Rajan മഹാമാന്ത്രികന് പിറന്ന മന്ത്രേടത്ത് തറവാടിലെ പങ്ങുണ്ണിയുടെ വീരകൃത്യങ്ങളാണ് ഓം ഹ്രീം പങ്ങുണ്ണി . ചെവിയന് പട്ടിയും ഇട്ടാപ്പിരി അണ്ണാനും ചേന്നന് കടുവയും മണ്ടോദരന് കഴുതയും ഒത്തുചേരുന്ന രസക്കാഴ്ചകളാണ് ഈ കൃതിയില് നിറയെ . മന്ത്രവാദി തട്ടിക്കൊണ്ടുപോയ രാജകുമാരിയെ തേടിയെത്തുന്ന പങ്ങുണ്ണിയെ കാത്തിരിക്കു ഊരാക്കുടുക്കുകളും ചതി..


വ്യാപാരത്തിന്‍റെ മറവില് ഭാര്യയെ ഇതരസംസ്ഥാന തൊഴിലാളികള്‍ക്ക് ലൈംഗിക ചൂഷണത്തിന് വിട്ടുകൊടുത്ത തൃക്കരിപ്പൂര് സ്വദേശി കസ്റ്റഡിയില്\nപയ്യന്നൂര്: ഭാര്യയെ ഇതരസംസ്ഥാന തൊഴിലാളികള്‍ക്ക് ലൈംഗിക ചൂഷണത്തിന് വിട്ടുകൊടുത്ത തൃക്കരിപ്പൂര് ഇളമ്പച്ചി സ്വദേശി പോലീസ് കസ്റ്റഡിയില്. തുടര്‍ന്ന് ഇയാളെ സ്ഥലത്തെത്തിച്ച് തെളിവെടുത്തു. തൃക്കരിപ്പൂര് ഇളമ്പച്ചി വിറ്റാക്കുളത്തെ അബ്ദുള്‍സലാമിനെയാണ് ചന്തേര പോലീസ് ഇന്‍സ്പെക്ടര് കെ.പി. സുരേഷ്ബാബുവിന്‍റെ നേതൃത്വത്തില് കഴിഞ്ഞ ദിവസമാണ് ഹോസ്ദുര്‍ഗ് കോടതിയില് കീഴടങ്ങിയ ഇയാളെ കസ്റ്റഡിയില് വാങ്ങിയത്.\n2000 രൂപവരെ ഇയാള് ഇതര സംസ്ഥാന തൊഴിലാളികളോട് വാങ്ങിയിരുന്നു എന്നാണ് പൊലീസ് പറയുന്നത്. രാത്രി9മണിക്ക് ശേഷമായിരുന്നു ഇടപാടുകള്.\nഇയാളുടെ ചെയ്തികളെ എതിര്‍ത്ത ഭാര്യയെ കുട്ടികളെ അപായപ്പെടുത്തും എന്ന് ഭീഷണിപ്പെടുത്തിയും മര്‍ദ്ദിച്ചുമാണ് ഇയാള് കാര്യം നേടിയെടുത്തത്. എന്നാല് കഴിഞ്ഞ ബലി പെരുന്നാളിന്‍റെ അന്ന് അബ്ദുള്‍സലാമിന്‍റെ വീട്ടില് നിന്നും സ്വന്തം വീട്ടില് എത്തിയ യുവതി ബന്ധുക്കളോട് പീഡന വിവരങ്ങള് പങ്കുവച്ചു.\nഇതിനെ തുടര്‍ന്ന് ഇവര് ചന്തേര പൊലീസ് സ്റ്റേഷനില് പരാതി നല്‍കി. ഇതില് പൊലീസ് കേസെടുത്ത് അബ്ദുള്‍സലാമിനായി തിരച്ചില് നടത്തവേയാണ് ഇയാള് വക്കീല് മുഖാന്തരം ഹോസ്ദുര്‍ഗ് കോടതിയില് കീഴടങ്ങിയത്.\nവർക്കലയിൽ തീപിടുത്തം: തിരുവമ്പാടി റിസോർട്ടും ചേർന്നുള്ള നാലു കടകളും തീപിടിത്തത്തിൽ...\nകരുണ സംഗീത നിശയുടെ മറവിൽ തട്ടിപ്പ് നടത്തിയെന്ന കേസ്: പരാതിക്കാരനായ സന്ദീപ് വാര്...\nകള്ളുഷാപ്പുകള് ജനവാസ മേഖലയില് അനുവദിക്കരുത്…നിലവിലുള്ള ലൈസന്‍സുകള് പുതുക്...


നൈട്രജൻ ചക്രം - വിക്കിപീഡിയ\nജീവികളിൽ ന്യൂക്ലിക്കമ്ളങ്ങളുടേയും മാംസ്യത്തിന്റേയും അവശ്യഘടകമാണ് നൈട്രജൻ. അന്തരീക്ഷത്തിൽ 78 ശതമാനവും സ്വതന്ത്രരൂപത്തിൽ നൈട്രജൻ കാണപ്പെടുന്നു. നൈട്രജൻ മൂലകം അവയുടെ വിവിധ സംയുക്തങ്ങളുടെ രൂപത്തിൽ ഹരിതസസ്യങ്ങൾ വഴി ജന്തുക്കളിലേയ്ക്കും തിരിച്ച് അന്തരീക്ഷത്തിലേയ്ക്കും മണ്ണിലൂടെ എത്തുന്ന പ്രക്രിയയാണ് നൈട്രജൻ ചക്രം. ബാക്ടീരിയകൾ, പായലുകൾ, ഇടിമിന്നൽ പോലുള്ള ഭൗതിക പ്രതിഭാസങ്ങൾ ഇവയെല്ലാം നൈട്രജൻ ചക്രത്തിൽ ഉൾപ്പെടുന്നു. നൈട്രജന്റെ അഭാവം സസ്യങ്ങളുടെ വളർച്ചയെ പ്രതികൂലമായി ബാധിക്കുമെന്നതിനാൽ കൃത്രിമരാസവളങ്ങളുടെ രൂപത്തിൽ മണ്ണിൽ നൈട്രജൻ ചേർക്കാറുണ്ട്.\nപ്രകൃതിയിൽ നൈട്രജന്റെ ചക്രത്തിന്റെ വിതരണം\n1 നൈട്രജൻ സ്ഥിരീകരണം\n1.1 ജൈവികനൈട്രജൻ സ്ഥിരീകരണം\nഅന്തരീക്ഷത്തിൽ മുക്കാൽ ശതമാനത്തിലധികം നൈട്രജനാണെങ്കിലും ഹരിതസസ്യങ്ങൾക്ക് നൈട്രജനെ നേരിട്ട് ആഗിരണം ചെയ്യാനുള്ള കഴിവില്ല. അവ നൈട്രജന്റെ സംയുക്തങ്ങളായ നൈട്രസ് ഓക്സൈഡ്, അമോണിയ, നൈട്രൈറ്റുകൾ എന്നീ രൂപങ്ങളിലേയ്ക്ക് മാറ്റപ്പെട്ടാൽ സസ്യശരീരത്തിലേയ്ക്ക് ആഗിരണം ചെയ്യപ്പെടും. അന്തരീക്ഷത്തിലെ നൈട്രജനെ മണ്ണിൽ സസ്യങ്ങളുടെ ആഗിരണത്തിനായി നൈട്രജൻ സംയുക്തങ്ങളായി മാറ്റുന്ന പ്രക്രിയയാണ് നൈട്രജൻ സ്ഥിരീകരണം. ഇതിന് സൂക്ഷ്മജീവികളുടെ സഹായമുണ്ടെങ്കിൽ അതിനെ ജൈവികനൈട്രജൻ സ്ഥിരീകരണം എന്നുവിളിക്കുന്നു. ഇടിമിന്നൽ മൂലമുള്ള നൈട്രജൻ സ്ഥിരീകരണവും പ്രകൃതിയിൽ കാണപ്പെടുന്നു.\nജീവികളുടെ മൃതശരീരങ്ങളും ജന്തുവിസർജ്ജ്യങ്ങളും അമോണീകരണ ബാക്റ്റീരിയകൾ (Ammonifying bacteria) വിഘടിപ്പിച്ച് കാർബണിക സം‌യുക്തങ്ങളിലെ നൈട്രജനെ അമോണിയ ആക്കിമാറ്റുന്നു. രാസസംശ്ലേഷക നൈട്രീകരണ ബാക്റ്റീരിയകൾ (Chemosythetic Nitrifying Bacteria) ഇങ്ങനെയുണ്ടാകുന്ന അമോണിയയെ നൈട്രേറ്റുകൾ ആക്കി മാറ്റുന്നു. റൈസോബിയം, ക്ലോസ്ട്രിയം, അസറ്റോബാക്റ്റർ തുടങ്ങിയ ബാക്റ്റീരിയകൾക്ക് അന്തരീക്ഷവായുവിൽ നിന്ന് നൈട്രജൻ സ്വീകരിച്ച് നൈട്രജൻ സം‌യുക്തങ്ങളാക്കാൻ കഴിവുണ്ട്. ഇവയെ നൈട്രജൻ സ്ഥിരീകരണ ബാക്റ്റീരിയകൾ (Nitrogen Fixing Bacteria) എന്നു വിളിക്കുന്നു. റൈസോബിയത്തിന്റെ ഇനത്തിൽ പെടുന്ന ബാക്റ്റീരിയങ്ങൾ പയർ വർഗ്ഗത്തിലെ പെടുന്ന ചെടികളുടെ മൂലാർബുദങ്ങളിൽ വസിക്കുകയും പ്രവർത്തിക്കുകയും ചെയ്യുന്നു. ഇക്കാരണം കൊണ്ട് റബ്ബർ തോട്ടങ്ങളിലും നെൽവയലുകളിൽ രണ്ട് വിളകൾക്കിടയിലും പയർവർഗ്ഗത്തിലെ ചെടികൾ നടാറുണ്ട്. ക്ലോസ്ട്രീഡിയം, അസറ്റോബാക്റ്റർ തുടങ്ങിയവ മണ്ണിൽ സ്വതന്ത്രമായി ജീവിക്കുന്നവയും നൈട്രജൻ സ്ഥിരീകരണം നടത്തുന്നവയുമാണ്.\nചില നീല ഹരിത ആൽഗകൾക്കും അന്തരീക്ഷവായുവിലെ നൈട്രജൻ സ്വീകരിച്ച് നൈട്രജൻ സം‌യുക്തങ്ങളുണ്ടാക്കാൻ കഴിവുണ്ട്. അതുകൊണ്ട് നെൽവയലുകളിൽ ഇത്തരം ആൽഗകളേയും വളർത്താറുണ്ട്. ഇടിമിന്നൽ ഉണ്ടാകുമ്പോഴും നൈട്രജൻ സ്ഥിരീകരണം നടക്കാറുണ്ട്. അത്തരം സന്ദർഭത്തിൽ അന്തരീക്ഷത്തിലുണ്ടാകുന്ന നൈട്രജൻ ഓക്സൈഡുകൾ മഴയിലൂടെ മണ്ണിലെത്തുകയും നൈട്രേറ്റുകൾ ആവുകയും ചെയ്യും. അന്തരീക്ഷത്തിൽ നിന്നും ആഗിരണം ചെയ്യപ്പെടുന്ന നൈട്രജന്റെ ഒരുഭാഗം മൃതശരീരങ്ങളിലും മറ്റും പ്രവർത്തിക്കുന്ന ഡീനൈട്രിഫയിങ് ബാക്റ്റീരിയകളുടെ പ്രവർത്തനഫലമായി അന്തരീക്ഷത്തിലേക്ക് തിരിച്ചു ചെല്ലുന്നുണ്ട്.\nജീവന്റെ നിലനില്പിന് നൈട്രജൻ അത്യന്താപേക്ഷിതമാണ്. മാംസ്യത്തിലും മർമ്മാമ്ലങ്ങളിലും (Nucleic Acids) നൈട്രജൻ അടങ്ങിയിരിക്കുന്നു. ജീവികളുടെ സ്വഭാവസവിശേഷതകളെ നിയന്ത്രിക്കുന്ന ഡി.എൻ.എ. യിലെ ജീനുകളുടെ പ്രധാനഘടകം അഡിനിൻ, തൈമിൻ, ഗ്വാനിൻ, സൈറ്റോസിൻ തുടങ്ങിയ നൈട്രജൻ ബേയ്സുകളാണ്.\n"https://ml.wikipedia.org/w/index.php?title=നൈട്രജൻ_ചക്രം&oldid=3381586" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 14 ജൂലൈ 2020, സമയം: 15:16\nഈ താൾ അവസാനം തിരുത്തപ്പെട്ടത്: 15:16, 14 ജൂലൈ 2020.


Saturday 7:46 pm\nമധ്യപ്രദേശിലെ ഹോഷംഗാബാദ് എന്ന് സ്ഥലത്തിന്റെ പേര് നമർദാപുരം എന്ന് പുനർനാമകരണം ചെയ്തു. മുഖ്യമന്ത്രി ശിവരാജ് സിങ് ചൗഹാനാണ് ഇക്കാര്യം അറിയിച്ചത്. നർമദ ജയന്തി പരിപാടിയോട് സംബന്ധിച്ച് നടന്ന ചടങ്ങിനിടെയാണ് അദ്ദേഹം ഹോഷംഗാബാദിന്റെ പേര് മാറ്റിയതായി പ്രഖ്യാപിച്ചത്. ഇതിനോടനുബന്ധിച്ച് കേന്ദ്ര സർക്കാരിന് പ്രൊപ്പോസൽ നൽകുമെന്നും മുഖ്യമന്ത്രി പറഞ്ഞു.\nപേര് മാറ്റിയതിൽ സന്തോഷം പങ്കുവച്ച് പ്രോ ടേം സ്പീക്കർ രാമേശ്വർ ശർമയും രംഗത്തെത്തി. ഇതൊരു ചരിത്ര മുഹൂർത്തമാണ്. പ്രദേശം ആക്രമിച്ച ഹോഷാംഗ് ഷാ എന്ന അക്രമകാരിയിൽ നിന്ന് മാ നർമദയുടെ പേരിൽ നഗരത്തെ നാമകരണം ചെയ്തതിൽ സന്തോഷമുണ്ടെന്ന് രാമേശ്വർ ശർമ പറഞ്ഞു.\nDate : 2021-02-21 00:11:28


car | നിവർത്തിയുണ്ടെങ്കിൽ ഫിയറ്റ് പുണ്ടോ വാങ്ങരുതേ! ക്രാഷ് ടെസ്റ്റിൽ ഒരു മാർക്ക് പോലും നേടാതെ പൂർണമായും പരാജയപ്പെട്ട് ചെറുകാർ; അപകടമുണ്ടായാൽ രക്ഷപ്പെടുക പ്രയാസം - MarunadanMalayali.com\nDecember 14, 2017 | 08:44 AM IST | Permalink\nജീവനിൽ കൊതിയുള്ളവർ ഈ കാർ വാങ്ങരുത്. ക്രാഷ് ടെസ്റ്റിൽ എക്കാലത്തെയും കുറഞ്ഞ സ്‌കോർ നേടിയ ഫിയറ്റ് പുണ്ടോയാണ് സുരക്ഷാ പരിശോധനയിൽ പൂർണമായും പരാജയപ്പെട്ടത്. വർഷം 70-ഓളം പുതിയ മോഡലുകളുടെ സുരക്ഷാ പരിശോധന നടത്തുന്ന യൂറോ എൻസിഎപി (ന്യൂ കാർ അസസ്സ്‌മെന്റ് പ്രോഗ്രാം) യുടെ പരിശോധനയിൽ യൂറോ പുണ്ടോയ്ക്ക് പൂജ്യം പോയന്റാണ് ലഭിക്കുന്നത്.\nറോഡിൽ നിങ്ങളെ എത്ര സുരക്ഷിതമായി കൊണ്ടുപോകുമെന്നത് പരിശോധിച്ചാണ് യൂറോ എൻസിഎപി കാറുകൾക്ക് സ്റ്റാർ റേറ്റിങ് നൽകുന്നത്. ഈ പരിശോധനയിൽ ഈ ചെറുകാറിന് ലഭിച്ചത് പൂജ്യം സ്റ്റാറുകൾ. ചരിത്രത്തിലിന്നുവരെ ഒരു കാറിനുപോലും പൂജ്യം റേറ്റിങ് ലഭിച്ചിട്ടില്ല. 11,895 പൗണ്ട് വിലയുള്ള പുണ്ടോ 12 വർഷമായി വിപണിയിലുള്ള കാറാണ്. ഒരിക്കൽ ഫൈഫ് സ്റ്റാർ റേറ്റിങ് നേടിയിട്ടുള്ള കാർ ഏറ്റവും പുതിയ പരിശോധനയിൽ തീർത്തും പരാജയപ്പെടുകയായിരുന്നു.\nഒബാമയും മിഷേലും മക്കളും വിമാനത്താവളത്തിൽ കാത്തുനിന്നു; സ്വീകരണം കഴിഞ്ഞു മടങ്ങിയത് സാദാ കാറിൽ; പോപ്പ് ഫ്രാൻസിസ് അമേരിക്കയിൽ മണ്ണിൽ കാലുകുത്തിയത് ലാളിത്യത്തിന്റെ സന്ദേശവുമായി\n2005-ലാണ് ഫിയറ്റ് ഈ ചെറുകാർ നിരത്തിലിറക്കിയത്. ഇപ്പോഴും അത് വിൽപന തുടരുകയും ചെയ്യുന്നുണ്ട്. കാർ ആദ്യമായി നിരത്തിലിറങ്ങിയ 2005-ൽ എൻസിഎപി ഗ്രൻഡേ പുണ്ടോ മോഡലിന് ഫൈവ് സ്റ്റാർ റേറ്റിങ് നൽകിയിരുന്നു. സൂപ്പർമിനി മോഡലിലുള്ള കാറിന് ആദ്യമായി ഫൈവ് സ്റ്റാർ കിട്ടുന്നതും അന്നാദ്യമായിരുന്നു. ഇപ്പോഴിതാ പൂജ്യം റേറ്റിങ് കിട്ടുന്ന ആദ്യ കാറായും പുണ്ടോ തന്നെ മാറിയിരിക്കുന്നു എന്നതാണ് വിരോധാഭാസം.\nഎൻസിഎപിയുടെ റേറ്റിങ് രീതികളാകെ മാറിയതാണ് പുണ്ടോയ്ക്ക തിരിച്ചടിയായത്. 2009-ലാണ് പുതിയ തരം റേറ്റിങ് നിലവിൽ വന്നത്. 2015-ൽ അത് ഒരുവട്ടം കൂടി പുതുക്കി. സുരക്ഷ സംബന്ധിച്ച നാല് മേഖലകളിലും മിനിമം പോയന്റുകൾ നേടുന്ന കാറുകൾക്ക് മാത്രമേ സ്റ്റാർ റേറ്റിങ് ലഭിക്കുകയുള്ളൂ. ഈ നാല് മേഖലകളിലും ഫിയറ്റ് പുണ്ടോ പരാജയപ്പെട്ടു.\nമുതിർന്നവരുടെ സുരക്ഷ, കുട്ടികളുടെ സുരക്ഷ, കാൽനടയാത്രക്കാരുടെ സുരക്ഷ, കാറിന്റെ മൊത്തത്തിലുള്ള സുരക്ഷ എന്നീ നാല് മേഖലകളാണ് പരിശോധിക്കന്നത്. ആദ്യത്തെ മൂന്ന് വിഭാഗങ്ങളിലും പുണ്ടോയ്ക്ക് രണ്ട് സ്റ്റാറുകൾ വീതം ലഭിച്ചെങ്കിലും കാറിന്റെ സുരക്ഷയ്ക്ക് ഒരു സ്റ്റാർ പോലും നേടാൻ പുണ്ടോയ്ക്കായില്ല.


ഇന്ധന വില ഇന്നും കൂടി. | Malayali Manasu\nHome India ഇന്ധന വില ഇന്നും കൂടി.\nഇന്ധന വില ഇന്നും കൂടി.\nരാജ്യത്ത് ഇന്ധന വില ഇന്നും കൂടി.\nപെട്രോളിനും ഡീസലിനും 29 പൈസ വീതമാണ് ഇന്ന് കൂട്ടിയത്.\nഈ മാസം ഇത് ആറാം തവണയാണ് ഇന്ധനവില വര്‍ധിപ്പിച്ചിരിക്കുന്നത്.\nകൊച്ചിയില് പെട്രോള് ലിറ്ററിന് 96.07 രൂപയും ഡീസലിന് 91.53 രൂപയുമാണ് പുതിയ ഇന്ധനവില. തിരുവനന്തപുരം പെട്രോളിന് 97.83 രൂപയും ഡീസലിന് 93.19 രൂപയുമാണ്. കോഴിക്കോട് പെട്രോളിന് 96.24 രൂപയും ഡീസല് 91.60 രൂപയുമാണ് ഇന്നത്തെ വില.\nPrevious articleശ്രീലങ്കയ്ക്കെതിരായ ഏകദിന, ട്വന്റി-20 പരമ്പരയ്്ക്കുള്ള ഇന്ത്യൻ ടീമിനെ പ്രഖ്യാപിച്ചു.\nNext article കർണാടകയിൽ ലോക്ഡൗൺ ഒരാഴ്ച കൂടി നീട്ടി


ലൈഫ് മിഷൻ അഴിമതി; സിബിഐയോട് കൊമ്പ് കോർത്ത് വിജിലന്‍സ് – Login Kerala\nലൈഫ് മിഷൻ അഴിമതി; സിബിഐയോട് കൊമ്പ് കോർത്ത് വിജിലന്‍സ്\nത്യശൂർ വടക്കാഞ്ചേരി ലൈഫ് മിഷന് അഴിമതി അന്വേഷണത്തില് സിബിഐയുമായികൊമ്പ് കോർത്ത് വിജിലൻസ്. പദ്ധതിയുമായി ബന്ധപ്പെട്ട് പിടിച്ചെടുത്ത രേഖകള് കോടതി നിര്‍ദേശമില്ലാതെ കേന്ദ്ര ഏജന്‍സിയ്ക്ക് കൈമാറേണ്ടതില്ലെന്ന് വിജിലന്‍സ് തീരുമാനിച്ചു. പിടിച്ചെടുത്ത ഫയലുകള് തിരുവനന്തപുരം വിജിലന്‍സ് കോടതിയില് സമര്‍പ്പിച്ചു. ആവശ്യമുണ്ടെങ്കില് സിബിഐ കോടതിയെ സമീപിച്ച് രേഖകള് വാങ്ങിക്കട്ടെ എന്നാണ് വിജിലന്‍സ് നിലപാട്.\nസിബിഐ എത്തുന്നതിന് മുന്നേ ലൈഫ് മിഷന് ആസ്ഥാനം, തദ്ദേശ സ്വയംഭരണ വകുപ്പ്, വടക്കാഞ്ചേരി നഗരസഭ എന്നിവിടങ്ങളില് പരിശോധന നടത്തിയ വിജിലന്‍സ് അന്വേഷണസംഘം നിര്‍ണായക രേഖകള് പിടിച്ചെടുത്തിരുന്നു. ലൈഫ് പദ്ധതിയുമായി ബന്ധപ്പെട്ട നിയമോപദേശവും മറ്റ് മൂന്ന് പ്രധാന ഫയലുകളും സെക്രട്ടേറിയറ്റില് നിന്ന് പിടിച്ചെടുക്കുകയുണ്ടായി. ഈ അവസരത്തിൽ അടിസ്ഥാന രേഖകളില്ലാത്തത് സിബിഐ അന്വേഷണത്തിന്റെ മുന്നോട്ടുപോക്കിനെ ബാധിച്ചേക്കുമെന്ന് ആരോപണങ്ങൾ ഉയർന്നുകഴിഞ്ഞു.\nവടക്കാഞ്ചേരി ലൈഫ് മിഷന് പദ്ധതി കരാറിന് വേണ്ടി യൂണിടാക് കമ്പനി യുഎഇ കോണ്‍സുല് ഉദ്യോഗസ്ഥര്‍ക്ക് നാലരക്കോടിയോളം രൂപ കൈക്കൂലി നല്‍കിയെന്ന വെളിപ്പെടുത്തല് വിവാദമായിരുന്നു. ഇതിനേത്തുടര്‍ന്നാണ് സംസ്ഥാന സര്‍ക്കാര് വിജിലന്‍സ് അന്വേഷണം പ്രഖ്യാപിച്ചത്. ഈ നീക്കം സിബിഐയ്ക്ക് തടയിടാനാണെന്ന് വിമര്‍ശനങ്ങളുണ്ടായിരുന്നു.\nസ്വര്‍ണ്ണക്കടത്ത് കേസ്; ഫൈസല് ഫരീദും റബ്ബിന്‍സും അറസ്റ്റില്\nപോക്‌സോ കേസ് പ്രതിയെ വെട്ടിക്കൊന്നു


exit poll – Media Mangalam\nപട്‌ന:ബിഹാർ നിയമസഭാ തെരഞ്ഞെടുപ്പിന്റെ ഫലം ഇന്ന് അറിയാം. 243 അംഗ ബിഹാർ നിയമസഭയിലേയ്ക്ക് നടന്ന തെരഞ്ഞെടുപ്പിന്റെ വിധി ഉച്ചയ്ക്ക് പതിനൊന്ന് മണിയോടെ പൂർണ്ണമായും വ്യക്തമാകും. തൂക്ക് മന്ത്രിസഭയാകും…\nപട്‌ന:ബിഹാര് നിയമസഭാ തെരഞ്ഞെടുപ്പില് മഹാസഖ്യത്തിന് മുന്നേറ്റമെന്ന് ആദ്യ എക്‌സിറ്റ്‌പോള് ഫലങ്ങള്. സി വോട്ടർ സർവേയിൽ ആർ.ജെ.ഡിയും കോൺഗ്രസും നേതൃത്വം നൽകുന്ന മഹാസഖ്യത്തിനാണ് മുൻതൂക്കം. മഹാസഖ്യം– 120, എൻഡിഎ–…


Actor Kunchacko Boban Opens Up About His Love With Wife Priya | കുഞ്ഞിന് വേണ്ടി കാത്തിരുന്നത് പതിനാല് വര്‍ഷങ്ങള്; പ്രിയയ്‌ക്കൊപ്പമുള്ള ജീവിതം ആസ്വദിക്കുകയായിരുന്നുവെന്ന് ചാക്കോച്ചന് - Malayalam Filmibeat\nമലയാളികളുടെ പ്രിയപ്പെട്ട നടന് കുഞ്ചാക്കോ ബോബനും ഭാര്യ പ്രിയയെ കുറിച്ചുമുള്ള രസകരമായ വാര്‍ത്തകളാണ് ഈ ദിവസങ്ങളില് പുറത്ത് വരുന്നത്. പതിനാല് വര്‍ഷങ്ങളുടെ കാത്തിരിപ്പിന് ശേഷം ഒരു കുഞ്ഞ് ജനിച്ചതിന്റെ സന്തോഷത്തിലായിരുന്നു ഇരുവരും. മകന് ഇസയെ കുറിച്ചുള്ള പല കാര്യങ്ങളും ചാക്കോച്ചന് തന്നെയാണ് സോഷ്യല് മീഡിയ പേജിലൂടെ പങ്കുവെക്കാറുള്ളത്.\nസാരി ഉടുത്ത് മഴ നനഞ്ഞ് നടി സാക്ഷി അഗർവാൾ, കിടിലൻ ഫോട്ടോസ് കാണാം\nകുഞ്ഞിന് വേണ്ടിയുള്ള കാത്തിരിപ്പ് ഇടയ്ക്ക് വലിയ വിഷമം ഉണ്ടായിരുന്നെങ്കിലും തങ്ങള് ഏറ്റവും കൂടുതല് ആസ്വദിച്ച നാളുകള് അതായിരുന്നുവെന്ന് പറയുകയാണ് താരം. ഇരുവരും പരസ്പരം മത്സരിച്ചാണ് സ്‌നേഹിച്ചതെന്നും മനോരമ ഓണ്‍ലൈന് നല്‍കിയ അഭിമുഖത്തില് പറയുന്നു.\nഒരു കുഞ്ഞിന് വേണ്ടി കാത്തിരുന്നത് പതിനാല് വര്‍ഷങ്ങളാണ്. അതാണ് വെയിറ്റിങ് പീരിയഡ്. അത് കുറച്ച് ഓവറാണ്. ശരിക്കും പറഞ്ഞാല് ഞങ്ങള് ലൈഫ് ആസ്വദിക്കുകയായിരുന്നു. ഇടയ്ക്ക് ചെറിയ സങ്കടങ്ങള് ഉണ്ടാകും. അതില് ഏറ്റവും വലിയ സങ്കടം കുഞ്ഞിന്റെ അഭാവം തന്നെയായിരുന്നു. ഒരിക്കലും അങ്ങോട്ടും ഇങ്ങോട്ടും ആ ഒരു സങ്കടം ഫീല് ചെയ്യരുത് എന്ന ഒരു വാശി ഞങ്ങളുടെ സ്‌നേഹത്തില് ഉണ്ടായിരുന്നിരിക്കാം. അതുകൊണ്ട് ഞങ്ങള് പരസ്പരം മത്സരിച്ച് സ്‌നേഹിച്ചു. ഞങ്ങള് ഹാപ്പി ആയിരുന്നെങ്കിലും കുഞ്ഞില്ലാതിരുന്നതിന്റെ ഒരു സ്‌ട്രെസ് ഉള്ളിന്റെ ഉള്ളില് ഉണ്ടായിരുന്നിരിക്കണം. അത് മാറിയത് ഇപ്പോഴാണ്. അതിന്റെ സന്തോഷം തീര്‍ച്ചയായും ഉണ്ട്.\nഞാന് ഈ അടുത്ത് ഒരു ബൈക്ക് വാങ്ങിച്ചു. വീട്ടില് സമ്മതിക്കാത്ത കാര്യമാണ്. വൈഫ് ഒട്ടും സമ്മതിക്കില്ല. ഞാന് പ്രിയയോട് എപ്പോഴും പറയുന്ന ഒരു കാര്യമുണ്ട്. 'പ്രിയേ നീ എന്തിനാണ് ഇങ്ങനെ പേടിക്കുന്നത്' എന്ന്. എനിക്ക് സിനിമയില് ഓടിക്കാന് തരുന്ന ബൈക്കിന്റെ കണ്ടീഷന് പറഞ്ഞാല് രസകരമാണ്. തോന്നും, ഇതൊന്നും പോരാഞ്ഞിട്ട് ഹെല്‍മറ്റില്ല. അതും കൂടാതെ രണ്ട് ക്യാമറയും കൂടി വയ്ക്കും. ചിലപ്പോള് ക്യാമറ ഫ്രണ്ടില് ആയിരിക്കും, എന്നിട്ട് ഒരാളെയും കൂടി പുറകില് കേറ്റി ഇരുത്തിയിട്ട് ഏറ്റവും തിരക്കുള്ള റോഡില് കൂടി പൊയ്‌ക്കോളാന് പറയും.\nഅങ്ങനെ ഓടിച്ച് തഴക്കവും പഴക്കവുമുള്ള ഉള്ള ഞാനാണ് ഏറ്റവും സേഫ്റ്റി ഫീച്ചേഴ്‌സുള്ള ഒരു ബൈക്ക് വാങ്ങിച്ചത്. അതുകൊണ്ട് അതിനെ കുറിച്ചോര്‍ത്ത് പേടിക്കണ്ട എന്ന് ഞാന് പറയും. ഞാന് ബൈക്ക് വാങ്ങിയെന്ന് അറിഞ്ഞപ്പോള് ബിജു മേനോന് ചോദിച്ചു. ചാക്കോച്ചാ ഏതു ബൈക്കാണ് വാങ്ങിച്ചത് എന്ന്. ഞാന് പറഞ്ഞ് 'ഹസ്‌ക്‌വര്‍ണ സ്വാര്‍ട്പിലന്' അത് കേട്ടതും ബിജു മേനോന് പറഞ്ഞു. എനിക്ക് ബൈക്ക് വേണ്ട. ഞാന് സൈക്കിള് ഓടിച്ചോളാം എന്ന്.\nCelebrity Cricket League Practice | Kunchacko Boban | Unni Mukundan | FilmiBeat Malayalam\nസിനിമയില് അഭിനയിക്കാന് അവസരം ലഭിച്ചപ്പോള് അമ്മയ്ക്ക് വലിയ താല്‍പര്യം ഇല്ലായിരുന്നു. എന്നാല് അപ്പന് ഒടുക്കത്തെ താല്‍പര്യം ആയിരുന്നു. പഠിത്തം കളയരുത് എന്ന നിബന്ധനയിലാണ് അമ്മ എന്നെ സിനിമയിലേക്ക് വിടുന്നത്. അനിയത്തിപ്രാവ് ഇറങ്ങിയതിന് ശേഷം ഒരു വര്‍ഷം ചെറിയൊരു ഗ്യാപ്പ് ഇട്ട് ബികോം കംപ്ലീറ്റ് ചെയ്തിട്ടാണ് അടുത്ത സിനിമ നക്ഷത്രത്താരാട്ട് ചെയ്യുന്നത്. വന്നിരിക്കുന്ന മേഖല അഭിനയം ആണല്ലോ. 1981 ല് ധന്യ എന്ന സിനിമയില് ശ്രീവിദ്യാമ്മയുടെ മടിയില് ഇരിക്കുന്ന കൊച്ചുകുട്ടി എന്നതില് കവിഞ്ഞ് ഒരു മുന്‍പരിചയവും സിനിമയില് എനിക്കില്ല. ഏതെങ്കിലും രീതിയില് സിനിമയില് വരണമെന്ന്, പ്രത്യേകിച്ച് ആക്ടീങ് ഫീല്‍ഡിലേക്ക് വരണമെന്ന് ഒരിക്കലും ആഗ്രഹിച്ചിട്ടില്ല.\nActor Kunchacko Boban Opens Up About His Love With Wife Priya


കൊറോണ വൈറസ് വുഹാന്...\nകൊറോണ വൈറസ് വുഹാന് ലാബില് നിന്ന് ചോര്‍ന്നതാകാം; കൂടുതല് അന്വേഷണം വേണമെന്ന് യുഎസ്\n9 Jun 2021 5:01 AM GMT\nലോകമാകെ പടര്‍ന്നുപിടിച്ച കൊറോണ വൈറസ് വുഹാനിലെ വൈറോളജി ഇന്‍സ്റ്റിറ്റ്യൂട്ടില്‍നിന്ന് ചോര്‍ന്നതാകാമെന്ന് യുഎസ് പഠന റിപ്പോര്‍ട്ട്. ഇക്കാര്യത്തില് കൂടുതല് അന്വേഷണം വേണമെന്നും കാലിഫോര്‍ണിയയിലെ ലോറന്‍സ് ലിവര്‍മോര് നാഷണല് ലബോറട്ടറിയുടെ പഠന റിപ്പോര്‍ട്ടില് പറയുന്നു. ട്രംപ് ഭരണകൂടത്തിന്റെ അവസാന നാളുകളില് നാഷണല് ലാബോറട്ടറി നടത്തിയ പഠനത്തിന്റെ റിപ്പോര്‍ട്ട് വാള്‍സ്ട്രീറ്റ് ജേണലാണ് പുറത്തുവിട്ടത്.\n2020 മെയിലാണ് നാഷണല് ലബോറട്ടറി കൊറോണ വൈറസുകളുടെ ഉത്ഭവത്തെക്കുറിച്ച് പഠനം ആരംഭിച്ചത്. വൈറസിന്റെ ജീനുകളെയാണ് പഠനവിധേയമാക്കിയത്. വൈറസിന്റെ പകര്‍ച്ചവ്യാധി സ്വഭാവം ഉള്‍പ്പെടെ പഠനവിധേയമാക്കിയാണ് നാഷണല് ലാബോറട്ടറി റിപ്പോര്‍ട്ട് തയ്യാറാക്കിയിരിക്കുന്നത്. അതേസമയം, റിപ്പോര്‍ട്ടിന്റെ കൂടുതല് വിശദാംശങ്ങള് പുറത്തുവിട്ടിട്ടില്ല. വൈറസിന്റെ ഉത്ഭവം സംബന്ധിച്ച് രണ്ട് സാധ്യതകളാണ് യുഎസ് രഹസ്യാന്വേഷണ ഏജന്‍സികള് മുന്നോട്ടുവെച്ചിരുന്നത്. വൈറസ് വുഹാനിലെ ലാബില്‍നിന്ന് ചോര്‍ന്നതാകാം അല്ലെങ്കില് മൃഗങ്ങളില്‍നിന്ന് മനുഷ്യരിലേക്ക് പകര്‍ന്നതാകാം എന്നിങ്ങനെ സാധ്യതകളാണ് അവര് മുന്നോട്ടുവെച്ചത്. വൈറസ് വുഹാന് ലാബില്‍നിന്ന് പുറത്തുവന്നതെന്ന ആരോപണമാണ് ട്രംപ് ഉള്‍പ്പെടെ നേതാക്കള് ഉയര്‍ത്തിയിരുന്നത്.\nപുതിയ യുഎസ് പ്രസിഡന്റ് ജോ ബൈഡനും വൈറസിന്റെ പ്രഭവകേന്ദ്രത്തെക്കുറിച്ച് വീണ്ടും അന്വേഷണം നടത്താന് രഹസ്യാന്വേഷണ ഏജന്‍സികള്‍ക്ക് നിര്‍ദേശം നല്‍കിയതായാണ് റിപ്പോര്‍ട്ടുകള്. ചൈന കോവിഡ് ഔദ്യോഗികമായി സ്ഥിരീകരിക്കുന്നതിനുമുമ്പ് 2019 നവംബറില് വുഹാന് ലാബിലെ ഏതാനും ജീവനക്കാര് രോഗബാധിതരായി ചികിത്സ തേടിയിരുന്നതായി റിപ്പോര്‍ട്ടുകളുണ്ടായിരുന്നു. ഇവരുടെ ചികിത്സാ വിവരങ്ങള് പുറത്തുവിടാന് ചൈന തയ്യാറാകണമെന്ന് യുഎസ് പകര്‍ച്ചവ്യാധി നിയന്ത്രണ വിദഗ്ധന് ഡോ. ആന്റണി ഫൗച്ച് ആവശ്യപ്പെടുകയും ചെയ്തിരുന്നു. എന്നാല്, ആരോപണങ്ങളെല്ലാം ചൈന നിഷേധിക്കുകയാണ്. കൊറോണ വൈറസ് മൃഗങ്ങളില്‍നിന്ന് മനുഷ്യരിലേക്ക് പടര്‍ന്നതാണെന്നാണ് ചൈനയുടെ വിശദീകരണം. അതേസമയം, ഇതുസംബന്ധിച്ച രേഖകള് പുറത്തുവിടാന് ചൈനയെ നിര്‍ബന്ധിക്കാനാവില്ലെന്നാണ് ലോകാരോഗ്യ സംഘടനയുടെ നിലപാട്.


'അടിസ്ഥാനരഹിതമായ ആക്ഷേപങ്ങള് ഉന്നയിക്കുന്നത് അനൗചിത്യം'; പ്രതിപക്ഷ നേതാവിന് മറുപടിയുമായി മുഖ്യമന്ത്രി | Reporter Live\n‘അടിസ്ഥാനരഹിതമായ ആക്ഷേപങ്ങള് ഉന്നയിക്കുന്നത് അനൗചിത്യം’; പ്രതിപക്ഷ നേതാവിന് മറുപടിയുമായി മുഖ്യമന്ത്രി\nBy Web Desk\tAugust 22, 2018 8:36 pm A+ A-\nതിരുവനന്തപുരം: സംസ്ഥാനത്ത് പ്രളയദുരിതത്തില്‍പ്പെട്ടവര് ഒറ്റയ്ക്കായിരിക്കില്ലെന്നും സര്‍ക്കാര് എപ്പോഴും കൂടെയുണ്ടാകുമെന്ന ഉറപ്പാണ് നല്‍കാനുള്ളതെന്നും മുഖ്യമന്ത്രി പിണറായി വിജയന് വാര്‍ത്താ സമ്മേളനത്തില് വ്യക്തമാക്കി. ഇത്തരം ദുരന്ത കാഴ്ചകളില് തകര്‍ന്നുപോകരുതെന്നും അവയെല്ലാം പുനര്‍നിര്‍മ്മിക്കാന് നമുക്ക് സാധിക്കുമെന്നും മുഖ്യമന്ത്രി പറഞ്ഞു.\nഏത് പ്രതിസന്ധിയും അതിജീവിച്ച് നാം മുന്നേറും. ചരിത്രത്തിന്റെ താളുകളില് കേരളത്തിന്റെ ഉയിര്‍ത്തെഴുന്നേല്‍പ്പിന്റെ ചരിതമായി ഇത് മാറുക തന്നെ ചെയ്യും. ദുരിതത്തില് തളരുകയല്ല അവയെല്ലാം അതിജീവിക്കാന് നമുക്കാവണം. യുഎഇ സഹായം ലഭിക്കുന്നതിനാവശ്യമായ തടസ്സങ്ങള് ഔദ്യോഗിക തലത്തില് തന്നെ ചര്‍ച്ച ചെയ്ത് പരിഹരിക്കാന് സര്‍ക്കാര് ശ്രമിക്കുന്നതാണ്. ഏതു സഹായത്തേയും സര്‍ക്കാര് സ്വാഗതം ചെയ്യുന്നു. ജനങ്ങള് ഒറ്റക്കെട്ടായി പ്രതിസന്ധികളെ നേരിടുന്ന ഘട്ടമാണിതെന്നും അതില് വിള്ളല് വീഴ്ത്തുന്ന ഒരു പ്രവര്‍ത്തനവും ഉണ്ടാകാതിരിക്കാന് ശ്രദ്ധിക്കണമെന്നും, അത് നാടിന്റെ പുരോഗതിക്ക് ഗുണകരമാകില്ലെന്നും മുഖ്യമന്ത്രി ഓര്‍മ്മിപ്പിച്ചു. പ്രതിപക്ഷ നേതാവ് രമേശ് ചെന്നിത്തല ഉന്നയിച്ച ആരോപണങ്ങള്‍ക്കും മുഖ്യമന്ത്രി മറുപടി നല്‍കി.\nകേരളമാകെ എന്നല്ല, ലോകമാകെത്തന്നെ ഇവിടുത്തെ വെള്ളപ്പൊക്ക ദുരിതാശ്വാസ പ്രവര്‍ത്തനങ്ങളിലും പുനരധിവാസ പ്രക്രിയയിലും ഇനി നടക്കാനിരിക്കുന്ന പുനര്‍നിര്‍മാണ കാര്യങ്ങളിലും ശ്രദ്ധ കേന്ദ്രീകരിച്ചിരിക്കുന്ന സമയമാണ്. വിദഗ്ധര് ക്രിയാത്മകമായ നിര്‍ദ്ദേശങ്ങള് മുമ്പോട്ടുവെയ്ക്കുന്നു. ജനങ്ങള് അവരാല് ആകുന്ന വിധത്തിലുള്ള സഹായങ്ങള് ചെയ്യുന്നു. സംസ്ഥാനങ്ങള് മുതല് വിദേശ രാഷ്ട്രങ്ങള് വരെ സഹായധനം പ്രഖ്യാപിക്കുന്നു. എന്നാല്, ഇത്തരമൊരു സാഹചര്യത്തില് വിമര്‍ശനങ്ങള് ഉന്നയിക്കാനാണ് പ്രതിപക്ഷ നേതാവ് രമേശ് ചെന്നിത്തല മുമ്പോട്ടുവന്നിട്ടുള്ളത്. ഏതു വിമര്‍ശനത്തെയും നേരിടാന് സര്‍ക്കാരിന് വിഷമമില്ല. വിമര്‍ശനത്തില് കഴമ്പുണ്ടാവണം എന്നു മാത്രം. വിമര്‍ശനത്തിനുവേണ്ടി മാത്രമുള്ള വിമര്‍ശനം ആവാതിരിക്കാന് വിമര്‍ശകര് ശ്രദ്ധിക്കുന്നത് നല്ലതാണ്.\nപ്രതിപക്ഷ നേതാവ് എണ്ണമിട്ട് കുറേ വിമര്‍ശനങ്ങള് ഉന്നയിച്ചിട്ടുണ്ട്. അവ ഓരോന്നായി എടുക്കാം. അതിന്റെ നിജസ്ഥിതി പരിശോധിക്കുകയും ചെയ്യാം. രമേശ് ചെന്നിത്തല ജൂലൈ 30ന് രാവിലെ 8.32ന് ഫെയ്‌സ്ബുക്കില് പോസ്റ്റ് ചെയ്ത ഒരു ആവശ്യം ഞാന് തുടക്കത്തില്‍ത്തന്നെ വായിക്കട്ടെ, രമേശിന്റെ വാക്കുകള്: ‘ഇടുക്കി അണക്കെട്ട് സന്ദര്‍ശിക്കുന്നു. ഇനി 0.36 അടി കൂടി വെള്ളം നിറഞ്ഞാല് ഓറഞ്ച് അലര്‍ട്ട് പ്രഖ്യാപിക്കും. ജനങ്ങളുടെ ആശങ്ക ഒഴിവാക്കാനുള്ള നടപടിയാണ് വേഗം കൈക്കൊള്ളേണ്ടത്. ഷട്ടര് തുറക്കുക അനിവാര്യമായി തീര്‍ന്നിരിക്കുന്നു’. ഇതില്‍നിന്ന് മൂന്ന് കാര്യങ്ങളാണ് വ്യക്തമാവുന്നത്. ഒന്ന്: ഷട്ടര് തുറക്കേണ്ടത് അനിവാര്യതയായിരുന്നു. രണ്ട്: ബ്ലൂ അലര്‍ട്ടില്‍നിന്ന് ഓറഞ്ച് അലര്‍ട്ടിലേക്ക് പോയിക്കൊണ്ടിരിക്കുകയായിരുന്നു ആ ഘട്ടത്തില്. മൂന്ന്: ബ്ലൂ അലര്‍ട്ട് അപ്പോള്‍ത്തന്നെ പ്രഖ്യാപിച്ചിരുന്നു എന്നത് രമേശ് ചെന്നിത്തലയ്ക്ക് അറിയാമായിരുന്നു; അല്ലെങ്കില് ഓറഞ്ച് അലര്‍ട്ടിനെക്കുറിച്ച് അദ്ദേഹം പറയുമായിരുന്നില്ലല്ലൊ. അലര്‍ട്ട് ഉണ്ടായിരുന്നു എന്നതിന് ഏറ്റവും വലിയ തെളിവാകുന്നുണ്ട് രമേശിന്റെ ഈ ഫെയ്‌സ്ബുക്ക് പോസ്റ്റ്.\nആഗസ്ത് 14ന് രാത്രി 8.06ന് രമേശിട്ട ഫെയ്‌സ്ബുക്ക് പോസ്റ്റില് ഇങ്ങനെ പറയുന്നു: ‘എല്ലാ തയ്യാറെടുപ്പുകളും ജില്ലാ ഭരണകൂടവും ജില്ലാ ദുരന്തനിവാരണ അതോറിറ്റിയും കൈക്കൊണ്ടുകഴിഞ്ഞു’. അന്ന് ഭരണകൂടം വേണ്ടതെല്ലാം ചെയ്തു എന്നു പറഞ്ഞ രമേശാണ് മുന്‍കരുതലില്ലാതെ ഡാമുകള് തുറന്നു എന്ന് ഇന്ന് ആക്ഷേപിക്കുന്നത്. അന്നുതന്നെ രാത്രി 8.59ന് രമേശ് ചെന്നിത്തല എഴുതിയിട്ടുള്ളത് ‘തുറന്നുവിടുന്ന വെള്ളത്തിന്റെ അളവ് വര്‍ധിപ്പിക്കുമെന്ന് ജില്ലാ ഭരണകൂടം അറിയിച്ചതായാണ്’. ഇതും സമയാസമയത്ത് അറിയിപ്പ് ഉണ്ടായിരുന്നതിന്റെ തെളിവാകുന്നു. രമേശിന്റെ ആരോപണങ്ങള്‍ക്ക് രമേശ് തന്നെ ഫെയ്‌സ്ബുക്കില് ഇട്ട പോസ്റ്റുകള് മറുപടിയാകുന്നുണ്ട്. സത്യം ആ പോസ്റ്റുകളില് ഉണ്ട് എന്നിരിക്കെ ഇത്തരമൊരു ഘട്ടത്തില് അടിസ്ഥാനരഹിതമായ ആക്ഷേപങ്ങള് ഉന്നയിക്കുന്നതില് അനൗചിത്യമുണ്ട് എന്നു മാത്രം ഇപ്പോള് പറയട്ടെ.\n1924ല് നടന്നത് പ്രകൃതിസൃഷ്ടിയായിരുന്നു എന്നും എന്നാല്, 2018ല് നടന്നത് സര്‍ക്കാര് വരുത്തിവെച്ച ദുരന്തമാണ് എന്നും പ്രതിപക്ഷ നേതാവ് പറയുന്നു. ഇതിനടിസ്ഥാനമായി അദ്ദേഹം ചൂണ്ടിക്കാട്ടുന്നത് മഴയുടെ കണക്കാണ്. ഇപ്പോള് ഉണ്ടായതിനേക്കാള് വലിയ മഴയാണ് അന്ന് ഉണ്ടായത് എന്നതിന്റെ അടിസ്ഥാനത്തിലാണ് പ്രതിപക്ഷ നേതാവിന്റെ വിലയിരുത്തല്. അദ്ദേഹത്തിന്റെ കണക്കില് 2018 ജൂണ് ഒന്നു മുതല് ആഗസ്ത് 20 വരെ കേരളത്തിനു ലഭിച്ചത് 2500 മില്ലീമീറ്റര് മഴയാണ്. 1924ല് 3368 മില്ലീമീറ്റര് മഴ ലഭിച്ചിരുന്നുവത്രെ. ഒറ്റനോട്ടത്തില് ഈ കണക്ക് സത്യമാണെന്നു തോന്നും. എന്നാല് തെറ്റിദ്ധരിപ്പിക്കലാണിത്. 1924ലുണ്ടായതായി രമേശ് ഉന്നയിക്കുന്ന കണക്ക്, അതായത് 3368 മില്ലീമീറ്റര് എന്നത് കാലവര്‍ഷവും തുലാവര്‍ഷവും അടക്കം ഒരു വര്‍ഷത്തിലാകെയായി കിട്ടിയ മഴയുടെ കണക്കാണ്. എന്നാല്, 2018ല് കിട്ടിയ 2500 മില്ലീമീറ്റര് എന്നത് ഈ കാലവര്‍ഷ ഘട്ടത്തിലേ മാത്രം മഴയുടെ കണക്കാണ്. ഒരു സീസണിലെ മഴയെ ഒരു വര്‍ഷത്തിലെ മഴയുമായി താരതമ്യപ്പെടുത്തി 1924ലായിരുന്നു കൂടുതല് മഴ എന്നു പറയുന്നതില് എന്ത് അര്‍ത്ഥമാണുള്ളത്.\nഇനി രമേശിന്റെ കണക്ക് അംഗീകരിച്ചാല് പോലും അതായത്, ആ വര്‍ഷത്തെ മുഴുവന് മഴയുമായി താരതമ്യപ്പെടുത്തിയാല് പോലും ഈ സീസണില് ഇവിടെ പെയ്ത മഴയുമായി 868 മില്ലീമീറ്ററിന്റെ വ്യത്യാസമേ ഉള്ളു. 1924ല് കേരളത്തിലാകെ ഒരു ഡാമേ ഉണ്ടായിരുന്നുള്ളു. ഇന്ന് 42 മേജര് ഡാമുകളടക്കം ആകെ 82 ഡാമുകള് കേരളത്തിലുണ്ട്. ഈ ഡാമുകളെ ഫലപ്രദമായി മാനേജ് ചെയ്യാന് കഴിഞ്ഞു എന്നതാണ് സത്യം. അതുകൊണ്ടാണ് 1924നേക്കാള് രൂക്ഷമായ മഴ ഇത്തവണ ഉണ്ടായിട്ടും അപായങ്ങള് നിയന്ത്രിച്ചുനിര്‍ത്താന് കഴിഞ്ഞത്. യഥാര്‍ത്ഥത്തില് 1924ലേക്കാള് രൂക്ഷമായിരുന്നു ഇത്തവണത്തെ മഴ. ഇതിനൊപ്പം ഇത്തവണത്തെ മഴയുടെ ഒരു പ്രത്യേകത കൂടി കാണണം. ചെറിയ സമയം കൊണ്ട് വലിയ അളവില് വെള്ളം നിറയ്ക്കുന്ന ഒന്നായിരുന്നു ഇത്തവണത്തെ മഴ. ഇടുക്കിയില് ഒന്നാംഘട്ട മഴയ്ക്കുശേഷം 26.07.2018 മുതല് മഴ കുറഞ്ഞുവരികയായിരുന്നു. 26.07.2018ന് 54.2 മില്ലീമീറ്റര് മഴ ഉണ്ടായിരുന്നത് 28.07.2018ന് 6.2 മില്ലീമീറ്ററും 06.08.2018ന് 3.2 മില്ലീമീറ്ററും ആയി കുറഞ്ഞു. 07.08.2018ന് 13.8 മില്ലീമീറ്റര് മഴയേ ഉണ്ടായിരുന്നുള്ളു. ഇതുകൊണ്ടുതന്നെയാണ് ആ ഘട്ടത്തില് ഷട്ടര് തുറക്കാതിരുന്നത്. പക്ഷെ, 08.08.2018 ആയപ്പോള് സ്ഥിതി മാറി. അന്ന് 128.6 മില്ലീമീറ്ററായി മഴ വര്‍ധിച്ചു. ഒമ്പത്, പത്ത് തീയതികളിലും ഇത് തുടര്‍ന്നു. പിന്നീട് ചെറുതായി കുറഞ്ഞ മഴ 16.08.2018ന് 295 മില്ലീമീറ്ററായി കുത്തനെ കൂടി.\nകേരളത്തില് പെയ്യുന്ന ശരാശരി മഴയുടെ മൂന്നിലൊന്ന് മഴ ആഗസ്ത് 14 മുതല് 17 വരെയുള്ള നാലു ദിവസങ്ങള് കൊണ്ട് പെയ്തു. ഇടുക്കിയില് ഈ നാലുദിവസം കൊണ്ട് പെയ്തത് 811 മില്ലീമീറ്ററാണ്. ഇത് സാധാരണയുടെ ഇരട്ടിയിലധികമാണ്. കക്കിയില് ഈ നാലുദിവസം കൊണ്ട് 915 മില്ലീമീറ്റര് മഴയാണ് പെയ്തത്. ഇതും സാധാരണയുടെ ഇരട്ടിയില് അധികമാണ്. ഇങ്ങനെയാണ് അപ്രതീക്ഷിതമായി ഡാമുകളില് ജലനിരപ്പ് ഉയര്‍ന്നതും ഷട്ടറുകള് നിയന്ത്രിതമായി തുറക്കേണ്ടി വന്നതും. കാലടി പെരുമ്പാവൂര് ആലുവ പ്രദേശങ്ങളിലെ വെള്ളപ്പൊക്കത്തിന് യഥാര്‍ത്ഥത്തില് ഡാമുകളില് നിന്നുള്ള വെള്ളം മാത്രമല്ല കാരണം, മറിച്ച് നിയന്ത്രണമില്ലാതെ നദിയിലേക്ക് കുത്തിയൊഴുകി വന്ന വെള്ളം കൂടിയാണ്. ഇക്കാര്യങ്ങള് മനസ്സിലാക്കിയാല് സര്‍ക്കാര് വരുത്തിവെച്ചതാണ് ഇക്കൊല്ലത്തെ ദുരിതമെന്ന് ആര്‍ക്ക് പറയാനാകുമെന്നും മുഖ്യമന്ത്രി ചോദിച്ചു.\nAug 22, 2018 8:36 pm


എണ്ണവിലയും ഇടിയുമ്പോൾ | Editorial | Deshabhimani | Wednesday Mar 11, 2020\nവെബ് ഡെസ്‌ക്Updated: Wednesday Mar 11, 2020\nരാജ്യാന്തരവിപണിയിൽ അസംസ്കൃത എണ്ണയുടെ വില കുത്തനെ ഇടിഞ്ഞത് വിപണികളിലും ലോക സമ്പദ്‌വ്യവസ്ഥയിലും പുതിയ പ്രതിസന്ധിക്കിടയാക്കി. കോവിഡ് 19 (കൊറോണ വൈറസ് ) വിവിധ രാജ്യങ്ങളിലേക്ക് വ്യാപിച്ചത് സമ്പദ്‌വ്യവസ്ഥകളെ കുഴപ്പത്തിലാക്കിയതിനു പിന്നാലെയാണ് ഇത്. എണ്ണവിപണിയിൽ തിങ്കളാഴ്ച ഒറ്റദിവസം വില 30 ശതമാനത്തോളം ഇടിഞ്ഞ് ഒരു ഘട്ടത്തിൽ വീപ്പ ഒന്നിന് 31 ഡോളർ മാത്രമായി. ഇതോടെ, ഈവർഷം ഇതിനകം എണ്ണവില 45 ശതമാനം ഇടിഞ്ഞു. മൂന്നു പതിറ്റാണ്ടിനിടയിലെ ഏറ്റവും വലിയ തകർച്ച. വിലയിടിവ് എണ്ണ ഇറക്കുമതി രാജ്യങ്ങൾക്ക് ഗുണകരമാകും. എണ്ണ ഉൽപ്പാദിപ്പിക്കുന്ന രാജ്യങ്ങളുടെ സമ്പദ്‌വ്യവസ്ഥയെയാണ് ദോഷകരമായി ബാധിക്കുക.\nഏപ്രിൽമുതൽ എണ്ണ ഉൽപ്പാദനം കൂട്ടുമെന്നും വില കുറയ്‌ക്കുമെന്നും സൗദി അറേബ്യ പ്രഖ്യാപിച്ചതാണ് രാജ്യാന്തരവിപണിയിൽ ഇപ്പോഴത്തെ വൻ ഇടിവിന് ഇടയാക്കിയത്. വിപണിയിൽ ഡിമാൻഡും വിലയും കുറയുന്നത് പരിഗണിച്ച് ഉൽപ്പാദനം കുറയ്ക്കണമെന്ന ആവശ്യത്തിൽ എണ്ണ ഉൽപ്പാദക കയറ്റുമതി രാജ്യങ്ങളും (ഒപെക്) റഷ്യയും തമ്മിൽ ധാരണയാകാത്തതാണ് സൗദി അറേബ്യയെ പ്രകോപിപ്പിച്ചത്. ഒപെക്കിൽപ്പെടാത്ത റഷ്യ ഉൽപ്പാദനം കുറയ്ക്കുന്നതിനോട് യോജിച്ചില്ല. ഇതേ തുടർന്ന് ഉൽപ്പാദനം കൂട്ടുമെന്ന് സൗദി പ്രഖ്യാപിക്കുകയായിരുന്നു. ഇതോടെ എണ്ണവിപണിയിൽ വലിയൊരു വിലയുദ്ധത്തിന് വഴിയൊരുങ്ങി. വില 20 ഡോളർവരെയായി കുറഞ്ഞേക്കാമെന്ന് പ്രവചനമുണ്ട്. വിലയുദ്ധം സമ്പദ്‌വ്യവസ്ഥകളെ പലതരത്തിൽ ബാധിക്കാം. ചൊവ്വാഴ്ച വില 37.00 ഡോളറായെങ്കിലും കാര്യമായ വർധനയുണ്ടായിട്ടില്ല.\nകൊറോണ വ്യാപനത്തിന്റെ പ്രതിസന്ധിയെ തുടർന്ന് ചൈന ഇപ്പോൾത്തന്നെ എണ്ണ ഇറക്കുമതി കുറച്ചിട്ടുണ്ട്. ലോകത്തെ വലിയ എണ്ണ ഉപയോക്താവായ ചൈന ഏറ്റവും കൂടുതൽ എണ്ണ വാങ്ങുന്നത് സൗദി അറേബ്യയിൽനിന്നാണ്. അപ്പോൾ, ഡിമാൻഡ് കുറയുന്നത് കണക്കിലെടുക്കാതെ സൗദി ഉൽപ്പാദനം വർധിപ്പിച്ചാൽ ഡിമാൻഡില്ലാതെ സപ്ലെ കൂടുന്ന പ്രത്യേക സാഹചര്യമാകും ലോകവിപണിയിൽ ഉരുത്തിരിയുക.\nകൊറോണയുടെ പിടിയിൽനിന്ന് ചൈന മോചിതമായി തുടങ്ങിയെങ്കിലും വൈറസ് മറ്റു രാജ്യങ്ങളിൽ പടർന്നതോടെ ഒട്ടേറെ രാജ്യം കടുത്ത പ്രതിസന്ധിയിലാണ്. വിപണന, -വിതരണ ശൃംഖലകൾ പലയിടത്തും താളംതെറ്റി. സാമ്പത്തികമാന്ദ്യം വ്യാപകമായി. യാത്രയും വാഹനങ്ങളുടെ ഓട്ടവും കുറഞ്ഞതോടെ എണ്ണയ്‌ക്ക് ഡിമാൻഡില്ലാതായി. മുൻ കൊല്ലങ്ങളെ അപേക്ഷിച്ച് ഇക്കൊല്ലം ചൈനയുടെ എണ്ണ ഡിമാൻഡിൽ പ്രതിദിനം 1,70,000 വീപ്പയുടെ വർധന മാത്രമാണ് പ്രതീക്ഷിക്കുന്നത്. ആഗോള എണ്ണ ഡിമാൻഡിൽ 80 ശതമാനവും ചൈനയുടേതാണ്. ചൈനയുടെ ആവശ്യം വർധിച്ചില്ലെങ്കിൽ എണ്ണവിപണിയെ കാര്യമായി ബാധിക്കുമെന്ന് ചുരുക്കം.\nഎണ്ണവിലയിലെ ഇടിവ് അമേരിക്കയടക്കമുള്ള എണ്ണ ഉൽപ്പാദക രാജ്യങ്ങളുടെ സമ്പദ്‌വ്യവസ്ഥയിൽ വലിയ പ്രത്യാഘാതമുണ്ടാക്കും. ഇവിടങ്ങളിലൊക്കെ വായ്‌പ, മുതൽമുടക്ക് എന്നിവയൊക്കെ പ്രതിസന്ധിയിലാണ്. എണ്ണ വരുമാനത്തെ പ്രധാനമായി ആശ്രയിക്കുന്ന പശ്ചിമേഷ്യൻ രാജ്യങ്ങളുടെ നില കൂടുതൽ പരുങ്ങലിലാകും. എണ്ണവില 80 ഡോളർ എങ്കിലുമില്ലെങ്കിൽ സൗദി അറേബ്യയുടെ ബജറ്റ് തകരുമെന്ന് അന്താരാഷ്ട്ര നാണയനിധി (ഐഎംഎഫ്) കണക്കാക്കുന്നു. വരുമാനം കുറയുമ്പോൾ ഈ രാജ്യങ്ങളൊക്കെ ചെലവ് വെട്ടിച്ചുരുക്കേണ്ടിവരും. ആഗോളവിപണിയിൽ ചരക്കുകളുടെ ഡിമാൻഡ് ഇനിയും കുറയാനുമിടയാകും. മാത്രമല്ല, ഗൾഫിൽ ജോലിയെടുക്കുന്നവരിൽനിന്ന് വലിയതോതിൽ വരുമാനം ലഭിക്കുന്ന ഇന്ത്യയടക്കമുള്ള രാജ്യങ്ങളുടെ സ്ഥിതി കൂടുതൽ മോശമാകും.\nഅസംസ്കൃത എണ്ണ ഏറ്റവും കൂടുതൽ ഇറക്കുമതി ചെയ്യുന്ന ഇന്ത്യക്ക് രാജ്യാന്തരവിപണിയിലെ വിലത്തകർച്ച ചില മേഖലകളിൽ നേട്ടമാകേണ്ടതാണ്. അത് ബിജെപി ഗവൺമെന്റ് സ്വീകരിക്കുന്ന നിലപാടിനെ ആശ്രയിച്ചാകും. വില കൂടുമ്പോൾ അടിക്കടി വില വർധിപ്പിക്കുന്നവർ വില കുറയുമ്പോൾ കുറയ്ക്കുമോ എന്നതാണ് പ്രശ്നം. എക്സൈസ് തീരുവ വർധിപ്പിച്ച് സർക്കാരിന്റെ വരുമാനം കൂട്ടാൻ ആലോചിക്കുന്നതായി വാർത്തകളുണ്ട്. അങ്ങനെയെങ്കിൽ രാജ്യാന്തരവിപണിയിലെ വിലക്കുറവുകൊണ്ട് രാജ്യത്തെ ജനങ്ങൾക്ക് പ്രയോജനം ലഭിക്കില്ല. എണ്ണവിലയിലെ ഇടിവ് രാജ്യത്തെ പൊതുവിലക്കയറ്റം കുറയാനും വഴിയൊരുക്കേണ്ടതാണ്.\nഎണ്ണവിലയിൽ ഒരു ഡോളറിന്റെ കുറവ് നമ്മുടെ ഇറക്കുമതി ബില്ലിൽ 2900 കോടി രൂപയുടെ കുറവുണ്ടാക്കുമെന്നാണ് ഏകദേശ കണക്ക്. പ്രതിവർഷം രണ്ടു ലക്ഷം കോടിയിലേറെ രൂപയുടെ നേട്ടം. ഒരു വീപ്പ അസംസ്കൃത എണ്ണയ്‌ക്ക് 20 ഡോളർ എന്ന സാഹചര്യം വന്നാൽ ഇന്ത്യക്കുണ്ടാകുന്ന നേട്ടം ഊഹിക്കാവുന്നതേയുള്ളൂ. വിലത്തകർച്ച ഓഹരി പണക്കമ്പോളങ്ങളിൽ പ്രതിസന്ധിയുണ്ടാക്കാമെങ്കിലും സമ്പദ്‌വ്യവസ്ഥയ്‌ക്ക് ഇങ്ങനെ ചില നേട്ടങ്ങൾക്ക് സാധ്യതയുണ്ട്. എന്നാൽ, കയറ്റുമതിയിൽനിന്നടക്കം മറ്റു പലതരത്തിലുള്ള വരുമാനം ഇടിയാനും എണ്ണവിലത്തകർച്ച കാരണമായേക്കാം. അത്, മാന്ദ്യം വിഴുങ്ങിയ സമ്പദ്‌വ്യവസ്ഥയുടെ സ്ഥിതി കൂടുതൽ വഷളാക്കും.\nറഷ്യന് എണ്ണ ഇറക്കുമതി നിരോധിക്കണമെന്ന് ഇയു\nഇന്നുമുതൽ നേരിട്ട് റബർ ഷീറ്റെടുക്കും\nഗൾഫിൽ ഇനിയും വറുതിയുടെ കാലമോ?\nകോവിഡ് 19 : വിദേശപഠനം കരുതലോടെ\nകൊറോണ പ്രതിരോധം: രണ്ട് രാഷ്ട്രീയനിലപാടുകള്, രണ്ട് സമീപനങ്ങള്\nട്രംപിന്റെ വിലക്കും മോഡിയുടെ മൗനവും\nകാര്‍ഷികോല്‍പ്പന്നങ്ങള്‍ക്ക് കനത്ത തിരിച്ചടി


സ്കൂളില് വീണ്ടും പാമ്പ്: സീതത്തോട് ക്ലാസ് മുറിക്കു സമീപം ആറടി നീളമുള്ള മൂര്‍ഖന്\n07 December, 2019 12:07:21 PM\nപത്തനംതിട്ട : സ്‌കൂളിലെ സ്മാര്‍ട്ട് ക്ലാസ് മുറിക്കു സമീപമുള്ള മണ്‍തിട്ടയിലെ മാളത്തില് ആറടി നീളത്തിലുള്ള മൂര്‍ഖന്. സീതത്തോട് മുണ്ടന്‍പാറ ഗവ.ട്രൈബല് സ്‌കൂളിലെ സ്മാര്‍ട്ട് ക്ലാസ് മുറിയ്ക്ക് മുന്നിലായിരുന്നു പാമ്പിന്‍റെ താവളം. കുട്ടികള്‍ക്ക് പേടി സ്വപ്നമായി മാറിയ വിഷപാമ്പിനെ ഒടുവില് വനപാലകര് കെണിയില് കുരുക്കി. പാമ്പിനെ വനംവകുപ്പ് ഉദ്യോഗസ്ഥര് റാന്നിയിലേക്കു കൊണ്ടു പോയി.\nസ്‌കൂളിലെ സ്മാര്‍ട്ട് ക്ലാസ് മുറിക്കു സമീപമുള്ള മണ്‍തിട്ടയിലെ മാളത്തില് വ്യാഴാഴ്ച്ച പകലാണ് മൂര്‍ഖന്‍പാമ്പിനെ ആദ്യം കാണുന്നത്. മാളത്തിനു പുറത്തിറങ്ങിയെങ്കിലും ആളനക്കം കേട്ടതോടെ പാമ്പ് മാളത്തിനുള്ളിലേയ്ക്കു തിരികെ കയറുകയായിരുന്നു. സംഭവം അറിഞ്ഞ് പിടിഎ അംഗങ്ങളും വനപാലകരും സ്ഥലത്ത് എത്തി തിരച്ചില് നടത്തിയെങ്കിലും കണ്ടെത്താനായില്ല.\nതുടര്‍ന്ന് ഇന്നലെ ദ്രുതകര്‍മ സേനാംഗങ്ങളെത്തി മണ്ണും, കല്ലും മാറ്റി വീണ്ടും തിരച്ചില് ആരംഭിച്ചു. ഉച്ചയോടെയാണ് ആറ് അടിയോളം നീളം വരുന്ന മൂര്‍ഖനെ കണ്ടെത്തിയത്. പാമ്പിനെ കണ്ടയുടന് തന്നെ ഇവിടെ പ്രവര്‍ത്തിച്ചിരുന്ന ക്ലാസ് സമീപ കെട്ടിടത്തിലേയ്ക്കു മാറ്റിയിരുന്നു.\nഏനാത്ത് കേടുവന്ന 1000 കിലോ മത്സ്യം പിടിച്ചെടുത്തു; രണ്ടു പേര് അറസ്റ്റില്


ഗോവയില് മന്ത്രിസഭാ രൂപീകരിക്കാൻ അവകാശവാദവുമായി കോൺഗ്രസ്; ഗവർണർക്ക് കത്തുനൽകി - themediasyndicate\nഗോവയില് മന്ത്രിസഭാ രൂപീകരിക്കാൻ അവകാശവാദവുമായി കോൺഗ്രസ്; ഗവർണർക്ക് കത്തുനൽകി\nപനജി: ഗോവയിൽ മന്ത്രിസഭാ രൂപീകരിക്കാൻ അവകാശവാദവുമായി കോൺഗ്രസ്. അവകാശ വാദമുന്നയിച്ച് കോണ്‍ഗ്രസ് ഗവർണർക്ക് കത്തുനൽകി. മനോഹര് പരീക്കറിന്റെ ആരോഗ്യസ്ഥിതി മോശമായതിന് പിന്നാലെയാണ് കോണ്‍ഗ്രസിന്റെ അവകാശവാദം. നിയമസഭാ ഉപതെരഞ്ഞെടുപ്പിനു ശേഷം ഗോവയില് സര്‍ക്കാര് ഉണ്ടാക്കുമെന്ന് കോണ്‍ഗ്രസ് നേരത്തെ വിശദമാക്കിയിരുന്നു.\nശിരോദ, മാൻഡ്രേം സീറ്റുകളിലാണ് ഉപതെരഞ്ഞെടുപ്പ് നടക്കുന്നത് ഇത് കഴിയുന്നതോടെ മനോഹർ പരീക്കറിനെ താഴെ ഇറക്കി പുതിയ സർക്കാർ രൂപീകരിക്കുമെന്നായിരുന്നു കോൺഗ്രസ് അവകാശവാദം. ഭരണകക്ഷിയിലെ അഞ്ച് എംഎൽഎമാരുമായി ചർച്ചകൾ നടത്തിയെന്നും വരുന്ന ഉപതെരഞ്ഞെടുപ്പിനു ശേഷം സർക്കാർ രൂപീകരിക്കുമെന്നും കോൺഗ്രസ് സംസ്ഥാന അധ്യക്ഷൻ ഗിരീഷ് ചോഡാൻകർ നേരത്തെ പറഞ്ഞിരുന്നു. ഗോവയിലെ മുഖ്യപ്രതിപക്ഷമായ കോൺഗ്രസിന് 12 എംഎൽമാരാണുള്ളത്.\nനേരത്തെയും സർക്കാർ രൂപീകരിക്കാൻ കോൺഗ്രസ് അവകാശവാദം ഉന്നയിച്ചിരുന്നു. നിയമസഭാ തെരഞ്ഞെടുപ്പിൽ ഏറ്റവും വലിയ ഒറ്റക്കക്ഷിയായിട്ടുപോലും ഗോവയിൽ സർക്കാർ രൂപീകരിക്കാൻ കോൺഗ്രസിനെ ക്ഷണിച്ചിരുന്നില്ല. ഭൂരിപക്ഷമുണ്ടെന്ന് അവകാശപ്പെട്ട ബിജെപിയെയാണ് സർക്കാർ രൂപീകരിക്കാൻ ഗവർണർ ക്ഷണിച്ചത്.\nTags: ഗോവയില് മന്ത്രിസഭാ രൂപീകരിക്കാൻ അവകാശവാദവുമായി കോൺഗ്രസ്; ഗവർണർക്ക് കത്തുനൽകി\nആള്‍ദൈവം രാംപാലിന് ജീവപര്യന്തം\nആദ്യഘട്ട വോട്ടെടുപ്പ് വിജ്ഞാപനം പുറത്തിറങ്ങി


സംസ്ഥാന വനം വകുപ്പ് മന്ത്രിയും എന്‍സിപി നേതാവുമായ എ.കെ ശശീന്ദ്രന് പരിക്ക് . വീഴ്ചയിലാണ് പരിക്കേറ്റത്. ഡല്‍ഹി കേരളാ ഹൗസിലാണ് സംഭവം. ഇവിടെ തെന്നിവീഴുകയായിരുന്നു. പടി കയറുന്നതിനിടെ കാലിടറുകയും താഴേയ്ക്ക് വീഴുകയുമായിരുന്നു.\nകൈവിരലുകള്‍ക്കാണ് പരിക്കേറ്റതെന്നാണ് വിവരം. എന്‍സിപി യോഗത്തിനായായിരുന്നു മന്ത്രി ഡല്‍ഹിയിലെത്തിയത്. പരിക്കേറ്റതിനെ തുടര്‍ന്ന് യോഗത്തില് പങ്കെടുക്കാതെ കേരളത്തിലേയ്ക്ക് മടങ്ങി. ആശുപത്രിയിലെത്തി പ്രാഥമീക ശുശ്രൂഷയ്ക്ക് ശേഷമാണ് മന്ത്രി മടങ്ങിയത്.\nമന്ത്രിക്ക് രണ്ടാഴ്ചത്തെ വിശ്രമമാണ് ഡോക്ടര്‍മാര് നിര്‍ദ്ദേശിച്ചിരിക്കുന്നത്.


ഞെട്ടിക്കുന്ന വെളിപ്പെടുത്തലുമായി നടി തനുശ്രീ ദത്ത; പ്രമുഖ നടന് നാനാപടേക്കറില് നിന്നും മോശം അനുഭവമെന്ന് തുറന്ന് പറച്ചില് – Daily Indian Herald\nബോളിവുഡില് നിന്നും പുതിയ പീഡന കഥകള് പുറത്ത് വരികയാണ്. ഗ്ലാമര് വേഷങ്ങളില് തിളങ്ങി നിന്ന നടി തനുശ്രീ ദത്തയാണ് ഞെട്ടിക്കുന്ന വെളിപ്പെടുത്തല് നടത്തിയിരിക്കുന്നത്. പ്രശസ്ത താരം നാനാപടേക്കര് തന്നോട് മോശമായി പെരുമാറി എന്നാണ് നടിയുടെ വെളിപ്പെടുത്തല്.\nമുമ്പ് പേര് പറയാതെ നടി ഇക്കാര്യം വെളിപ്പെടുത്തിയതായിരുന്നു. എന്നാല് അന്ന് തനിക്ക് കഷ്ടനഷ്ടങ്ങള് സംഭവിച്ചുവെന്നും തനുശ്രീ പറയുന്നു. നാനാ പടേക്കര് വനിതാ താരങ്ങളോട് കയര്‍ക്കുകയും അവരെ മര്‍ദ്ദിക്കുകയും വരെ ചെയ്യുന്നത് സിനിമാ ലോകത്ത് എല്ലാപേര്‍ക്കും അറിയാമെന്നും നടി കൂട്ടിച്ചേര്‍ത്തു.\nഹോണ് ഒകെ പ്ലീസ് എന്ന ചിത്രത്തില് ഒരു ഗാനരംഗം ചിത്രീകരിക്കുന്നതിനിടെയാണ് നാനാ പടേക്കറില് നിന്നും തനുശ്രിക്ക് മോശമായി അനുഭവം ഉണ്ടായത്. ”സത്യത്തില് അന്നത്തെ ആ ഗാനരംഗത്തില് അയാള് ഉണ്ടായിരുന്നില്ല. താന് ഒപ്പിട്ട കരാറില് അതൊരു സോളോ നൃത്തമായിരുന്നുവെന്നാണ് പറഞ്ഞിരുന്നത്.\nഎന്നെ അവര് അക്ഷരാര്‍ഥത്തില് കെണിയില് പെടുത്തുകയായിരുന്നുഎന്നാല് ആ രംഗത്തില് അഭിനയിക്കില്ലെന്ന് ഞാന് പറഞ്ഞു. തന്റെ ഇംഗിതത്തിന് വഴങ്ങുന്നില്ലെന്ന് കണ്ടപ്പോള് അയാള് ഒരു രാഷ്ട്രീയ പാര്‍ട്ടിയുടെ പ്രവര്‍ത്തകരെ ഉപയോഗിച്ച് എന്നെ ഭീഷണിപ്പെടുത്താന് തുടങ്ങി”- തനുശ്രീ പറഞ്ഞു. തനിക്ക് 2008ല് സംഭവിച്ച കാര്യം അംഗീകരിക്കാന് തയ്യാറാകാത്തിടത്തോളം കാലം ഇന്ത്യയില് മീ റ്റൂ പ്രസ്ഥാനം ജീവന്‍വയ്ക്കില്ലെന്നും തനുശ്രീ അഭിമുഖത്തില് പറഞ്ഞു.\nബോളിവുഡ് സിനിമകളില് നായികയെ തെരഞ്ഞെടുക്കുന്നത് സംവിധായകനോ നിര്‍മ്മാതാവോ അല്ലെന്നും മറിച്ച് നായകന്മാരാണ് അത് ചെയ്യുന്നതെന്നും തനുശ്രീ പറഞ്ഞു. നായികയെ തെരഞ്ഞെടുക്കുന്ന വേളയില് അവര്‍ക്ക് അഭിനയിക്കാന് അറിയാമോ, എത്ര ചിത്രങ്ങളില് അഭിനയിച്ചിട്ടുണ്ട് എന്നൊന്നും ചോദിക്കാതെ ‘ എനിക്ക് തരുമോ?’ എന്ന മാത്രം ചോദിച്ച പ്രമുഖ നടനെ അറിയാമെന്നും തനുശ്രീ തുറന്നടിച്ചു\nRelated Topics:nana patekarthanusree dutta\nഎന്നെ അവള് പലവട്ടം ബലാത്സംഗം ചെയ്തിട്ടുണ്ട്, ലെസ്ബിയനായ തനുശ്രീ മയക്കുമരുന്നിനടിമ; തനുശ്രീക്കെതിരെ രാഖി സാവന്ത്\nതനുശ്രീയെ ആക്രമിച്ച നടന് അന്ന് സെറ്റിലെത്തിയിരുന്നു ; ആക്രമിക്കുന്ന ദൃശ്യങ്ങള് പുറത്ത്, വീഡിയോ പുറത്ത്


ദേശീയ സീനിയര് വനിതാ ഹോക്കി എ ഡിവിഷന് സെമി ലൈനപ്പായി | Fanport | Hockey News Malayalam\nFriday, Mar 5, 2021 11:10 PM\nHome Hockey ദേശീയ സീനിയര് വനിതാ ഹോക്കി എ ഡിവിഷന് സെമി ലൈനപ്പായി\nദേശീയ സീനിയര് വനിതാ ഹോക്കി എ ഡിവിഷന് സെമി ലൈനപ്പായി\nFebruary 6, 2020 - 5:52 PM\nകൊല്ലം ; ദേശീയ സീനിയര് വനിതാ ഹോക്കി എ ഡിവിഷന് ചാമ്പ്യന്‍ഷിപ്പിന്റെ സെമിഫൈനല് ലൈനപ്പായി. ആദ്യ സെമിയില് സായി(സ്‌പോര്‍ട്‌സ് അതോറിറ്റി ഓഫ് ഇന്ത്യ) മധ്യപ്രദേശ് ഹോക്കി അക്കാദമിയെ നേരിടും. ശനി ഉച്ചയ്ക്ക് രണ്ട് മണിക്കാണ് ആദ്യ സെമിഫൈനല്. രണ്ടാം സെമിയില് ഹരിയാനയ്ക്ക് മഹാരാഷ്ട്രയാണ് എതിരാളി.ശനി വൈകീട്ട് നാലിനാണ് രണ്ടാം സെമിഫൈനല്. ടൂര്‍ണമെന്റില് നിലവിലെ വെങ്കലമെഡല് ജേതാക്കളാണ് ഹരിയാന.\nടൂര്‍ണമെന്റിലെ റണ്ണേഴ്‌സപ്പ് കൂടിയായ മധ്യപ്രദേശിനെ ആദ്യ ക്വാര്‍ട്ടര് ഫൈനലില് കീഴടക്കിയാണ് സായി(സ്‌പോര്‍ട്‌സ് അതോറിറ്റി ഓഫ് ഇന്ത്യ)യുടെ സെമിപ്രവേശം. സായി(സ്‌പോര്‍ട്‌സ് അതോറിറ്റി ഓഫ് ഇന്ത്യ)ഇതാദ്യമായാണ് സെമിയില് കടക്കുന്നത്. നിശ്ചിതസമയത്ത് ഇരുടീമുകളും 2-2ന് തുല്യത പാലിച്ചതിനെ തുടര്‍ന്ന് നടന്ന പെനാല്‍ട്ടി ഷൂട്ടൗട്ടില് രണ്ടിനെതിരെ മൂന്ന് ഗോളുകള്‍ക്കാണ് സായിയുടെ ജയം. നിശ്ചിതസമയത്ത് മധ്യപ്രദേശിനായി നരേന്ദര് കൗര്,രാജു റന്‍വ എന്നിവര് ഗോളുകള് നേടി. സായി(സ്‌പോര്‍ട്‌സ് അതോറിറ്റി ഓഫ് ഇന്ത്യ)യുടെ ഗോളുകള് കിസ്സാന് ഗായത്രി, ബേതാന് ഡുങ് ഡുങ് എന്നിവരുടെ വകയായിരുന്നു. ഷൂട്ടൗട്ടില് സിംത മിന്‍സ്,അനിമ തിരു,സോണിയ എന്നിവര് സായിക്കായി ഗോള് നേടിയപ്പോള് മധ്യപ്രദേശ് നിരയില് ആകാന്‍ഷ സിങ്ങിനും നരേന്ദര് കൗറിനും മാത്രമേ സ്‌കോര് ചെയ്യാനായുള്ളൂ. മധ്യപ്രദേശിന്റെ രാജു റന്‍വ,അനുജ സിങ്, കരിഷ്മ സിങ് എന്നിവര് പെനാല്‍ട്ടി ഷൂട്ടുകള് പാഴാക്കി. സായി നിരയില് പ്രമീള സോറെംഗിന്റെയും വര്‍ത്തിക റാവത്തിന്റെയും ഷൂട്ടുകളും ഗോളായില്ല. മികച്ച പ്രകടനം പുറത്തെടുത്ത ഗോള്‍കീപ്പര് അന്‍ഷു ലാക്രയാണ് സായിയുടെ വിജയശില്‍പി.\nപഞ്ചാബിനെ എതിരില്ലാത്ത ഒരു ഗോളിന് തോല്‍പിച്ചാണ് മധ്യപ്രദേശ് ഹോക്കി അക്കാദമി സെമിയിലെത്തിയത്. ഇത് നാലാം തവണയാണ് മധ്യപ്രദേശ് ഹോക്കി അക്കാദമി സെമിയിലെത്തുന്നത്. ജ്യോതിപാല് ടീമിന്റെ വിജയഗോള് നേടി.ഒഡീഷയെ രണ്ടിനെതിരെ നാല് ഗോളുകള്‍ക്ക് തോല്‍പിച്ചാണ് ഹരിയാനയുടെ സെമി പ്രവേശം. അമന്‍ദീപ് കൗര്, ദീപിക, അന്നു, ദേവിക സെന് എന്നിവര് ഹരിയാനയ്ക്ക് വേണ്ടി ഗോളുകള് നേടി.ഒഡീഷയുടെ രണ്ട് ഗോളുകളും ദീപ്തി ലാക്രയുടെ വകയായിരുന്നു. അവസാന ക്വാര്‍ട്ടര് ഫൈനലില് ജാര്‍ഖണ്ഡിനെ ഒന്നിനെതിരെ രണ്ടു ഗോളുകള്‍ക്ക് മഹാരാഷ്ട്ര തോല്‍പിച്ചു. മഹാരാഷ്ട്രയ്ക്കായി റിതുജ പിസാൽ രണ്ടു ഗോളുകള് നേടി.ജാര്‍ഖണ്ഡിന്റെ ആശ്വാസഗോള് ടോപ്പോ അല്‍ബേല റാണിയുടെ വകയായിരുന്നു. മഹാരാഷ്ട്രയുടെ റിതുജ പിസാലാണ് ടൂർണമെന്റിലെ ഗോൾ നേട്ടക്കാരികളിൽ ഒന്നാമതുള്ളത്. ഞായറാഴ്ച വൈകിട്ട് 4നാണ് ടൂർണമെന്റിലെ കിരീടപ്പോരാട്ടം. അന്നേദിവസം ഉച്ചയ്ക്ക്2ന് ലൂസേഴ്സ് ഫൈനലും നടക്കും\nPrevious articleപാകിസ്ഥാൻ ക്രിക്കറ്റ് ബോർഡ് തനിക്ക് വലിയ തുക നൽകാനുണ്ടെന്ന ആരോപണവുമായി യൂനിസ് ഖാൻ\nNext articleസെവൻസ് റാങ്കിംഗിൽ റോയൽ ട്രാവൽസ് കോഴിക്കോട് മുന്നിൽ


Oflowock in Malayalam ഉപയോഗങ്ങൾ, ഡോസേജ്, പാർശ്വഫലങ്ങൾ, പ്രയോജനങ്ങൾ, പ്രതിപ്രവർത്തനങ്ങൾ, മുന്നറിയിപ്പ് - Oflowock upayogangal, dossge, parswafalangal, prayojanangal, prathipravarthanangal, munnariyippu\nOflowock के प्रकार चुनें\nOflowock വിലയും പാക്ക് സൈസും - Oflowock Price and Pack Size in Malayalam - Oflowock vilayum pack saisum\nOflowock 200 Mg Tablet ₹40.0 दवा खरीदें\nOflowock നേട്ടങ്ങളും ഉപയോഗങ്ങളും- Oflowock Benefits & Uses in Malayalam- Oflowock nettangalum upayogangalum\nOflowock ഡോസേജും കഴിക്കേണ്ട വിധവും- Oflowock Dosage & How to Take in Malayalam - Oflowock dosagum kazhikkenda vidavum\nOflowock പാർശ്വഫലങ്ങൾ- Oflowock Side Effects in Malayalam- Oflowock paarswafalangal\nOflowock ബന്ധപ്പെട്ട മുന്നറിയിപ്പുകൾ- Oflowock Related Warnings in Malayalam- Oflowock bandhappeṭṭa munnaṟiyippukaḷ\nOflowock-ന് മറ്റ് മരുന്നുകളുമായുള്ള തീവ്ര പ്രവർത്തനം- Severe Interaction of Oflowock with Other Drugs in Malayalam- Oflowock-nu marunnukaḷumāyulla theevra pravarthanam\nOflowock വൈരുദ്ധ്യങ്ങൾ- Oflowock Contraindications in Malayalam- Oflowock vairudyangal\nOflowock സംബന്ധിച്ച് പൊതുവെയുള്ള ചോദ്യങ്ങൾ- Frequently asked Questions about Oflowock in Malayalam- Oflowock sambandhichu pothuveyulla chodyangal\nOflowock ഭക്ഷണവും മദ്യവുമായുള്ള പ്രതിപ്രവർത്തനങ്ങൾ- Oflowock Interactions with Food and Alcohol in Malayalam- Oflowock bhakshnavum madyavumaayulla prathipravarthanangal\nOflowock നേട്ടങ്ങളും ഉപയോഗങ്ങളും - Oflowock Benefits & Uses in Malayalam - Oflowock nettangalum upayogangalum\nOflowock പിൻവരുന്നവ ചികിത്സിക്കാൻ ഉപയോഗിക്കുന്നു\nOflowock ഡോസേജും കഴിക്കേണ്ട വിധവും - Oflowock Dosage & How to Take in Malayalam - Oflowock dosagum kazhikkenda vidavum\nOflowock-ന്റെ ചേരുവകൾ - Oflowock Active Ingredients in Malayalam - Oflowock-nte cheruvakal\nOflowock പാർശ്വഫലങ്ങൾ - Oflowock Side Effects in Malayalam - Oflowock paarswafalangal\nOflowock ഉപയോഗിക്കുമ്പോൾ പിൻവരുന്ന പാർശ്വഫലങ്ങൾ കാണപ്പെടുന്നതായി ഗവേഷണം സൂചിപ്പിക്കുന്നു -\nOflowock ബന്ധപ്പെട്ട മുന്നറിയിപ്പുകൾ - Oflowock Related Warnings in Malayalam - Oflowock bandhappeṭṭa munnaṟiyippukaḷ\nOflowock-ന്റെ ഉപയോഗം ഗർഭിണികൾക്കു സുരക്ഷിതമാണോ?\nOflowock-ന് ഗർഭകാലത്ത് ചില പാർശ്വഫലങ്ങൾ ഉണ്ടാകാം. ഗർഭകാലത്ത് Oflowock-ന്റെ പാർശ്വഫലങ്ങൾ കാണുന്നെങ്കിൽ സത്വരം അതു നിറുത്തുക. ഇത് വീണ്ടും ഉപയോഗിക്കുന്നതിനു മുമ്പ് ഡോക്ടറുടെ ഉപദേശം തേടണം.\nOflowock-ന്റെ ഉപയോഗം മുലയൂട്ടുന്ന സമയത്ത് സുരക്ഷിതമാണോ?\nOflowock മുലയൂട്ടുന്ന സ്ത്രീകളിൽ ചെറിയ തോതിൽ പാർശ്വഫലങ്ങൾ ഉണ്ടാക്കിയേക്കാം. അതിന്റെ പാർശ്വഫലങ്ങൾ നിങ്ങൾക്ക് അനുഭവപ്പെടുന്നെങ്കിൽ ഈ മരുന്ന് കഴിക്കുന്നത് നിറുത്തിയിട്ട് ഡോക്ടറുടെ ഉപദേശം തേടുക. ഡോക്ടർ നിർദ്ദേശിക്കുന്നെങ്കിൽ മാത്രം ഈ മരുന്ന് തുടർന്നു കഴിക്കാം.\nOflowock വൃക്കകളെ എങ്ങനെയാണ് ബാധിക്കുന്നത്?\nOflowock-ന്റെ പാർശ്വഫലങ്ങൾ വൃക്ക-ത്തെ അപൂർവമായേ ബാധിക്കാറുള്ളൂ.\nOflowock കരളിനെ എങ്ങനെ ബാധിക്കുന്നു?\nOflowock കരൾ-ന് അപൂർവമായേ ഹാനികരമായിരിക്കുന്നുള്ളൂ.\nOflowock ഹൃദയത്തെ എങ്ങനെ ബാധിക്കുന്നു?\nOflowock-ന് ഹൃദയം-മേലുള്ള ചുരുക്കം ചില പാർശ്വഫലങ്ങളേ റിപ്പോർട്ട് ചെയ്യപ്പെട്ടിട്ടുള്ളൂ.\nOflowock-ന് മറ്റ് മരുന്നുകളുമായുള്ള തീവ്ര പ്രവർത്തനം - Severe Interaction of Oflowock with Other Drugs in Malayalam - Oflowock-nu marunnukaḷumāyulla theevra pravarthanam\nരോഗികൾക്ക് ഗുരുതരമായ പാർശ്വഫലങ്ങൾ ഉണ്ടാകുമെന്നതിനാൽ Oflowock പിൻവരുന്ന മരുന്നുകളോടൊപ്പം ഉപയോഗിക്കരുത് -\nOflowock വൈരുദ്ധ്യങ്ങൾ - Oflowock Contraindications in Malayalam - Oflowock vairudyangal\nപിൻവരുന്ന രോഗങ്ങളിൽ ഏതെങ്കിലും നിങ്ങൾക്ക് ഉണ്ടെങ്കിൽ ഡോക്ടർ നആവശ്യപ്പെടാത്തപക്ഷം Oflowock കഴിക്കരുത് -നിങ്ങളോട്\nOflowock സംബന്ധിച്ച് പൊതുവെയുള്ള ചോദ്യങ്ങൾ - Frequently asked Questions about Oflowock in Malayalam - Oflowock sambandhichu pothuveyulla chodyangal\nOflowock ഒരിക്കൽ ഉപയോഗിച്ചാൽ തുടർന്ന് ഉപയോഗിക്കാനുള്ള ആസക്തി തോന്നുമോ?\nഇല്ല, നിങ്ങൾക്ക് Oflowock-നോട് ആസക്തി ഉണ്ടാകുന്നില്ല.\nOflowock കഴിച്ചശേഷം നിങ്ങൾക്ക് ഉറക്കമോ ക്ഷീണമോ തോന്നാം. അതുകൊണ്ട് വാഹനമോടിക്കാതിരിക്കുന്നതാണ് ഉത്തമം.\nഅതെ, Oflowock സുരക്ഷിതമാണ്, എന്നാൽ ഡോക്ടറുടെ ഉപദേശം തേടിയശേഷകം കഴിക്കുക.\nഇല്ല, Oflowock മാനസികരോഗങ്ങൾ ചികിത്സിക്കാൻ ഉപയോഗിക്കുന്നില്ല.\nOflowock ഭക്ഷണവും മദ്യവുമായുള്ള പ്രതിപ്രവർത്തനങ്ങൾ - Oflowock Interactions with Food and Alcohol in Malayalam - Oflowock bhakshnavum madyavumaayulla prathipravarthanangal\nആഹാരവും Oflowock-ഉം തമ്മിലുള്ള പ്രതിപ്രവർത്തനം\nചില ഭക്ഷണത്തോടൊപ്പം കഴിക്കുമ്പോൾ Oflowock ഫലം ചെയ്യാൻ കൂടുതൽ സമയം എടുക്കും. ഇതു സംബന്ധിച്ച് ഡോക്ടറുമായി സംസാരിക്കുക.\nമദ്യവും Oflowock-ഉം തമ്മിലുള്ള പ്രതിപ്രവർത്തനം\nOflowock-നോടൊപ്പം മദ്യം കഴിക്കുന്നതുകൊണ്ട് സാരമായ പാർശ്വഫലങ്ങൾ ഉണ്ടാകുമെന്നതിനാൽ, അങ്ങനെ ചെയ്യുന്നതിനു മുമ്പ് നിങ്ങളുടെ ഡോക്ടറെ കാണുക.\nOflowock ന് പകരമുള്ള മറ്റു മരുന്നുകൾ എല്ലാം കാണുക - Substitutes for Oflowock in Malayalam\nOflowock के लिए सारे विकल्प देखें\nനിങ്ങൾ അല്ലെങ്കിൽ നിങ്ങളുടെ കുടുംബത്തിലെ ഒരാൾ Oflowock കഴിച്ചുവോ ? ദയവായി ഒരു സർവ്വേ നടത്തി മറ്റുള്ളവരെ സഹായിക്കുക\nഡോക്ടർ ഉപദേശിച്ചതനുസരിച്ച് നിങ്ങൾ Oflowock കഴിച്ചുവോ ?\nനിങ്ങൾ എത്രമാത്രം Oflowock ?\nനിങ്ങൾ ഭക്ഷണം കഴിഞ്ഞശേഷമോ അതോ അതിനുമുൻപാണോ Oflowock കഴിച്ചത്?\nനിങ്ങൾ എപ്പോഴാണ് Oflowock ഉപയോഗിക്കുന്നത് ?


ഉമ്മന്‍ചാണ്ടി അപൂര്‍വനേട്ടം കൈവരിക്കുമ്പോള് താന് പകര്‍ത്തിയ അപൂര്‍വ ചിത്രം- ഇന്ദിരാഗാന്ധിക്കൊപ്പമുള്ള മുന്‍മുഖ്യമന്ത്രിയുടെ ചിത്രം പങ്കുവച്ച് ചിത്രാ കൃഷ്ണന്‍കുട്ടി - BIG14NEWS\nHome kerala ഉമ്മന്‍ചാണ്ടി അപൂര്‍വനേട്ടം കൈവരിക്കുമ്പോള് താന് പകര്‍ത്തിയ അപൂര്‍വ ചിത്രം- ഇന്ദിരാഗാന്ധിക്കൊപ്പമുള്ള മുന്‍മുഖ്യമന്ത്രിയുടെ ചിത്രം പങ്കുവച്ച് ചിത്രാ...\nഉമ്മന്‍ചാണ്ടി അപൂര്‍വനേട്ടം കൈവരിക്കുമ്പോള് താന് പകര്‍ത്തിയ അപൂര്‍വ ചിത്രം- ഇന്ദിരാഗാന്ധിക്കൊപ്പമുള്ള മുന്‍മുഖ്യമന്ത്രിയുടെ ചിത്രം പങ്കുവച്ച് ചിത്രാ കൃഷ്ണന്‍കുട്ടി\n1976 ല് എറണാകുളത്ത് കേരളപര്യടനത്തിനായി എത്തിയ പ്രധാനമന്ത്രി ഇന്ദിരാ ഗാന്ധിക്കൊപ്പമുള്ള മുന്‍മുഖ്യമന്ത്രി ഉമ്മന്‍ചാണ്ടിയുടെ അപൂര്‍വ്വ ചിത്രം പങ്കുവച്ച് ചിത്ര കൃഷ്ണന്‍കുട്ടി. കേരളഭൂഷണം കേരളം’ എന്ന മാധ്യമത്തിനായി ചിത്ര കൃഷ്ണന്‍കുട്ടി പകര്‍ത്തിയ ചിത്രമാണ് ഇന്ദിരഗാന്ധിയും ഉമ്മന്‍ചാണ്ടി ഉള്‍പ്പെടെ കോണ്‍ഗ്രസിന്റെ അന്നത്തെ യുവരക്തവും ഒത്തുചേരുന്ന അപൂര്‍വമുഹൂര്‍ത്തം.\nഇന്ദിരാ ഗാന്ധിയെ കാണാനായി യൂത്ത് കോണ്‍ഗ്രസ് പ്രവര്‍ത്തകര് കാത്തുനില്‍ക്കുകയും ഇവിടുത്തെ യൂത്ത് കോണ്‍ഗ്രസ് കെഎസ്യു പ്രവര്‍ത്തകരെ കാണണമെന്ന് ഇന്ദിര ആഗ്രഹം പ്രകടിപ്പിക്കുകയും ചെയ്തത് ഒരുമിച്ചായിരുന്നു. അങ്ങനെ അവര് ഒത്തുചേര്‍ന്നപ്പോള് ഞാന് പകര്‍ത്തിയതാണ് ഈ അപൂര്‍വചിത്രമെന്ന് ചിത്രാ കൃഷ്ണന്‍കുട്ടി പറയുന്നു.\n‘ രാഷ്ട്രീയ ചരിത്രത്തില് മുന് മുഖ്യമന്ത്രി ഉമ്മന്‍ചാണ്ടി അപൂര്‍വനേട്ടം കൈവരിക്കുമ്പോള് താന് പകര്‍ത്തിയ അപൂര്‍വ ചിത്രത്തെ കുറിച്ച് പറയുകയാണ് ചിത്ര കൃഷ്ണന്‍കുട്ടി. ‘\nഉമ്മന്‍ചാണ്ടിക്കു പുറമേ എ.കെ. ശശീന്ദ്രന്, കെ. മുഹമ്മദാലി, വി.എം. സുധീരന്, കെ.സി. ജോസഫ്, എം.എം ഹസന്, പി.സി. ചാക്കോ, സി.എച്ച്. ഹരിദാസ്, ചിറ്റാര് രാജന്, പാലോട് രവി, സോളമന് അലക്സ്, ജി. കാര്‍ത്തികേയന്, എന്. ശിവശങ്കരന്, പി.എം. സുരേഷ് ബാബു, തിരുവഞ്ചൂര് രാധാകൃഷ്ണന്, ചെറിയാന് ഫിലിപ്പ്, കെ.പി. പുരുഷോത്തമന് നായര്, കോയിവിള വിജയന്, ജി. രാമന് നായര് എന്നിവരും ചിത്രത്തിലുണ്ട്. എറണാകുളം ഗസ്റ്റ് ഹൗസില് വച്ചാണ് ചിത്രം പകര്‍ത്തിയിരിക്കുന്നത്.\n‘അന്ന് ഉമ്മന്‍ചാണ്ടി എംഎല്‍എ ആയിരുന്നു. എനിക്കന്ന് ഇവരെയൊക്കെ നല്ല പരിചയമായിരുന്നു. ആ പരിചയം വച്ചാണ് എല്ലാവരെയും നിര്‍ത്തി ഗസ്റ്റ് ഹൗസിന്റെ മുന്നില് വച്ച് ഈ ചിത്രം എടുക്കുന്നത്. അന്ന് പത്രത്തിലൊക്കെ കൊടുക്കുന്നത് ഇത്തരത്തില് ഗ്രൂപ്പ് ഫോട്ടോകളാണല്ലോ. അതാണ് ഇങ്ങനെ ഒരു ചിത്രം തന്നെ പകര്‍ത്തിയതെന്നും ചിത്ര കൃഷ്ണന്‍കുട്ടി പറയുന്നു.\nPrevious articleമന്ത്രി കെടി ജലീല് രാജിവെക്കണമെന്നാവശ്യപ്പെട്ട് യൂത്ത് കോണ്‍ഗ്രസ്നടത്തിയ മാര്‍ച്ചിന് നേരെ ലാത്തിച്ചാര്‍ജ്; വി.ടി ബല്‍റാമിന് പരിക്ക്\nNext articleഅലബാമയിലും ഫ്‌ലോറിഡയിലും നാശംവിതച്ച് സാലി, നൂറുകണക്കിന് ആളുകള്‍ക്ക് പാര്‍പ്പിടം നഷ്ടമായി


കേരളത്തിൽ പരിശോധന കുറഞ്ഞതോടെ കോവിഡ് പോസിറ്റീവും കുറഞ്ഞു. | kanjirappallyNEWS.com\nകേരളത്തിൽ സാമ്പിൾ പരിശോധന കുറഞ്ഞതോടെ പോസിറ്റീവും കുറഞ്ഞു. ഇന്നലെ 51,154 സാമ്പിളുകളുടെ പരിശോധന ഫലം ആണ് ആണ് വന്നത്. അതിൽ 7,789 പേർക്ക് കോവിഡ് സ്ഥിരീകരിച്ചു. ബുധനാഴ്ച 50, 056 സാമ്പിളുകളുടെ പരിശോധന നടത്തിയപ്പോൾ 6,244 പേർക്കാണ് ആണ് രോഗം സ്ഥിരീകരിച്ചത്. എന്നാൽ ഒക്ടോബർ പത്തിന് 66,228 സാമ്പിളുകളുടെ പരിശോധന നടത്തിയപ്പോൾ 11,755 പേർക്കാണ് രോഗബാധ സ്ഥിരീകരിച്ചത്. ഒക്ടോബർ7ന് കേരളത്തിൽ 73,816 സാമ്പിളുകളുടെ പരിശോധന നടത്തിയപ്പോൾ 10,606 പേർക്കാണ് രോഗബാധ സ്ഥിരീകരിച്ചത്.\nസംസ്ഥാനത്ത് കോവിഡ് വ്യാപനം കൂടുതൽ രൂക്ഷമാകുന്നതായാണ് കണക്കുകൾ സൂചിപ്പിക്കുന്നത് എന്ന് മുഖ്യമന്ത്രി പിണറായി വിജയൻ പറഞ്ഞു. റുട്ടീൻ സാമ്പിൾ , എയര്‍പോര്‍ട്ട് സര്‍വയിലന്‍സ്, പൂള്‍ഡ് സെന്റിനൽ , സിബി നാറ്റ്, ട്രൂനാറ്റ്, സിഎല്‍ഐഎ, ആന്റിജൻ അസ്സെ എന്നിവ ഉള്‍പ്പെടെ ഇതുവരെ ആകെ 37,76,892 സാമ്പിളുകളാണ് പരിശോധനയ്ക്കായി അയച്ചത്.\nസംസ്ഥാനത്തെ വിവിധ ജില്ലകളിലായി 2,74,672 പേരാണ് ഇപ്പോള് നിരീക്ഷണത്തിലുള്ളത്. ഇവരില് 2,49,001 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 25,671 പേര് ആശുപത്രികളിലും നിരീക്ഷണത്തിലാണ്. കേരളത്തിൽ നിലവിൽ ആകെ 644 ഹോട്ട് സ്‌പോട്ടുകളാണുള്ളത്.


Kuthiran : കുതിരാൻ രണ്ടാം തുരങ്കം തുറക്കാൻ ഫയർഫോഴ്സിന്റെ അനുമതി; അപ്രോച്ച് റോഡ് നിർമാണം ഉടൻ | PERMISSION GOT FROM FIRE FORCE TO OPEN SECOND TUNNEL IN KUTHIRAN\nKuthiran : കുതിരാൻ രണ്ടാം തുരങ്കം തുറക്കാൻ ഫയർഫോഴ്സിന്റെ അനുമതി; അപ്രോച്ച് റോഡ് നിർമാണം ഉടൻ\n972 മീറ്റർ ദൂരത്തിലാണ് രണ്ടാം തുരങ്കം നിർമിച്ചിരിക്കുന്നത്. രണ്ടു തുരങ്കളുമായി ബന്ധപ്പെടുത്തുന്ന ക്രോസ് റോഡുകൾ രണ്ടിടത്തുണ്ട്\nThrissur, First Published Jan 7, 2022, 6:05 AM IST\nതൃശൂർ : കുതിരാൻ(kuthiran) ദേശീയപാതയിൽ രണ്ടാം തുരങ്കം(tunnel) തുറക്കാൻ ഫയർഫോഴ്സ് വിഭാഗത്തിന്റെ അനുമതി കിട്ടി. അപകടപ്രതിരോധ സംവിധാനങ്ങൾ പരിശോധിച്ച ശേഷം കുറ്റമറ്റതാണെന്ന് ഫയർഫോഴ്സ് റിപ്പോർട്ട് നൽകി. അതേസമയം, രണ്ടാം തുരങ്കത്തിന്റെ അപ്രോച്ച് റോഡ് നിർമാണം തുടങ്ങാൻ പാറ പൊട്ടിക്കുന്നതിന്റെ പരീക്ഷണം സ്ഫോടനം ഇന്ന് നടക്കും.\n972 മീറ്റർ ദൂരത്തിലാണ് രണ്ടാം തുരങ്കം നിർമിച്ചിരിക്കുന്നത്. രണ്ടു തുരങ്കളുമായി ബന്ധപ്പെടുത്തുന്ന ക്രോസ് റോഡുകൾ രണ്ടിടത്തുണ്ട്. ഏതെങ്കിലും വാഹനം കുടുങ്ങിയാൽ ഇതുവഴി പുറത്തു കടത്താം. രണ്ടാം തുരങ്കത്തിന്റെ അപ്രോച്ച് റോഡ് നിർമാണം രണ്ടു മാസത്തിനകം പൂർത്തിയാക്കും. തുരങ്ക കവാടത്തിലെ പാറകൾ പൊട്ടിച്ചു നീക്കണം. ഇതിനു മുന്നോടിയായി പരീക്ഷണ സ്ഫോടനം ഇന്നു നടക്കും. ഉച്ചക്കഴിഞ്ഞ് രണ്ടിനാണ് പരീക്ഷണ സ്ഫോടനം. ഏപ്രിൽ മാസത്തോടെ രണ്ടാം തുരങ്കവും തുറക്കും. തൃശൂർ പാലക്കാട് റൂട്ടിൽ ഇതോടെ യാത്രാക്ലേശത്തിന് പരിഹാരമാകും\nLast Updated Jan 7, 2022, 6:05 AM IST


നെയ്യാറ്റിൻകര സനൽ വധം: ഡിവൈഎസ്പി ഹരികുമാർ വീട്ടില് മരിച്ച നിലയിൽ… | Malayalam UK\nNovember 13 06:25 2018 by News Desk 6\tPrint This Article\nനെയ്യാറ്റിന്‍കര സനൽ കൊലക്കേസ് പ്രതിയായ ഡിവൈഎസ്പി ബി. ഹരികുമാര് തൂങ്ങി മരിച്ചനിലയില്. തിരുവനന്തപുരം കല്ലമ്പലത്തെ വീട്ടിലാണ് ഹരികുമാറിന്റെ മൃതദേഹം കണ്ടെത്തിയത്. രാവിലെ ഒമ്പതുമണിയോടെയാണ് മൃതദേഹം അയല്‍ക്കാര് കണ്ടെത്തിയത്. ഹരികുമാറിനായി തമിഴ്നാട്ടിലും കേരളത്തിലുമായി തിരച്ചില് തുടരുന്നതിനിടെയാണ് മരണം.\nഅതേസമയം, എല്ലാം ദൈവത്തിന്റെവിധിയെന്ന് കൊല്ലപ്പെട്ട സനലിന്റെ ഭാര്യ വിജി പ്രതികരിച്ചു. ഡിവൈഎസ് പി ഹരികുമാറിനെ അറസ്റ്റ് ചെയ്യണമെന്നാവശ്യപ്പെട്ട് ഇന്ന് നിരാഹാര സമരം തുടങ്ങാനിരിക്കെയാണ് ഹരികുമാര് ആത്മഹത്യ ചെയ്ത വാര്‍ത്ത എത്തിയത്.\nഡിവൈഎസ്പി ഹരികുമാറിനെ സംരക്ഷിച്ചവര്‍ക്കെതിരെ നടപടി വേണമെന്ന് ജനകീയ സമരസമിതി ആവശ്യപ്പെട്ടു. മരണത്തിന്റെ ഉത്തരവാദിത്തം സംരക്ഷണം നല്‍കിയവര്‍ക്കെന്നും സമിതി. മരണത്തിൽ ദുരൂഹതയുണ്ടെന്ന് ജനകീയ സമിതി പ്രസിഡന്റ് വിഷ്ണുപുരം ചന്ദ്രശേഖരന് പറഞ്ഞു.\nഈ മാസം ഏഴിന് കൊടങ്ങാവിളയിൽ സ്വകാര്യ പണമിടപാടു സ്ഥാപനം നടത്തുന്ന കെ.ബിനുവിന്റെ വീടിനു മുന്നിൽ രാത്രി പത്തരയോടെയായിരുന്നു സനലിന്റെ കൊലപാതകത്തിനു കാരണമായ സംഭവം. ഈ വീട്ടിലെ പതിവു സന്ദർശകനായ ഹരികുമാർ രാത്രി പുറത്തിറങ്ങിയപ്പോൾ തന്റെ കാറിനു മുന്നിൽ മറ്റൊരു കാർ നിർത്തിയിട്ടിരിക്കുന്നതു കണ്ടു രോഷാകുലനായി. സമീപത്തെ തട്ടുകടയിൽ ഭക്ഷണം കഴിക്കുകയായിരുന്ന സനലിന്റേതായിരുന്നു കാർ. ആക്രോശം കേട്ട് ഓടിവന്ന സനലിനോടും ഇദ്ദേഹം തട്ടിക്കയറി. യൂണിഫോമിൽ അല്ലാതിരുന്നതിനാൽ ഡിവൈഎസ്പിയെ സനൽ തിരിച്ചറിഞ്ഞില്ല.\nഇരുവരുടെയും തർക്കം മൂത്തപ്പോൾ ഹരികുമാർ സനലിനെ മർദിച്ചു കഴുത്തിനു പിടിച്ചു റോഡിലേക്കു തള്ളുകയായിരുന്നെന്നു ദൃക്സാക്ഷികൾ പറഞ്ഞു. അമിത വേഗത്തിൽ വന്ന കാറിനു മുന്നിലേക്കാണു വീണത്. അതോടെ ഹരികുമാർ അവിടെ നിന്ന് ഓടി. പിന്നാലെ പാഞ്ഞ നാട്ടുകാരിൽ ചിലർ ഇദ്ദേഹത്തെ മർദിച്ചതായും പറയുന്നു. ബിനു ഡിവൈഎസ്പിയുടെ കാർ അവിടെ നിന്നു മാറ്റി. ഗുരുതരാവസ്ഥയിൽ സനലിനെ ജനറൽ ആശുപത്രിയിലും തുടർന്നു മെഡിക്കൽ കോളജ് ആശുപത്രിയിലും എത്തിച്ചെങ്കിലും ജീവൻ രക്ഷിക്കാനായില്ല\nഅതേസമയം, നെയ്യാറ്റിന്‍കര സ്വദേശി സനലിന്റേത് ഡി‌വൈഎസ്പി ബി.ഹരികുമാര് മനപ്പൂര്‍വം നടത്തിയ കൊലപാതകമെന്ന് ക്രൈംബ്രാഞ്ച് റിപ്പോര്‍ട്ട്. വാഹനം വരുന്നത് കണ്ടശേഷമാണ് സനലിനെ വഴിയിലേക്ക് തള്ളിയിട്ടതെന്നും ഒളിവില് പോയത് കുറ്റകൃത്യത്തിന്റെ ഗൗരവം വര്‍ധിക്കുന്നgവെന്നും കാണിച്ച് ഇന്ന് കോടതിയില് റിപ്പോര്‍ട്ട് നല്‍കും. സനലിന്റെ നേര്‍ക്ക് ഡിവൈ.എസ്.പിയെന്ന അധികാരം ഉപയോഗിച്ച് ഹരികുമാര് തട്ടിക്കയറിയതിന് സാക്ഷികളുണ്ട്.\nസനലിനെ ഇടിച്ച വാഹനം വരുന്നത് ഇരുന്നൂറ് മീറ്റര് മുന്‍പ് തന്നെ ഹരികുമാറിന് കാണാമായിരുന്നു. വാഹനം കണ്ടശേഷവും റോഡിലേക്ക് തള്ളിയിട്ടതും അതുവഴി മരണത്തിനിടയാക്കിയതും കൊലപാതകത്തിന് തുല്യമാണെന്നും വാദിക്കുന്നു.


പങ്കുവയ്ക്കാനായ് മാത്രം......: 3ജിക്ക് പിന്നാലെ 4ജി വരുന്നു\n3ജിക്ക് പിന്നാലെ 4ജി വരുന്നു\nമുംബൈ: രാജ്യത്ത് 3ജി (മൂന്നാം തലമുറ) ടെലികോം സേവനം പ്രാരംഭഘട്ടത്തില് മാത്രം നില്‍ക്കുമ്പോഴും 4ജി സേവനം ലഭ്യമാക്കാനുള്ള നടപടികള് തുടങ്ങി. അടുത്ത വര്‍ഷം തന്നെ ഇന്ത്യയില് 4ജി (നാലാം തലമുറ) ടെലികോം സേവനം ലഭ്യമാകുമെന്നാണ് പ്രതീക്ഷിക്കുന്നത്.\n3ജിയെക്കാള് സാമ്പത്തികമായും സാങ്കേതികമായും മുന്നിലായിരിക്കും 4ജി. ചെലവ് കുറവാണെന്നതും വേഗത്തില് അപ്‌ഗ്രേഡ് ചെയ്യാനാകുമെന്നതുമാണ് 4ജിയുടെ സവിശേഷത. അതിവേഗ ഇന്റര്‍നെറ്റ് സൗകര്യവും വീഡിയോ കോണ്‍ഫറന്‍സിങ്ങുമാവും 4ജിയെ 2ജി, 3ജി എന്നിവയില് നിന്ന് വ്യത്യസ്തമാക്കുന്നത്.\nനിലവിലെ അടിസ്ഥാനസൗകര്യങ്ങള് തന്നെ വിപുലപ്പെടുത്തി 4ജി സേവനം അവതരിപ്പിക്കാനാകുമെന്നും അതിനാല് ഇത് വേഗത്തില് നടപ്പാക്കാനാകുമെന്നും ജെഡിഎസ്ഇ ഇന്ത്യയുടെ നിഖില് സദരംഗാനി പറഞ്ഞു.\nഇന്റര്‍നെറ്റ് ഡാറ്റ സര്‍വീസുകള്‍ക്കായിരിക്കും 4ജി സേവനം തുടക്കത്തില് ഉപയോഗിക്കുക. രണ്ട് മൂന്ന് വര്‍ഷത്തിനുള്ളില് മൊബൈല് ഫോണിലും 4ജി ലഭ്യമാകും. നിലവില് 4ജി സപ്പോര്‍ട്ട് ചെയ്യുന്ന മൊബൈല് ഫോണുകള് ഇന്ത്യയില് ഇല്ലാത്തതാണ് കാരണം.